Avis juridique important

|

31982L0714

Οδηγία 82/714/EOK του Συμβουλίου της 4ης Οκτωβρίου 1982 για τη θέσπιση τεχνικών προδιαγραφών για τα πλοία εσωτερικής ναυσιπλοΐας

Επίσημη Εφημερίδα αριθ. L 301 της 28/10/1982 σ. 0001 - 0066 Φινλανδική ειδική έκδοση: Κεφάλαιο 7 τόμος 3 σ. 0031  Ισπανική ειδική έκδοση: Κεφάλαιο 07 τόμος 3 σ. 0074  Σουηδική ειδική έκδοση: Κεφάλαιο 7 τόμος 3 σ. 0031  Πορτογαλική ειδική έκδοση : Κεφάλαιο 07 τόμος 3 σ. 0074

ΟΔΗΓΙΑ ΤΟΥ ΣΥΜΒΟΥΛΙΟΥ της 4ης Οκτωβρίου 1982 περί θεσπίσεως τεχνικών προδιαγραφών για τα πλοία εσωτερικής ναυσιπλοΐαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 75,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι οι στόχοι και η πραγματοποίηση κοινής πολιτικής μεταφορών, στον τομέα της εσωτερικής ναυσιπλοΐας, απαιτούν, μεταξύ άλλων, τις καλύτερες συνθήκες, τόσο στο επίπεδο της ασφάλειας όσο και στο επίπεδο των όρων ανταγωνισμού, για την κυκλοφορία των πλοίων  στο κοινοτικό δίκτυο- ότι η οδηγία 76/135/ΕΟΚ του Συμβουλίου της 20ής Ιανουαρίου 1976 περί αμοιβαίας αναγνωρίσεως των πιστοποιητικών αξιοπλοΐας πλοίων εσωτερικής ναυσιπλοΐας (3), όπως τροποποιήθηκε τελευταία από την οδηγία 78/1016/ΕΟΚ (4), προβλέπει ότι το Συμβούλιο θα  θεσπίσει κοινές διατάξεις, σχετικά με τις τεχνικές προδιαγραφές των πλοίων εσωτερικής ναυσιπλοΐας- ότι η παρούσα οδηγία αποσκοπεί στον καθορισμό των προδιαγραφών αυτών- ότι, ωστόσο, είναι σκόπιμο να εξαιρεθούν πολλές κατηγορίες πλοίων από το πεδίο  εφαρμογής της οδηγίας αυτής- ότι οι οδοί του εσωτερικού πλωτού δικτύου της Κοινότητας εμφανίζουν διαφορετικά χαρακτηριστικά όσον αφορά την ασφάλεια και ότι, κατά συνέπεια, πρέπει να κατανεμηθούν οι οδοί αυτές σε πολλές ζώνες- ότι πρέπει να μη θιγεί το καθεστώς που θεσπίζει η  αναθεωρημένη σύμβαση για τη ναυσιπλοΐα του Ρήνου- ότι πρέπει να θεσπιστεί κοινοτικό πιστοποιητικό εσωτερικής ναυσιπλοΐας, το οποίο να ισχύει σε όλες τις πλωτές οδούς της Κοινότητας, εκτός από τις οδούς στις οποίες εφαρμόζεται η αναθεωρημένη σύμβαση για τη ναυσιπλοΐα του Ρήνου, και το οποίο να  πιστοποιεί ότι τα πλοία ανταποκρίνονται στις κοινές τεχνικές προδιαγραφές- ότι το πιστοποιητικό επιθεώρησης που εκδίδεται σύμφωνα με το άρθρο 22 της αναθεωρημένης σύμβασης για τη ναυσιπλοΐα του Ρήνου πρέπει να μπορεί να χρησιμοποιείται και σε όλες τις πλωτές οδούς της Κοινότητας, συνοδευόμενο, σε ορισμένες περιπτώσεις, από  συμπληρωματικό κοινοτικό πιστοποιητικό- ότι, εξαιτίας του τοπικού ενδιαφέροντος και των ειδικών απαιτήσεών τους σε θέματα ασφάλειας, πρέπει να παρασχεθεί σε κάθε Κράτος μέλος ή δυνατότητα να εξαιρεί από την εφαρμογή μέρους ή όλης της οδηγίας ορισμένα πλοία που δεν χρησιμοποιούν το πλωτό  δίκτυο άλλων Κρατών μελών- ότι πρέπει να προβλεφθούν οι αναγκαίες προθεσμίες για την πραγματοποίηση των τεχνικών επιθεωρήσεων για τη χορήγηση των πιστοποιητικών στα πλοία που βρίσκονται σε υπηρεσία- ότι πρέπει να προβλεφθεί μια απλή διαδικασία για την τροποποίηση των παραρτημάτων της οδηγίας αυτής, ώστε να διευκολύνεται η ταχεία προσαρμογή των παραρτημάτων αυτών στην τεχνική πρόοδο- ότι το άρθρο 7 της οδηγίας 76/135/ΕΟΚ προβλέπει ότι οι διατάξεις της οδηγίας αυτής ισχύουν μέχρι να αρχίσει να ισχύει η παρούσα οδηγία- ότι πρέπει η οδηγία 76/135/ΕΟΚ να εξακολουθεί να εφαρμόζεται στα πλοία τα οποία αφορά, αλλά όχι στα πλοία τα οποία  αφορά η παρούσα οδηγία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   ΤΙΤΛΟΣ 1 Γενικές διατάξεις   Άρθρο 1  Για την εφαρμογή της παρούσας οδηγίας, οι εσωτερικές πλωτές οδοί της Κοινότητας κατατάσσονται ως εξής:  - ζώνες 1 και 2: οι πλωτές οδοί του καταλόγου του κεφαλαίου 1 του παραρτήματος 1,  - ζώνη 3: οι πλωτές οδοί του καταλόγου του κεφαλαίου 2 του παραρτήματος 1,  - ζώνη 4: όλες οι άλλες πλωτές οδοί της Κοινότητας. Η ζώνη R περιλαμβάνει εκείνες από τις παραπάνω πλωτές οδούς για τις οποίες πρέπει να χορηγείται πιστοποιητικό επιθεώρησης κατά το άρθρο 22 της αναθεωρημένης σύμβασης για τη ναυσιπλοΐα του Ρήνου,  σύμφωνα με τη διατύπωση του άρθρου αυτού κατά την έκδοση της παρούσας οδηγίας.   Άρθρο 2  1. Η παρούσα οδηγία εφαρμόζεται:  - στα πλοία των οποίων η χωρητικότητα νεκρού φορτίου φθάνει ή υπερβαίνει τους 15 τόνους ή, αν πρόκειται για πλοία που δεν προορίζονται για μεταφορά εμπορευμάτων, των οποίων το εκτόπισμα φθάνει ή υπερβαίνει τα 15 m3,  -στα ρυμουλκά και ωστικά ρυμουλκά, ακόμη και αν το εκτόπισμά τους δεν φθάνει τα 15 m3 αν είναι κατασκευασμένα για να ρυμουλκούν, να ωθούν ή να ρυμουλκούν με πλαγιοδέτηση πλοία.  2. Εξαιρούνται από την παρούσα οδηγία:  - τα επιβατηγά πλοία,  - τα πορθμεία - οι πλωτοί εξοπλισμοί,  - οι πλωτές εγκαταστάσεις και τα πλωτά υλικά, ακόμα και αν χρειάζεται να μετακινηθούν,  - τα πλοία αναψυχής,  - τα υπηρεσιακά πλοία των αρχών ελέγχου και τα πλοία της πυροσβεστικής υπηρεσίας,  - τα πολεμικά πλοία,  - τα ποντοπόρα πλοία, στα οποία συμπεριλαμβάνονται τα ρυμουλκά και τα ωστικά ρυμουλκά που κυκλοφορούν ή σταθμεύουν στις θαλάσσιες εκβολές των ποταμών ή που βρίσκονται προσωρινά στα εσωτερικά ύδατα και που είναι εφοδιασμένα με έγκυρα έγγραφα ναυσιπλοΐας,   - τα ρυμουλκά και ωστικά ρυμουλκά των οποίων το εκτόπισμα δεν φθάνει τα 15 m3, αν είναι κατασκευασμένα για να ρυμουλκούν, για να ωθούν ή για να ρυμουλκούν με πλαγιοδέτηση πλοία των οποίων το εκτόπισμα δεν φθάνει τα 15 m3.   Άρθρο 3  Τα πλοία που χρησιμοποιούν τις πλωτές οδούς της Κοινότητας, οι οποίες αναφέρονται στο άρθρο 1, πρέπει να είναι εφοδιασμένα:  - με πιστοποιητικό που χορηγείται δυνάμει του άρθρου 22 της αναθεωρημένης σύμβασης για τη ναυσιπλοΐα του Ρήνου, αν χρησιμοποιούν τις πλωτές οδούς της ζώνης R,  - με κοινοτικό πιστοποιητικό για πλοία εσωτερικής ναυσιπλοΐας, το οποίο χορηγείται στα πλοία που ανταποκρίνονται στις τεχνικές προδιαγραφές του παραρτήματος II, αν χρησιμοποιούν τις πλωτές οδούς των άλλων ζωνών.  Το κοινοτικό πιστοποιητικό συντάσσεται σύμφωνα με το υπόδειγμα του παραρτήματος III και χορηγείται σύμφωνα με τις διατάξεις της παρούσας οδηγίας.   Άρθρο 4  1. Κάθε πλοίο εφοδιασμένο με πιστοποιητικό βάσει του άρθρου 22 της αναθεωρημένης σύμβασης για τη ναυσιπλοΐα του Ρήνου μπορεί να χρησιμοποιεί τις πλωτές οδούς της Κοινότητας με αυτό μόνο το πιστοποιητικό.  2. Πάντως, κάθε πλοίο εφοδιασμένο με το πιστοποιητικό που αναφέρεται στην παράγραφο 1 πρέπει να είναι εφοδιασμένο και με το "συμπληρωματικό πιστοποιητικό για πλοία εσωτερικής ναυσιπλοΐας", το λεγόμενο συμπληρωματικό κοινοτικό πιστοποιητικό:  - για να χρησιμοποιεί τις πλωτές οδούς των ζωνών 3 και 4, αν θέλει να επωφεληθεί από τις τεχνικές απλουστεύσεις που προβλέπονται για τις πλωτές αυτές οδούς,  - για να χρησιμοποιεί τις πλωτές οδούς των ζωνών 1 και 2, αν τα Κράτη μέλη έχουν θεσπίσει συμπληρωματικές τεχνικές προδιαγραφές για τις πλωτές αυτές οδούς, σύμφωνα με το άρθρο 5.  Το συμπληρωματικό κοινοτικό πιστοποιητικό συντάσσεται σύμφωνα με το υπόδειγμα του παραρτήματος IV και χορηγείται από τις αρμόδιες εθνικές αρχές μετά από παρουσίαση του έγκυρου πιστοποιητικού της παραπάνω παραγράφου 1 και υπό τους όρους που προβλέπουν οι  αρχές αυτές.   Άρθρο 5  1. Κάθε Κράτος μέλος, υπό την επιφύλαξη των διατάξεων της αναθεωρημένης σύμβασης για τη ναυσιπλοΐα του Ρήνου και μετά από συνεννόηση με την Επιτροπή, μπορεί να θεσπίσει τεχνικές προδιαγραφές πρόσθετες των προδιαγραφών του παραρτήματος II για τα  πλοία που χρησιμοποιούν τις πλωτές οδούς των ζωνών 1 και 2 οι οποίες βρίσκονται στο έδαφός του.  Οι πρόσθετες αυτές προδιαγραφές κοινοποιούνται στα άλλα Κράτη μέλη και στην Επιτροπή τουλάχιστον έξι μήνες πριν αρχίσουν να ισχύουν, εκτός αν ίσχυαν ήδη στις 21 Ιανουαρίου 1977.  2. Η συμφωνία του πλοίου προς τις πρόσθετες αυτές προδιαγραφές αναγράφεται στο κοινοτικό πιστοποιητικό του άρθρου 3 ή, στην περίπτωση που αναφέρεται στο άρθρο 4 παράγραφος 2, στο συμπληρωματικό κοινοτικό πιστοποιητικό.   Άρθρο 6  Κάθε πλοίο εφοδιασμένο με πιστοποιητικό βάσει του κανονισμού για τη μεταφορά επικίνδυνων ουσιών δια του Ρήνου (ADNR) μπορεί να μεταφέρει επικίνδυνες ουσίες σε όλο το έδαφος της Κοινότητας υπό τις προϋποθέσεις που αναφέρει το πιστοποιητικό αυτό.   Κάθε Κράτος μέλος μπορεί να απαιτήσει να μην επιτρέπεται στα πλοία που δεν είναι εφοδιασμένα με πιστοποιητικό ADNR να μεταφέρουν επικίνδυνες ουσίες στο έδαφός του παρά μόνο αν τα πλοία αυτά ανταποκρίνονται σε προδιαγραφές πρόσθετες των προδιαγραφών της  παρούσας οδηγίας. Οι προδιαγραφές αυτές κοινοποιούνται στην Επιτροπή και στα άλλα Κράτη μέλη.   Άρθρο 7  1. Κάθε Κράτος μέλος μπορεί να εξαιρεί από την ολική ή μερική εφαρμογή της παρούσας οδηγίας:  α) τα πλοία που χρησιμοποιούν τις πλωτές οδούς του οι οποίες δεν συνδέονται με εσωτερική πλωτή οδό με το πλωτό δίκτυο των άλλων Κρατών μελών- β) τις φορτηγίδες που δεν υπερβαίνουν τους 350 τόνους και των οποίων η τρόπις κατεβλήθη πριν από την 1η Ιανουαρίου 1950 και οι οποίες χρησιμοποιούν αποκλειστικά το εθνικό πλωτό δίκτυο.  2. Στα πλαίσια της εσωτερικής ναυσιπλοΐας σε εθνικές πλωτές οδούς, τα Κράτη μέλη μπορούν να επιτρέψουν εξαιρέσεις ως προς μία ή περισσότερες διατάξεις της παρούσας οδηγίας για διαδρομές μέσα σε μια περιορισμένη γεωγραφική ζώνη ή σε λιμενικές ζώνες. Οι  εξαιρέσεις αυτές καθώς και οι διαδρομές ή η ζώνη για την οποία ισχύουν πρέπει να αναφέρονται στο πιστοποιητικό του πλοίου.  3. Οι εξαιρέσεις που θεσπίζονται κατ' εφαρμογή του παρόντος άρθρου κοινοποιούνται στην Επιτροπή.  4. Το Κράτος μέλος το οποίο, δυνάμει των εξαιρέσεων των παραγράφων 1 και 2, δεν έχει κανένα πλοίο που χρησιμοποιεί τις πλωτές οδούς του οι οποίες υπάγονται στις διατάξεις της παρούσας οδηγίας, δεν είναι υποχρεωμένο να συμμορφώνεναι προς τα άρθρα 9, 10  και 12.   ΤΙΤΛΟΣ II Προϋποθέσεις και τρόπος χορηγήσεως των κοινοτικών πιστοποιητικών εσωτερικής ναυσιπλοΐας   Άρθρο 8  1. Το κοινοτικό πιστοποιητικό χορηγείται στα πλοία των οποίων η τρόπις θα έχει καταβληθεί από την 1η Ιανουαρίου 1985 και μετά, ύστερα από τεχνική επιθεώρηση που πραγματοποιείται πριν το πλοίο τεθεί σε υπηρεσία- η επιθεώρηση αυτή αποσκοπεί στο  να διαπιστωθεί αν το πλοίο ανταποκρίνεται στις προδιαγραφές του παραρτήματος II.  2. Το κοινοτικό πιστοποιητικό χορηγείται στα πλοία που είναι σε υπηρεσία την 1η Ιανουαρίου 1985 και στα πλοία των οποίων η τρόπις θα έχει καταβληθεί πριν από την ημερομηνία αυτή, ύστερα από τεχνική επιθεώρηση που θα πραγματοποιηθεί μεταξύ της 1ης  Ιανουαρίου 1986 και της 1ης Ιουλίου 1998, σύμφωνα με χρονοδιάγραμμα που θα καταρτίσει κάθε Κράτος μέλος- η επιθεώρηση αυτή αποσκοπεί στο να διαπιστωθεί αν το πλοίο ανταποκρίνεται στις προδιαγραφές του παραρτήματος II. Το χρονοδιάγραμμα αυτό  κοινοποιείται στην Επιτροπή και στα άλλα Κράτη μέλη.  Πάντως, κάθε Κράτος μέλος μπορεί να αποφασίσει να παρατείνει την περίοδο κατά την οποία πρέπει να πραγματοποιηθεί η τεχνική επιθεώρηση κατά επτά έτη για τα πλοία που χρησιμοποιούν αποκλειστικά το εθνικό του δίκτυο και των οποίων η τρόπις κατεβλήθη πριν  από την 1η Ιανουαρίου 1970.  3. Ανάλογα με την περίπτωση, η συμφωνία του πλοίου με τις πρόσθετες προδιαγραφές του άρθρου 5 διαπιστώνεται είτε κατά τις τεχνικές επιθεωρήσεις που προβλέπονται στις προηγούμενες παραγράφους είτε κατά τη διάρκεια τεχνικής επιθεώρησης που  πραγματοποιείται κατόπιν αιτήσεως του πλοιοκτήτου.   Άρθρο 9  Το κοινοτικό πιστοποιητικό χορηγείται από τις αρμόδιες εθνικές αρχές του Κράτους μέλους στο οποίο είναι νηολογημένο το πλοίο ή, αν αυτές δεν ορίζονται, στο Κράτος μέλος όπου βρίσκεται ο λιμένας αναχωρήσεως του πλοίου ή, αν αυτός δεν ορίζεται,  στο Κράτος μέλος στο οποίο είναι εγκατεστημένος ο πλοιοκτήτης.  Ανάλογα με την περίπτωση, οι αρχές αυτές μπορούν να ζητήσουν από τις αρμόδιες αρχές άλλου Κράτους μέλους να χορηγήσουν το πιστοποιητικό.  Κάθε Κράτος μέλος συντάσσει τον κατάλογο των αρχών του που είναι αρμόδιες για να χορηγούν τα πιστοποιητικά αυτά και τον κοινοποιεί στην Επιτροπή και στα άλλα Κράτη μέλη.  Κάθε Κράτος μέλος που, δυνάμει του άρθρου 7 παράγραφος 4, δεν ορίζει αρμόδια αρχή μπορεί να ζητήσει από άλλο Κράτος μέλος ή άλλα Κράτη μέλη να αναθέσουν στις αρμόδιες αρχές τους τη χορήγηση πιστοποιητικών στα πλοία που είναι νηολογημένα ή που έχουν  λιμένα αναχωρήσεως στο έδαφός του ή που ανήκουν σε πρόσωπα εγκατεστημένα στο έδαφός του.   Άρθρο 10  Η τεχνική επιθεώρηση του άρθρου 8 πραγματοποιείται από τις αρμόδιες αρχές- οι αρχές αυτές μπορούν να μην υποβάλουν το πλοίο σε μερική ή ολική τεχνική επιθεώρηση, αν από έγκυρη βεβαίωση χορηγημένη από νηογνώμονα αναγνωρισμένο στο κράτος όπου  χορηγείται το πιστοποιητικό, προκύπτει ότι το πλοίο ανταποκρίνεται, ολικά ή μερικά, προς τις τεχνικές προδιαγραφές του παραρτήματος II.  Κάθε Κράτος μέλος καταρτίζει τον κατάλογο των αρχών του που είναι αρμόδιες για να πραγματοποιούν την τεχνική επιθεώρηση και τον κοινοποιεί στην Επιτροπή και στα άλλα Κράτη μέλη.   Άρθρο 11  Η αρχή που είναι αρμόδια για να χορηγεί το πιστοποιητικό εσωτερικής ναυσιπλοΐας καθορίζει, σε κάθε ειδική περίπτωση, την περίοδο ισχύος του πιστοποιητικού αυτού. Πάντως, η περίοδος αυτή δεν πρέπει να υπερβαίνει τα δέκα έτη.   Άρθρο 12  Κάθε Κράτος μέλος θεσπίζει τις προϋποθέσεις υπό τις οποίες είναι δυνατόν να αντικαθίσταται ισχύον πιστοποιητικό το οποίο χάνεται ή καταστρέφεται.   ΤΙΤΛΟΣ III Προϋποθέσεις και τρόπος ανανέωσης ή τροποποίησης των πιστοποιητικών   Άρθρο 13  Το κοινοτικό πιστοποιητικό ανανεώνεται όταν λήξει η περίοδος ισχύος του, σύμφωνα με τις προϋποθέσεις και τον τρόπο που προβλέπονται για τη χορήγησή του.   Άρθρο 14  Κατ'εξαίρεση, η ισχύς του κοινοτικού πιστοποιητικού μπορεί να παραταθεί, για διάστημα το πολύ 12 μηνών, από την αρχή που το χορήγησε ή που το ανανέωσε.  Αυτή η παράταση ισχύος πρέπει να αναγράφεται στο κοινοτικό πιστοποιητικό.   Άρθρο 15  Σε περίπτωση μετασκευής ή σημαντικής επισκευής η οποία επηρεάζει τη στερεότητα της κατασκευής ή τα χαρακτηριστικά του πλοίου, το πλοίο πρέπει να υποβληθεί και πάλι στην τεχνική επιθεώρηση του άρθρου 8, πριν αρχίσει νέο ταξίδι.  Ύστερα από την επιθεώρηση αυτή χορηγείται νέο πιστοποιητικό, που αναγράφει τα τεxνικά χαρακτηριστικά του πλοίου.  Άν το πιστοποιητικό αυτό χορηγηθεί σε Κράτος μέλος διαφορετικό από εκείνο που χορήγησε ή ανανέωσε το αρχικό πιστοποιητικό, η αρμόδια αρχή που χορήγησε ή που ανανέωσε το πιστοποιητικό πρέπει να το πληροφορηθεί μέσα σε ένα μήνα.   ΤΙΤΛΟΣ IV Άρνηση ή αφαίρεση   Άρθρο 16  Κάθε απόφαση η οποία αρνείται τη χορήγηση ή ανανέωση του κοινοτικού πιστοποιητικού αιτιολογείται και κοινοποιείται στον ενδιαφερόμενο με ένδειξη των τρόπων και των προθεσμιών προσφυγής στο Κράτος μέλος.  Η αρχή η οποία έχει χορηγήσει ή ανανεώσει ισχύον πιστοπoιητικό μπορεί να το αφαιρέσει όταν το πλοίο παύσει να ανταποκρίνεται προς τις τεχνικές προδιαγραφές που αντιστοιχούν στο πιστοποιητικό του.   ΤΙΤΛΟΣ V Έλεγχος   Άρθρο 17  1. Οι αρμόδιες αρχές ενός Κράτους μέλους μπορούν σε κάθε στιγμή να ελέγξουν αν βρίσκεται στο πλοίο πιστοποιητικό έγκυρο κατά τους όρους της παρούσας οδηγίας και αν το πλοίο ανταποκρίνεται προς το(τα) πιστοποιητικό(ά) αυτό(ά).  2. Αν, κατά τον έλεγχο αυτόν, οι αρχές διαπιστώσουν είτε ότι το πιστοποιητικό δεν ισχύει είτε ότι το πλοίο δεν ανταποκρίνεται προς τα στοιχεία του πιστοποιητικού, αλλά ότι η μη ισχύς αυτή ή η απουσία αυτή της συμφωνίας δεν αποτελούν εμφανή κίνδυνο, ο  πλοιοκτήτης ή ο αντιπρόσωπός του πρέπει να πάρουν τα αναγκαία μέτρα για να επανορθώσουν την κατάσταση αυτή. Η αρχή που χορήγησε το πιστοποιητικό ή που το ανανέωσε την τελευταία φορά πρέπει να ενημερώνεται σχετικά.  3. Αν, κατά τον έλεγχο που αναφέρεται στην παράγραφο 1, οι αρχές διαπιστώσουν είτε ότι το πιστοποιητικό λείπει από το πλοίο είτε ότι το πλοίο αποτελεί εμφανή κίνδυνο, οι αρχές αυτές μπορούν να διακόψουν το πλου του πλοίου μέχρι να ληφθούν τα αναγκαία  μέτρα για να επανορθωθεί η κατάσταση που διαπιστώθηκε.  Οι υπηρεσίες αυτές μπορούν ακόμα να ορίσουν μέτρα που θα επιτρέψουν στο πλοίο να πλεύσει χωρίς κίνδυνο, ενδεχομένως μετά από τη λήξη της μεταφοράς του, μέχρι τον τόπο όπου θα υποστεί είτε επιθεώρηση είτε επισκευή. Ο οργανισμός που χορήγησε το  πιστοποιητικό ή που το ανανέωσε την τελευταία φορά πρέπει να ενημερώνεται σχετικά.  4. Κάθε Κράτος μέλος που διακόπτει τον πλού ενός πλοίου, ή το οποίο ειδοποίησε ήδη τον πλοιοκτήτη για την πρόθεσή του να προβεί στην ενέργεια αυτή, αν δεν διορθωθούν οι ελλείψεις που διαπιστώθηκαν, ενημερώνει την αρχή του Κράτους μέλους η οποία χορήγησε  ή ανανέωσε την τελευταία φορά το πιστοποιητικό, σχετικά με την απόφαση που παίρνει ή που σκοπεύει να πάρει.  5. Κάθε απόφαση για διακοπή του πλου η οποία λαμβάνεται βάσει των διατάξεων που θεσπίζονται κατ' εφαρμογή της παρούσας οδηγίας αιτιολογείται με ακρίβεια και κοινοποιείται στον ενδιαφερόμενο με ένδειξη των τρόπων προσφυγής που προσφέρουν οι ισχύουσες  νομοθεσίες των Κρατών μελών, καθώς και των προθεσμιών μέσα στις οποίες μπορούν να υποβληθούν οι προσφυγές αυτές.   ΤΙΤΛΟΣ VI Διατάξεις που εφαρμόζονται στα πλοία τρίτων χωρών   Άρθρο 18  Μέχρι να συναφθούν συμφωνίες για την αμοιβαία αναγνώριση των πιστοποιητικών αξιοπλοΐας ανάμεσα στην Κοινότητα και τις τρίτες χώρες, τα Κράτη μέλη μπορούν να αναγνωρίζουν πιστοποιητικά των πλοίων τρίτων χωρών και να χορηγούν, ανάλογα με την  περίπτωση, το κοινοτικό πιστοποιητικό ή το συμπληρωματικό κοινοτικό πιστοποιητικό σε πλοία τρίτων χωρών σύμφωνα με τις διατάξεις της παρούσας οδηγίας.   ΤΙΤΛΟΣ VII Προσαρμογή των παραρτημάτων της παρούσας οδηγίας στην τεχνική πρόοδο   Άρθρο 19  Το Συμβούλιο, αποφασίζοντας με ειδική πλειοψηφία κατόπιν προτάσεως της Επιτροπής, θεσπίζει τις αναγκαίες τροποποιήσεις για την προσαρμογή των παραρτημάτων της παρούσας οδηγίας στην τεχνική πρόοδο.   ΤΙΤΛΟΣ VIII Τελικές διατάξεις   Άρθρο 20  Η οδηγία 76/135/ΕΟΚ εξακολουθεί να εφαρμόζεται:  - στα πλοία που βρίσκονται σε υπηρεσία και που αναφέρονται στην παράγραφο 2 του άρθρου 8 της παρούσας οδηγίας μέχρι τη στιγμή που θα υποβληθούν στην επιθεώρηση που προβλέπεται στο εν λόγω άρθρο,  - στα επιβατηγά πλοία,  - στα πλοία για τα οποία έχει χορηγηθεί κοινοτικό πιστοποιητικό, αλλά τα οποία δεν ανταποκρίνονται ακόμη στις προδιαγραφές που καθορίζονται στο παράρτημα II κεφάλαιο 13 σημείο 13.01 υπό α.   Άρθρο 21  Η παρούσα οδηγία δεν θίγει τις διατάξεις που ισχύουν στα Κράτη μέλη ως προς τη σύνθεση των πληρωμάτων, τα προσόντα τους και τις αναγκαίες βεβαιώσεις.   Άρθρο 22  Τα Κράτη μέλη, μετά από συνεννόηση με την Επιτροπή, λαμβάνουν τα αναγκαία μέτρα, για να συμμορφωθούν με την παρούσα οδηγία, το αργότερο την 1η Ιανουαρίου 1985.   Άρθρο 23  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 4 Οκτωβρίου 1982.  Για το Συμβούλιο Ο Πρόεδρος H. GROVE  (1) ΕΕ αριθ. C 289 της 19. 11. 1979, σ. 25.  (2) ΕΕ αριθ. C 182 της 21. 7. 1980, σ. 16.  (3) ΕΕ αριθ. L 21 της 29. 1. 1976, σ. 10.  (4) ΕΕ αριθ. L349 της 13. 12. 1978, σ. 31.      ΠΑΡΑΡΤΗΜΑ I   ΚΑΤΑΛΟΓΟΣ ΤΩΝ ΕΣΩΤΕΡΙΚΩΝ ΠΛΩΤΩΝ ΟΔΩΝ ΤΟΥ ΚΟΙΝΟΤΙΚΟΥ ΔΙΚΤΥΟΥ, ΚΑΤΑΝΕΜΗΜΕΝΩΝ ΓΕΩΓΡΑΦΙΚΩΣ ΣΕ ΖΩΝΕΣ 1, 2, 3 ΚΑΙ 4 (Άρθρο 1 της οδηγίας)   ΚΕΦΑΛΑΙΟ I Ζώνη 1  Ομοσπονδιακή Δημοκρατία της Γερμανίας Ems: από τη γραμμή που συνδέει τους φάρους του Delfzijl και του Knock με κατεύθυνση από τα ανοικτά μέχρι 53o30 Β γεωγραφικό πλάτος και 6o45 Α γεωγραφικό μήκος (δηλαδή κάπως ανοικτά της ζώνης μεταφόρτωσης για τα πλοία μεταφοράς φορτίου εις χύμα στο Alte  Ems, λαμβανομένης υπόψη της συνθήκης συνεργασίας Ems-Dollart).   Ζώνη 2  Ομοσπονδιακή Δημοκρατία της Γερμανίας Ems: από τη γραμμή που εκτείνεται από την είσοδο του λιμένα προς το Papenburg διασχίζοντας το Ems, η οποία συνδέει τις αντλητικές εγκαταστάσεις του Diemen (Diemer Schoepfwerk) και την είσοδο του προχώματος του Halte, μέχρι τη γραμμή που συνδέει τους  φάρους του Delfzijl και του Knock, λαμβανομένης υπόψη τη συνθήκης συνεργασίας Ems-Dollart.  Jade: μέσα από τη γραμμή που συνδέει τον ανώτατο φανό του Schillighoern και το κωδωνοστάσιο του Langwarden.  Weser: από τη σιδηροδρομική γέφυρα της Βρέμης μέχρι της γραμμή που συνδέει τα κωδωνοστάσια του Langwarden και του Kappel στον δευτερεύοντα βραχίονα Schweiburg, συμπεριλαμβανομένων και των δευτερευόντων βραχιόνων Kleine Weser, Rekumder-Loch και Rechter  Nebenarm.  Elbe: από το χαμηλότερο όριο στο λιμάνι του Αμβούργου μέχρι τη γραμμή που συνδέει τον σφαιρικό σημαντήρα του Doese και το βορειοδυτικό ακρωτήριο του Hohe Ufer (Dieksand) με τους παραποτάμους Este, Luehe, Schwinge, Oste, Pinnau, Krueckau και Stoer (πάντα  από το πρόχωμα του φράγματος προς το στόμιο), συμπεριλαμβανομένου και του Nebenelbe.  Meldorfer Bucht: μέσα από τη γραμμή που συνδέει το βορειοδυτικό ακρωτήριο του Hohe Ufer (Dieksand) και την άκρη του δυτικού μώλου του Buesum.  Flensburger Foerde: μέσα από τη γραμμή που συνδέει το φάρο του Kekenis και το Birknack.  Eckernfoerder Bucht: μέσα από τη γραμμή που συνδέει το Bocknis-Eck και το βορειοανατολικό ακρωτήριο στο Daenisch Nienhof.  Kieler Foerde: μέσα από τη γραμμή που συνδέει το φάρο του Buelk και το μνημείο πεσόντων του Ναυτικού του Laboe.  Leda: από την είσοδο του προλιμένα της θαλάσσιας λεκάνης ανύψωσης του Leer μέχρι τις εκβολές.  Hunte: από το λιμάνι του Oldenburg και 200 m από τη γέφυρα της Αμαλίας (Amelienbruecke) στο Oldenburg (προς την κατεύθυνση του ρεύματος) μέχρι τις εκβολές.  Lesum: από τη σιδηροδρομική γέφυρα του Bremen-Burg μέχρι τις εκβολές.  Este: από το Sperrtor (θύρα φράγματος) του Buxtehude μέχρι το πρόχωμα του φράγματος του Este.  Luehe: από το μύλο που βρίσκεται 250 m μετά την οδική γέφυρα μεταξύ Marschdamm και Hoerneburg, αντίθετα προς την κατεύθυνση του ρεύματος, μέχρι το πρόχωμα του φράγματος του Luehe.  Schwinge: από τη γέφυρα πεζών μετά τον πύργο του Gueldenstern στο Stade προς την κατεύθυνση του ρεύματος μέχρι το πρόχωμα του φράγματος του Schwinge.  Freiburger-Hafenpriel: από τις λεκάνες ανύψωσης των υδάτων του Freiburg/Elbe μέχρι τις εκβολές.  Oste: από το φράγμα του μύλου του Bremervoerde μέχρι το πρόχωμα του φράγματος του Oste.  Pinnau: από τη σιδηροδρομική γέφυρα του Pinneberg μέχρι το πρόχωμα του φράγματος του Pinnau.  Krueckau: από το νερόμυλο του Elmshorn μέχρι το πρόσχωμα του φράγματος του Krueckau.  Stoer: από το Pegel Rensing μέχρι το πρόχωμα του φράγματος του Stoer.  Eider: από το κανάλι του Gieselau μέχρι το πρόχωμα του φράγματος του Eider.  Nord-Ostsee-Kanal (Κανάλι του Κιέλου): από τη γραμμή που συνδέει τις άκρες των μώλων του Brunsbuettel μέχρι τη γραμμή που συνδέει τους φανούς εισόδου του Kiel-Holtenau, και οι λίμνες Schirnauer See, Bergstedter See, Audorfer See, Obereider See με το  Enge, το πλώιμο κανάλι του Achterwehrer και η λίμνη Flemhuder See.  Trave: από τη σιδηροδρομική γέφυρα και από τη γέφυρα Holsten(Stadttrave) στο Luebeck μέχρι τη γραμμή που συνδέει τις δύο εξωτερικές άκρες των μώλων του Travemuende, και το Poetenitzer Wiek και η λίμνη Dassower See.  Schlei: μέσα από τη γραμμή που συνδέει τις άκρες των μώλων του Schleimuende.  Γαλλική Δημοκρατία Seine: μετά τη γέφυρα Jeanne d'Arc στη Rouen, προς την κατεύθυνση του ρεύματος.  Garonne και Gironde: μετά την πέτρινη γέφυρα στο Bordeaux, προς την κατεύθυνση του ρεύματος.  Rhone: μετά τη γέφυρα Trinquetaille στην Arles, προς την κατεύθυνση του ρεύματος και πέρα προς τη Μασσαλία.  Βασίλειο των Κάτω Χωρών Dollard.  Eems.  Waddenzee: συμπεριλαμβανομένων και των συνδέσμων με τη Βόρεια Θάλασσα.  ljsselmeer: συμπεριλαμβανομένου του Markermeer και του Ijmeer, όχι όμως του Gouwzee.  Το Waterweg του Rotterdam και ο Scheur.  Hollands Diep.  Haringvliet και Vuile Gat: συμπεριλαμβανομένων των πλωτών οδών που βρίσκονται μεταξύ, αφενός, Goeree-Overflakkee και, αφετέρου, Voorne-Putten και Hoekse Waard.  Hellegat.  Volkerak.  Kramer.  Grevelingen και Brouwershavense Gat: συμπεριλαμβανομένων και όλων των πλωτών οδών μεταξύ Schouwen-Duiveland και Goeree-Overflakkee.  Keten, Mastgat, Zijpe, Ανατολικός Escaut και Roompot: συμπεριλαμβανομένων και των πλωτών οδών που βρίσκονται μεταξύ, αφενός, Walcheren, Βόρειου Beveland και Νότιου Beveland και, αφετέρου, Schouwen-Duiveland και Tholen, εκτός από το κανάλι Escaut-Ρήνου.   Escaut και Δυτικός Escaut και οι θαλάσσιες εκβολές του, συμπεριλαμβανομένων των πλωτών οδών που βρίσκονται μεταξύ, αφενός, της Ζηλανδικής Φλάνδρας και, αφετέρου, του Walcheren και του Νότιου Beveland, εκτός από το κανάλι Escaut-Ρήνου.   ΚΕΦΑΛΑΙΟ II Ζώνη 3  Βασίλειο του Βελγίου Escaut Maritime (κάταντα τον όρμου της Αμβέρσας).  Ομοσπονδιακή Δημοκρατία της Γερμανίας.  Δούναβης: από το Kelheim (km 414,60) μέχρι τα γερμανοαυστριακά σύνορα.  Ρήνος: από τα γερμανοελβετικά σύνορα μέχρι τα γερμανοολλανδικά σύνορα.  Elbe: μέχρι την εκβολή του Elbe-Seiten-Canal, μέχρι το χαμηλότερο όριο του λιμανιού του Αμβούργου.  Γαλλική Δημοκρατία Ρήνος.  Βασίλειο των Κάτω Χωρών Ρήνος.  Sneekermeer, Koevordermeer, Heegermeer, Fluessen Slotermeer, Tjeukemeer, Beulakkerwijde, Belterwijde, Ramsdiep, Ketelmeer, Zwartemeer, Veluwemeer Eenmeer, Alkmaardermeer, Gouwzee, Buiten lJ, afgesloten lJ, Noordzeekanaal, λιμάνι του IJmuiden, λιμενικός  τομέας του Rotterdam, Nieuwe Maas, Noord, Oude Maas, Beneden Merwede, Nieuwe Merwede, Dordtsche Kill, Boven Merwede, Waal, Bijlandsch Kanaal, Boven Rijn, Pannerdensch Kanaal, Geldersche lJssel, Neder Rijn, Lek, Κανάλι Amsterdam-Ρήνου, Veerse Meer,  Κανάλι Escaut-Ρήνου μέχρι τις εκβολές στο Volkerak, Amer, Bergsche Maas, ο Meuse μετά τον Venlo προς την κατεύθυνση του ρεύματος.   ΚΕΦΑΛΑΙΟ III Ζώνη 4  Βασίλειο του Βελγίου Όλο το βελγικό δίκτυο, εκτός από την οδό της ζώνης 3.  Ομοσπονδιακή Δημοκρατία της Γερμανίας Όλες οι ομοσπονδιακές πλωτές οδοί, εκτός από τις οδούς των ζωνών 1, 2 και 3.  Γαλλική Δημοκρατία Όλο το γαλλικό δίκτυο, εκτός από τις οδούς των ζωνών 1, 2 και 3.  Βασίλειο των Κάτω Χωρών Όλοι οι άλλοι ποταμοί, κανάλια και εσωτερικές θάλασσες που δεν αναφέρονται στις ζώνες 1, 2 και 3.  Ιταλική Δημοκρατία Ποταμός Po: από την Plaisance μέχρι την εκβολή.  Κανάλι Μιλάνου-Κρεμόνας, ποταμός Po: το τελικό τμήμα 15 km που συνδέεται με τον Po.  Ποταμός Mincio: από τη Mantoue, Governolo μέχρι τον Po.  Idrovia Ferrarese: από τον Po (Pontelagoscuro), Ferrara μέχρι το Porto Garibaldi (πλωτή οδός της Φερράρας).  Κανάλια του Brondolo και του Valle: από τονPo de Levante μέχρι τη λιμνοθάλασσα της Βενετίας.  Κανάλι Fissero - Tartaro - Canalbianco: από την Adria μέχρι τον Po de Levante.  Παραλία της Βενετίας: από τη λιμνοθάλασσα της Βενετίας μέχρι το Grado.  Μεγάλο Δουκάτο του Λουξεμβούργου Moselle.       ΠΑΡΑΡΤΗΜΑ II   ΕΛΑΧΙΣΤΕΣ ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΑ ΠΛΟΙΑ ΠΟΥ ΧΡΗΣΙΜΟΠΟΙΟΥΝ ΤΙΣ ΠΛΩΤΕΣ ΟΔΟΥΣ ΤΩΝ ΖΩΝΩΝ 1, 2, 3 ΚΑΙ 4 (Άρθρο 3 της οδηγίας)  Σελίδα ΚΕΦΑΛΑΙΟ 1 - ΟΡΙΣΜΟΙ...13 ΚΕΦΑΛΑΙΟ 2 - ΥΠΟΧΡΕΩΣΕΙΣ ΓΙΑ ΤΗ ΝΑΥΠΗΓΗΣΗ...14 2.01. Βασικός κανόνας...14 2.02. Σκάφος...14 2.03. Συσκευές θέρμανσης, μαγειρείου και ψύξης...14 2.04. Θέρμανση με υγρά καύσιμα σημείου ανάφλεξης άνω των 55oC...15 2.05. Θέρμανση με στερεά καύσιμα...15 2.06. Μηχανοστάσια, λεβητοστάσια και αποθήκες καυσίμων...16 ΚΕΦΑΛΑΙΟ 3 - ΜΗΧΑΝΙΣΜΟΣ ΠΗΔΑΛΙΟΥΧΙΑΣ ΚΑΙ ΤΙΜΟΝΙΕΡΑ...16 3.01. Γενικά...16 3.02. Αποτελεσματικότητα του μηχανισμού πηδαλιουχίας...16 3.03. Γενικές κατασκευαστικές προδιαγραφές...17 3.04. Μηχανοκίνητος μηχανισμός πηδαλιουχίας...17 3.05. Ζεύξη του δευτέρου ωστικού συστήματος...17 3.06. Χειροκίνητο σύστημα...17 3.07. Χειροκίνητο υδραυλικό σύστημα...17 3.08. Υδραυλικό σύστημα...17 3.09. Ηλεκτρικό σύστημα...18 3.10. Έλικες πηδαλιουχίας (rudder propellers) και σύστημα Voith-Schneider...18 3.11. Συστήματα τηλεχειρισμού...18 3.12. Ένδειξη της θέσης του πηδαλίου...18 3.13. Υποβοήθηση πηδαλιουχίας...18 3.14. Απρόσκοπτη θέα...19 3.15. Ηχητική πίεση...193.16. Ηλεκτρικός εξοπλισμός του συστήματος πηδαλιουχίας...19 3.17. Τιμονιέρα που είναι δυνατόν να χαμηλώνει...20 ΚΕΦΑΛΑΙΟ 4 - ΥΨΟΣ ΕΞΑΛΩΝ, ΑΠΟΣΤΑΣΗ ΑΣΦΑΛΕΙΑΣ ΚΑΙ ΒΥΘΟΣΗΜΑΝΣΗ...20 4.01. Σημασία ορισμένων όρων...20 4.02. Απόσταση ασφαλείας...20 4.03. Ύψος εξάλων...20 4.04. Βυθοσήμανση...20 4.05. Κλίμακες βυθίσματος...21 ΚΕΦΑΛΑΙΟ 5 - ΚΑΤΑΣΚΕΥΗ ΤΩΝ ΜΗΧΑΝΗΜΑΤΩΝ...21 5.01. Γενικές διατάξεις...21 5.02. Εξοπλισμός ασφαλείας...21 5.03. Προωστικοί μηχανισμοί...21 5.04. Σωλήνες εξατμίσεως των μηχανών...22 5.05. Δεξαμενές, αποθήκες καυσίμων και σωληνώσεις...22 5.06. Αντλητικές εγκαταστάσεις...22 5.07. Σύστημα συλλογής μεταχειρισμένων λαδιών...23 5.08. Βαρούλκα...23 5.09. Θόρυβοι που προκαλούν τα πλοία...23 ΚΕΦΑΛΑΙΟ 6 - ΗΛΕΚΤΡΙΚΕΣ ΕΓΚΑΤΑΣΤΑΣΕΙΣ...24 6.01. Γενικές διατάξεις...24 6.02. Μέγιστες επιτρεπτές τάσεις...24 6.03. Συνδέσεις με την ξηρά...24 6.04. Γεννήτριες και κινητήρες...25 6.05. Συσσωρευτές...25 6.06. Πίνακες διανομής ηλεκτρικού ρεύματος...26 6.07. Λιακόπτες, πρίζες, ασφάλειες, καλωδιώσεις...26 6.08. Εξοπλισμός ελέγχου γειώσεων...27 6.09. Φωτισμός...27 6.10. Φωτεινά σήματα...27 6.11. Γειώσεις...27 6.12. Εφεδρικές εγκαταστάσεις ηλεκτρισμού...27 ΚΕΦΑΛΑΙΟ 7 - ΕΞΑΡΤΙΑ...28 7.01. Άγκυρες και αλυσίδες αγκυρών...28 7.02. Άλλα στοιχεία εξαρτισμού...28 7.03. Πυροσβεστικά μέσα...28 7.04. Βάρκες...30 7.05. Σωσίβια κάθε είδους...31 ΚΕΦΑΛΑΙΟ 8 - ΕΓΚΑΤΑΣΤΑΣΕΙΣ ΥΓΡΑΕΡΙΟΥ ΓΙΑ ΟΙΚΙΑΚΕΣ ΧΡΗΣΕΙΣ...31 8.01. Γενικές διατάξεις...31 8.02. Εγκατάσταση...32 8.03. Δοχεία υγραερίου...32 8.04. Εγκατάσταση και διαρρύθμιση της μονάδας διανομής...32 8.05. Εφεδρικά και άδεια δοχεία...32 8.06. Μειωτές της πίεσης...32 8.07. Πιέσεις...33 8.08. Σωληνώσεις και εύκαμπτοι σωλήνες...33 8.09. Δίκτυο διανομής...33 8.10. Συσκευές κατανάλωσης και εγκατάστασή τους...33 8.11. Εξαερισμός και απαγωγή των καυσαερίων...34 8.12. Οδηγίες χρήσης και ασφάλειας...34 8.13. Επιθεώρηση...34 8.14. Δοκιμές...34 8.15. Βεβαίωση...35 ΚΕΦΑΛΑΙΟ 9 - ΕΙΔΙΚΗ ΔΙΑΡΡΥΘΜΙΣΗ ΤΗΣ ΤΙΜΟΝΙΕΡΑΣ ΓΙΑ ΤΗΝ ΟΔΗΓΗΣΗ ΜΕ ΡΑΝΤΑΡ ΑΠΟ ΕΝΑ ΜΟΝΟ ΑΤΟΜΟ...35 9.01. Γενικά...35 9.02. Γενικοί όροι κατασκευής...35 9.03. Εγκατάσταση ραντάρ και στροφόμετρο...35 9.04. Εγκαταστάσεις σήμανσης και εκπομπής σημάτων...36 9.05. Εγκαταστάσεις κυβέρνησης του πλοίου και των μηχανών...36 9.06. Εγκαταστάσεις για το χειρισμό των πρυμναίων αγκυρών...36 9.07. Εγκαταστάσεις τηλεφωνίας...36 9.08. Σήμα συναγερμού...37 9.09. Άλλα όργανα ελέγχου...37 9.10. Σημείωση στο πιστοποιητικό...37 ΚΕΦΑΛΑΙΟ 10 - ΙΔΙΑΙΤΕΡΕΣ ΔΙΑΤΑΞΕΙΣ ΓΙΑ ΤΑ ΠΛΟΙΑ ΠΟΥ ΠΡΟΟΡΙΖΟΝΤΑΙ ΝΑ ΑΠΟΤΕΛΕΣΟΥΝ ΤΜΗΜΑ ΩΘΟΥΜΕΝΗΣ Ή ΡΥΜΟΥΛΚΟΥΜΕΝΗΣ ΣΥΝΟΔΕΙΑΣ, Ή ΠΛΑΓΙΟΔΕΤΗΜΕΝΟΥ ΣΧΗΜΑΤΙΣΜΟΥ...37 10.01. Ωστικά...37 10.02. Φορτηγίδες...37 10.03. Αυτοκινούμενα πλοία και ρυμουλκά ικανά να ωθούν...38 10.04. Δοκιμή ωθούμενης συνοδείας...38 10.05. Πλοία ικανά να ρυμουλκούν...38 10.06. Πλοία ικανά να κινούν πλαγιοδετημένους σχηματισμούς...38 ΚΕΦΑΛΑΙΟ 11 - ΥΓΙΕΙΝΗ ΚΑΙ ΑΣΦΑΛΕΙΑ ΤΩΝ ΕΝΔΙΑΙΤΗΜΑΤΩΝ ΤΟΥ ΠΛΗΡΩΜΑΤΟΣ ΚΑΙ ΤΩΝ ΧΩΡΩΝ ΕΡΓΑΣΙΑΣ...39 11.01. Γενικές διατάξεις...39 11.02. Διαρρύθμιση των ενδιαιτημάτων...39 11.03. Διαστάσεις των ενδιαιτημάτων...39 11.04. Σωληνώσεις στα ενδιαιτήματα...40 11.05. Προσβάσεις, πόρτες, σκάλες των ενδιαιτημάτων...40 11.06. Δάπεδα, τοίχοι και οροφές των ενδιαιτημάτων...40 11.07. Θέρμανση και αερισμός των ενδιαιτημάτων...40 11.08. Φυσικός και τεχνητός φωτισμός των ενδιαιτημάτων...41 11.09. Επίπλωση των ενδιαιτημάτων...41 11.10. Μαγειρεία, εστιατόρια, αποθήκες...41 11.11. Εγκαταστάσεις υγιεινής...41 11.12. Εγκατάσταση πόσιμου νερού...42 11.13. Διατάξεις ασφαλείας...42 11.14. Χώροι εργασίας - Προσιτότητα...43 11.15. Διαστάσεις των χωρών εργασίας...43 11.16. Προστασία από πτώσεις...43 11.17. Προσβάσεις, πόρτες, σκάλες των χώρων εργασίας...43 11.18. Δάπεδα, επιφάνειες του καταστρώματος, επενδύσεις των κυτών, τοίχοι, οροφές, παράθυρα και φεγγίτες...44 11.19. Αερισμός και θέρμανση των χώρων εργασίας...44 11.20. Φυσικός και τεχνητός φωτισμός των χώρων εργασίας...44 11.21. Προστασία από το θόρυβο και τους κραδασμούς...44 ΚΕΦΑΛΑΙΟ 12 - ΔΙΑΤΑΞΕΙΣ ΣΧΕΤΙΚΕΣ ΜΕ ΤΙΣ ΤΕΧΝΙΚΕΣ ΠΡΟΔΙΑΓΡΑΦΕΣ ΟΙ ΟΠΟΙΕΣ ΣΥΜΠΛΗΡΩΝΟΥΝ ΤΙΣ ΠΡΟΔΙΑΓΡΑΦΕΣ ΤΗΣ ΖΩΝΗΣ 4 ΚΑΙ ΟΙ ΟΠΟΙΕΣ ΙΣΧΥΟΥΝ ΓΙΑ ΤΑ ΠΛΟΙΑ ΠΟΥ ΧΡΗΣΙΜΟΠΟΙΟΥΝ ΤΙΣ ΕΣΩΤΕΡΙΚΕΣ ΟΔΟΥΣ ΤΗΣ ΖΩΝΗΣ 3...45 12.01. Υποχρεώσεις για τη ναυπήγηση...45 12.02. Ύψος εξάλων, απόσταση ασφαλείας και βυθοσήμανση...45 12.03. Εξαρτία...48 12.04. Ιδιαίτερες διατάξεις για τα πλοία που προορίζονται να αποτελέσουν τμήμα ωθούμενης συνοδείας, ρυμουλκούμενης συνοδείας ή πλαγιοδετημένου σχηματισμού...49 ΚΕΦΑΛΑΙΟ 13 - ΠΑΡΕΚΚΛΙΣΕΙΣ ΓΙΑ ΤΑ ΠΛΟΙΑ ΕΝ ΥΠΗΡΕΣΙΑ...49 ΚΕΦΑΛΑΙΟ 14 - ΔΙΑΔΙΚΑΣΙΑ...53 14.01. Αίτηση επιθεώρησης...53 14.02. Υποβολή του πλοίου στην επιθεώρηση...53 14.03. Έξοδα...53 14.04. Πληροφορίες...53 14.05. Μητρώο κοινοτικών πιστοποιητικών...53 14.06. Συμπλήρωση του κοινοτικού πιστοποιητικού...54 14.07. Παρατηρήσεις σχετικές με τα διάφορα σημεία του πιστοποιητικού...54  ΚΕΦΑΛΑΙΟ 1 ΟΡΙΣΜΟΙ  Για την εφαρμογή της παρούσας οδηγίας και των παραρτημάτων της:  α) Ο όρος "πλοίο" σημαίνει τα πλοία εσωτερικής ναυσιπλοΐας- β) Ο όρος "κοινό αυτοκινούμενο πλοίο" σημαίνει κάθε πλοίο, εκτός από τις μηχανοκίνητες δεξαμενές, που προορίζεται για τη μεταφορά εμπορευμάτων και που είναι κατασκευασμένο για ανεξάρτητη ναυσιπλοΐα με τα δικά του μηχανικά μέσα πρόωσης- γ) ο όρος "αυτοκινούμενη δεξαμενή" σημαίνει κάθε πλοίο που προορίζεται για τη μεταφορά εμπορευμάτων μέσα σε σταθερές δεξαμενές και που είναι κατασκευασμένο για ανεξάρτητη ναυσιπλοΐα με τα δικά του μηχανικά μέσα πρόωσης- δ) ο όρος "αυτοκινούμενο πλοίο" σημαίνει ένα κοινό αυτοκινούμενο πλοίο ή μια αυτοκινούμενη δεξαμενή- ε) ο όρος "ρυμουλκό" σημαίνει κάθε πλοίο που είναι ειδικά κατασκευασμένο για να ρυμουλκεί- στ) ο όρος "ωστικό ρυμουλκό" σημαίνει κάθε πλοίο που είναι ειδικά κατασκευασμένο για να ωθεί μια ωθούμενη συνοδεία- ζ) ο όρος "ρυμουλκό-ωστικό ρυμουλκό" σημαίνει κάθε πλοίο που είναι ειδικά κατασυσκευασμένο για να ρυμουλκεί και για να ωθεί μια ωθούμενη συνοδεία- η) ο όρος "κοινή μαούνα" σημαίνει κάθε πλοίο, εκτός από τις φορτηγίδες-δεξαμενές, που προορίζεται για τη μεταφορά εμπορευμάτων, είναι κατασκευασμένο για να ρυμουλκείται και:  - δεν είναι εφοδιασμένο με μηχανικά μέσα πρόωσης, ή - είναι εφοδιασμένο με μηχανικά μέσα πρόωσης τα οποία του επιτρέπουν μόνο μικρές μετακινήσεις- θ) ο όρος "μαούνα-δεξαμενή" σημαίνει κάθε πλοίο που προορίζεται για τη μεταφορά εμπορευμάτων σε δεξαμενές, είναι κατασκευασμένο για να ρυμουλκείται και:  - δεν είναι εφοδιασμένο με μηχανικά μέσα πρόωσης, ή - είναι εφοδιασμένο με μηχανικά μέσα πρόωσης τα οποία του επιτρέπουν μόνο μικρές μετακινήσεις- ι) ο όρος "μαούνα" σημαίνει μια κοινή μαούνα ή μια μαούνα-δεξαμενή- ια) ο όρος "κοινή φορτηγίδα" σημαίνει κάθε πλοίο, εκτός από τις φορτηγίδες-δεξαμενές, που προορίζεται για τη μεταφορά εμπορευμάτων, είναι κατασκευασμένο ή ειδικά διαρρυθμισμένο για να ωθείται και:  - δεν είναι εφοδιασμένο με μηχανικά μέσα πρόωσης, ή - είναι εφοδιασμένο με μηχανικά μέσα πρόωσης τα οποία του επιτρέπουν μόνο μικρές μετακινήσεις όταν δεν αποτελεί τμήμα ωθούμενης συνοδείας- ιβ) ο όρος "φορτηγίδα-δεξαμενή" σημαίνει κάθε πλοίο που προορίζεται για τη μεταφορά εμπορευμάτων μέσα σε δεξαμενές, είναι κατασκευασμένο ή ειδικά διαρρυθμισμένο για να ωθείται και:  - δεν είναι εφοδιασμένο με μηχανικά μέσα πρόωσης, ή - είναι εφοδιασμένο με μηχανικά μέσα πρόωσης τα οποία του επιτρέπουν μόνο μικρές μετακινήσεις όταν δεν αποτελεί τμήμα ωθούμενης συνοδείας- ιγ) ο όρος "φορτηγίδα-πλοίου" σημαίνει μια ωθούμενη φορτηγίδα που είναι κατασκευασμένη για να μεταφέρεται πάνω σε ποντοπόρα πλοία και για ναυσιπλοΐα στις εσωτερικέ πλωτές οδούς- ιδ) ο όρος "φορτηγίδα" σημαίνει μια κοινή φορτηγίδα, μια φορτηγίδα-δεξαμενή ή μια φορτηγίδα πλοίου- ιε) ο όρος "επιβατηγό πλοίο" σημαίνει κάθε πλοίο που είναι κατασκευασμένο ή διαρρυθμισμένο για τη μεταφορά περισσότερων από 12 προσώπων- ιστ) ο όρος "πλωτός εξοπλισμός" σημαίνει κάθε πλωτή κατασκευή με μηχανικές εγκαταστάσεις, η οποία προορίζεται για εργασία στις πλωτές οδούς ή στα λιμάνια, όπως μια βυθοκόρος, ένας ανυψωτήρας, μια γάβρια, ένας γερανός- ιζ) ο όρος "πλωτή εγκατάσταση" σημαίνει κάθε πλωτή εγκατάσταση που, κανονικά, δεν προορίζεται για μετακίνηση, όπως μια εγκατάσταση λουτρού, μια νεωδόχος, μια προβλήτα, ένας νεώσοικος- ιη) ο όρος "πλωτό υλικό" σημαίνει τις σχεδίες καθώς και κάθε κατασκευή, σύνολο ή αντικείμενο ικανό για ναυσιπλοΐα, εκτός από τα σκάφη, τους πλωτούς εξοπλισμούς ή τις πλωτές εγκαταστάσεις- ιθ) ο όρος "τιμονιέρα" σημαίνει το χώρο όπου είναι συγκεντρωμένα τα όργανα διευθύνσεως του πλοίου- κ) ο όρος "μηχανοστάσιο" σημαίνει κάθε χώρο όπου είναι εγκατεστημένοι ο ή οι κινητήρες πρόωσης και τα παρεπόμενα- κα) ο όρος "ενδιαίτημα" σημαίνει κάθε χώρο που προορίζεται για τη χρήση των προσώπων που κανονικά ζουν πάνω στο πλοίο ή των επιβατών, συμπεριλαμβανομένων των μαγειρείων, των αποθηκών τροφίμων, των αποχωρητηρίων, των λουτρών, των πλυντηρίων, των  διαδρομών, εκτός από την τιμονιέρα- κβ) ο όρος "επίπεδο μέγιστου βυθίσματος" σημαίνει το ίσαλο επίπεδο που αντιστοιχεί στο μέγιστο βύθισμα στο οποίο επιτρέπεται η ναυσιπλοΐα του πλοίου- κγ) ο όρος "ύψος εξάλων" σημαίνει την απόσταση μεταξύ του επιπέδου μέγιστου βυθίσματος και του παράλληλου επιπέδου που περνά από το χαμηλότερο σημείο του πλευρικού διαδρόμου καταστρώματος ή, αν δεν υπάρχει πλευρικός διάδρομος καταστρώματος,από το  χαμηλότερο σημείο της υψηλότερης ακμής του περιβλήματος- κδ) ο όρος "απόσταση ασφαλείας" σημαίνει την απόσταση μεταξύ του επιπέδου μέγιστου βυθίσματος και του παράλληλου επιπέδου που περνά από το χαμηλότερο σημείο, πάνω από το οποίο το πλοίο δεν θεωρείται στεγανό- κε) ο όρος "πιστοποιητικό" σημαίνει το κοινοτικό πιστοποιητικό για τα πλοία εσωτερικής ναυσιπλοΐας.   ΚΕΦΑΛΑΙΟ 2 ΥΠΟΧΡΕΩΣΕΙΣ ΓΙΑ ΤΗ ΝΑΥΠΗΓΗΣΗ  2.01. Βασικός κανόνας Τα πλοία πρέπει να κατασκευάζονται σύμφωνα με τους κανόνες της τέχνης και η σταθερότητά τους πρέπει να ανταποκρίνεται στη χρήση για την οποία προορίζονται.  2.02. Σκάφος 2.02.1. Το σκάφος πρέπει να είναι αρκετά ισχυρό ώστε να μπορεί να αντιμετωπίσει τις καταπονήσεις τις οποίες υφίσταται υπό κανονικές συνθήκες.  2.02.2. Οι υδροληψίες και οι εξαγωγές νερού καθώς και οι σωληνώσεις που συνδέονται με αυτές θεωρούνται στεγανές αν είναι κατασκευασμένες κατά τέτοιον τρόπο ώστε να είναι αδύνατη κάθε ανεπιθύμητη εισροή νερού στο πλοίο.  2.02.3. Πρέπει να κατασκευάζονται στεγανά διαφράγματα, τα οποία να φτάνουν μέχρι το κατάστρωμα ή, αν δεν υπάρχει κατάστρωμα, μέχρι την υψηλότερη ακμή του περιβλήματος, στα εξής σημεία:  α) ένα στεγανό διάφραγμα σύγκρουσης σε κατάλληλη απόσταση από τη στείρα- β) για τα πλοία συνολικού μήκους μεγαλύτερου από 25 m, επίσης ένα πρυμναίο διάφραγμα σε κατάλληλη απόσταση από την πρύμνη.  2.02.4. Τα ενδιαιτήματα, τα μηχανοστάσια και τα λεβητοστάσια, καθώς και οι χώροι εργασίας που ενδεχόμενα αποτελούν μέρος τους, πρέπει να χωρίζονται από το κύτος κατά στεγανό τρόπο.  2.02.5. Πρέπει να είναι δυνατή η άντληση του νερού από κάθε διαμέρισμα που συνήθως δεν είναι κλεισμένο ερμητικά κατά το ταξίδι. Η άντληση αυτή πρέπει να μπορεί να πραγματοποιείται χωριστά σε κάθε διαμέρισμα.  2.02.6. Κανένα ενδιαίτημα δεν πρέπει να βρίσκεται εμπρός από το στεγανό διάφραγμα σύγκρουσης. Τα καταλύματα πρέπει να χωρίζονται με αεροστεγή διαφράγματα από τα μηχανοστάσια και τα λεβητοστάσια και πρέπει να είναι ευχερώς προσιτά από το κατάστρωμα. Αν  δεν υπάρχει τέτοια πρόσβαση, πρέπει να υπάρχει έξοδος κινδύνου που να οδηγεί κατευθείαν στο κατάστρωμα.  2.02.7. Τα διαφράγματα και τα άλλα χωρίσματα των χώρων που ορίζονται στα σημεία 2.02.3. και 2.02.4. δεν πρέπει να έχουν άνοιγμα. Πάντως, τα στόμια επίσκεψης επιτρέπονται, με την προϋπόθεση να στερεώνονται με μπουλόνια κατά υδατοστεγή τρόπο. Οι πόρτες  στο πρυμναίο διάφραγμα και τα ανοίγματα για τον ελικοφόρο άξονα, τις σωληνώσεις κλπ. επιτρέπονται, με την προϋπόθεση ότι είναι κατασκευασμένα κατά τέτοιον τρόπο ώστε να μη μειώνεται η αποτελεσματικότητα των διαφραγμάτων αυτών και των χωρισμάτων των  χώρων.  2.02.8. Κατά παρέκκλιση των σημείων 2.02.5 και 2.02.7, το πρυμναίο διαμέρισμα μπορεί να επικοινωνεί με ένα μηχανοστάσιο μέσω μιας αποστραγγιστικής εγκατάστασης, η οποία είναι εύκολα προσιτή και η οποία κλείνει αυτόματα.  2.03. Συσκευές θέρμανσης, μεγειρείου και ψύξης 2.03.1. Οι εγκαταστάσεις θέρμανσης, μεγειρείου και ψύξης, συμπεριλαμβανομένων των εξαρτημάτων τους, πρέπει να είναι σχεδιασμένες και τοποθετημένες κατά τέτοιον τρόπο ώστε να μην αποτελούν κίνδυνο, ακόμη και σε περίπτωση υπερθέρμανσης- πρέπει να είναι  εγκαταστημένες κατά τέτοιον τρόπο ώστε να μην ανατρέπονται ή να μη μετακινούνται απροσδόκητα.  2.03.2. Αν οι εγκαταστάσεις που αναφέρονται στο σημείο 2.03.1 λειτουργούν με υγρό καύσιμο, μόνο τα υγρά καύσιμα των οποίων το σημείο ανάφλεξης είναι κατώτερο των 55oC μπορούν να χρησιμοποιούνται.  2.03.3. Κατά παρέκκλιση του σημείου 2.03.2, οι συσκευές μαγειρείου και οι συσκευές με φυτίλι, που χρησιμοποιούνται για θέρμανση ή ψύξη και λειτουργούν με φωτιστικό πετρέλαιο, μπορούν να γίνουν δεκτές στα ενδιαιτήματα και τις τιμονιέρες, με την  προϋπόθεση ότι η χωρητικότητα της δεξαμενής καυσίμου τους δεν ξεπερνά τα 12 λίτρα.  2.03.4. Οι εγκαταστάσεις που αναφέρονται στο σημείο 2.03.1 δεν μπορούν να βρίσκονται σε χώρους ή μηχανοστάσια όπου αποθηκεύονται ή χρησιμοποιούνται ουσίες των κατηγοριών Kln, Kls ή K2 της κλάσης IIIa του ADNR.  Κανείς καπναγωγός των εγκαταστάσεων αυτών δεν πρέπει να περνά από τα μηχανοστάσια ή τους χώρους αυτούς.  2.03.5. Η εισαγωγή αέρα για την καύση πρέπει να είναι εξασφαλισμένη. Οι ανεμιστήρες αερισμού δεν πρέπει να είναι εφοδιασμένοι με κανένα σύστημα κλεισίματος.  2.03.6. Οι συσκευές θέρμανσης και μαγειρείου πρέπει να είναι στερεά συνδεδεμένες με τους καπναγωγούς. Οι καπναγωγοί πρέπει να βρίσκονται σε καλή κατάσταση και να είναι εφοδιασμένοι με κατάλληλα καλύμματα ή συστήματα προστασίας από τους ανέμους. Οι  καπναγωγοί των εγκαταστάσεων θέρμανσης πρέπει να τοποθετούνται κατά τέτοιον τρόπο ώστε να περιορίζεται ο κίνδυνος απόφραξης από τα προϊόντα της καύσης και να υπάρχει η δυνατότητα καθαρισμού.  2.03.7. Οι καπνοδόχοι των ψυκτικών συσκευών που λειτουργούν με υγρά καύσιμα πρέπει να είναι εφοδιασμένες με καπναγωγούς.  2.04. Θέρμανση με υγρά καύσιμα σημείου ανάφλεξης άνω των 55oC 2.04.1. Όλες οι συσκευές πρέπει να είναι κατασκευασμένες κατά τέτοιον τρόπο ώστε να μπορούν να αναφθούν χωρίς τη βοήθεια άλλου υγρού καυσίμου. Πρέπει να είναι προσαρμοσμένες πάνω από μια μεταλλική λεκάνη ικανοποιητικής χωρητικότητας, ώστε να αποφεύγεται  η απροσδόκητη υπερχείλιση του καυσίμου, και να είναι εφοδιασμένες με ειδικό σύστημα για την αποφυγή των διαρροών σε περίπτωση που σβήσει απροσδόκητα η φλόγα. Αν η δεξαμενή καυσίμου είναι χωριστή από τη συσκευή, το ύψος στο οποίο είναι τοποθετημένη δεν  μπορεί να υπερβαίνει το ύψος που καθορίζουν οι προδιαγραφές λειτουργίας του κατασκευαστή. Η δεξαμενή αυτή δεν πρέπει να βρίσκεται κοντά στη φλόγα. Πρέπει να είναι δυνατή η διακοπή της τροφοδοσίας σε καύσιμο από το κατάστρωμα.  Η εγκατάσταση των δεξαμενών καυσίμου χωρητικότητας μεγαλύτερης των 12 λίτρων πρέπει να γίνεται έξω από τα ενδιαιτήματα.  2.04.2. Όταν μια συσκευή τοποθετείται σε μηχανοστάσιο, πρέπει να αναρτάται πινακίδα με τις οδηγίες χρήσης.  Στο μηχανοστάσιο, οι φούρνοι με γυμνή φλόγα πρέπει να εγκαθίστανται πάνω από στεγανή λεκάνη, της οποίας οι πλευρές φθάνουν σε ύψος 0,20 m τουλάχιστον πάνω από το δάπεδο.  2.04.3. Αν ένας φούρνος είναι τοποθετημένος στο μηχανοστάσιο, η παροχή αέρα στο φούρνο και στους κινητήρες πρέπει να είναι τέτοια ώστε να είναι δυνατόν να λειτουργούν οι κινητήρες και ο φούρνος ανεξάρτητα, αποδοτικά και με πλήρη ασφάλεια. Αν είναι  αναγκαίο, πρέπει να εγκαθίστανται ανεξάρτητοι αεραγωγοί.  2.04.4. Κάθε συσκευή με φυσικό ελκυσμό πρέπει να είναι εφοδιασμένη με ειδικό σύστημα για την αποφυγή της αναστροφής του ελκυσμού.  Οι συσκευές με τεχνητό ελκυσμό πρέπει να έχουν σύστημα για την αυτόματη διακοπή της παροχής του καυσίμου σε περίπτωση διακοπής της παροχής του αέρα που είναι απαραίτητος για την καύση.  2.04.5. Οι συσκευές κεντρικής θέρμανσης με τεχνητό ελκυσμό, οι οποίες είναι εγκατεστημένες σε μηχανοστάσιο ή σε διαμέρισμα προσιτό από το μηχανοστάσιο, πρέπει να ανταποκρίνονται στους ακόλουθους πρόσθετους όρους:  α) κατά την εκκίνηση, πρέπει να λειτουργεί πρώτα μόνος του ο αεριστήρας, ώστε να γίνεται καλός εξαερισμός του λέβητα- β) η παροχή του καυσίμου πρέπει να ρυθμίζεται από θερμοστατικό διακόπτη- γ) το άναμμα του καυσίμου πρέπει να γίνεται αυτόματα,από ή χωρίς μικρή διαρκή φλόγα- δ) πρέπει να είναι δυνατή η διακοπή της λειτουργίας του αεριστήρα και της αντλίας καυσίμου του καυστήρα από το κατάστρωμα- ε) αν η συσκευή κεντρικής θέρμανσης είναι εγκατεστημένη στο μηχανοστάσιο, η εγκατάσταση πρέπει να γίνεται κατά τέτοιον τρόπο ώστε η φλόγα του καυστήρα να μη μπορεί να αγγίξει τα άλλα τμήματα της εγκατάστασης- στ) οι εισόδοι αέρα των αεροθέρμων που είναι τοποθετημένοι στο μηχανοστάσιο πρέπει να συνδέονται με αγωγούς που καταλήγουν στο ύπαιθρο.  2.05. Θέρμανση με στερεά καύσιμα 2.05.1. Οι συσκευές θέρμανσης με στερεά καύσιμα πρέπει να τοποθετούνται πάνω σε μετάλλινη πλάκα με υπερυψωμένα χείλη ή σε ανάλογο προστατευτικό μέσο, ώστε να μην είναι δυνατόν να πέσουν αναμμένα καύσιμα, μισοκαμμένοι άνθρακες ή ζεστή τέφρα σε εύφλεκτα  υλικά. Οι προφυλάξεις αυτές δεν είναι απαραίτητες για τα διαμερίσματα που είναι κατασκευασμένα από άφλεκτα υλικά και που έχουν αποκλειστικό προορισμό τη στέγαση ενός λέβητα.  2.05.2. Η παροχή αέρα για τους λέβητες θέρμανσης πρέπει να ρυθμίζεται με θερμοστατικό διακόπτη.  2.05.3. Κοντά σε κάθε συσκευή θέρμανσης πρέπει να υπάρχει ένα μέσο για το εύκολο σβήσιμο της τέφρας.  2.06. Μηχανοστάσια, λεβητοστάσια και αποθήκες καυσίμων 2.06.1. Τα μηχανοστάσια και τα λεβητοστάσια πρέπει να είναι διευθετημένα κατά τέτοιον τρόπο ώστε ο έλεγχος και η συντήρηση των εγκαταστάσεων που βρίσκονται εκεί να μπορεί να γίνεται εύκολα και ακίνδυνα.  2.06.2. Οι αποθήκες υγρών καυσίμων ή λιπαντικού ελαίου και τα ενδιαιτήματα δεν πρέπει να έχουν κοινά τοιχώματα.  2.06.3. Τα τοιχώματα, οι οροφές και οι πόρτες των μηχανοστασίων, των λεβητοστασίων και των αποθηκών πρέπει να κατασκευάζονται από χάλυβα ή άλλο εξίσου άφλεκτο υλικό.  2.06.4. Πρέπει να υπάρχει ικανοποιητικός αερισμός των μηχανοστασίων, των λεβητοστασίων και των άλλων χώρων στους οποίους μπορούν να αναπτυχθούν εύφλεκτα ή τοξικά αέρια.  2.06.5. Οι σκάλες με ή χωρίς προστατευτικό κάλυμμα που οδηγούν στα μηχανοστάσια, τα λεβητοστάσια και τις αποθήκες πρέπει να είναι μόνιμα τοποθετημένες και κατασκευασμένες από χάλυβα ή άλλο υλικό εξίσου ανθεκτικό και άφλεκτο.  2.06.6. Τα μηχανοστάσια και τα λεβητοστάσια πρέπει να έχουν δύο εξόδους, από τις οποίες η μία μπορεί να είναι έξοδος κινδύνου.  2.06.7. Το ανώτατο παραδεκτό όριο ηχητικής πίεσης στα μηχανοστάσια είναι 110 dB(A). Τα σημεία μετρήσεων επιλέγονται ανάλογα με τις εργασίες συντήρησης που είναι απαραίτητες υπό συνθήκες κανονικής λειτουργίας της εγκατάστασης.  Άν το επίπεδο της ηχητικής πίεσης υπερβαίνει τα 90 dB(A) μέσα στο μηχανοστάσιο, μια ευανάγνωστη προειδοποίηση πρέπει να αναρτάται σε κάθε είσοδό του.   ΚΕΦΑΛΑΙΟ 3 ΜΗΧΑΝΙΣΜΟΣ ΠΗΔΑΛΙΟΥΧΙΑΣ ΚΑΙ ΤΙΜΟΝΙΕΡΑ  3.01. Γενικά 3.01.1. Κάθε σκάφος πρέπει να είναι εφοδιασμένο με ασφαλή μηχανισμό πηδαλιουχίας, στον οποίο προστίθεται, ανάλογα με την περίπτωση, ένα πρωραίο πηδάλιο, το οποίο, έχοντας υπόψη τη χρήση και τις βασικές διαστάσεις του σκάφους, εξασφαλίζει την καλή  εκτέλεση των ελιγμών.  3.01.2. Ο μηχανισμός πηδαλιουχίας πρέπει να είναι σχεδιασμένος κατά τέτοιον τρόπο ώστε το πηδάλιο να μη μπορεί να αλλάζει κατεύθυνση απροσδόκητα.  3.02. Αποτελεσματικότητα του μηχανισμού πηδαλιουχίας Ο μηχανισμός πηδαλιουχίας πρέπει να ανταποκρίνεται στους ακόλουθους όρους ως προς την αποτελεσματικότητά του:  α) αν ο μηχανισμός πηδαλιουχίας είναι χειροκίνητος, μια πλήρης στροφή του τροχού χειρισμού του πηδαλίου πρέπει να αντιστοιχεί σε στροφή του πηδαλίου κατά 3o τουλάχιστον- β) αν ο μηχανισμός πηδαλιουχίας είναι μηχανοκίνητος, κατά το μέγιστο βύθισμα του πηδαλίου και όταν το σκάφος κινείται με τη μεγαλύτερη ταχύτητά του, πρέπει να είναι δυνατόν το πηδάλιο να μπορεί να κινείται με μέση γωνιακή ταχύτητα 4o ανά δευτερόλεπτο σε  όλο το πεδίο περιστροφής του- γ) αν ο μηχανισμός πηδαλιουχίας είναι εφοδιασμένος με μηχανισμό υποβοήθησης πηδαλιουχίας (συμπληρωματικό υποβοηθητικό μηχανισμό για τον κύριο χειροκίνητο μηχανισμό πηδαλιουχίας), κατά το μέγιστο βύθισμα του πηδαλίου και όταν το σκάφος κινείται με τη  μεγαλύτερη ταχύτητά του, πρέπει να είναι δυνατόν το πηδάλιο να μπορεί να περιστρέφεται με μέση γωνιακή ταχύτητα 3o ανά δευτερόλεπτο στο πεδίο περιστροφής του, το οποίο βρίσκεται 30o από κάθε πλευρά του νεκρού σημείου του πηδαλίου- δ) αν ο μηχανοκίνητος μηχανισμός πηδαλιουχίας είναι εφοδιασμένος με δεύτερο μηχανοκίνητο σύστημα χειρισμού, το σύστημα αυτό πρέπει τουλάχιστον να επιτρέπει στο σκάφος να φθάσει με μειωμένη ταχύτητα σε χώρο όρμισης.  3.03. Γενικές κατασκευαστικές προδιαγραφές 3.03.1. Το σύνολο του μηχανισμού πηδαλιουχίας πρέπει να είναι σχεδιασμένο, κατασκευασμένο και εγκατεστημένο κατά τρόπο που να επιτρέπει τη λειτουργία του υπό μόνιμη εγκάρσια κλίση μέχρι 15o και υπό θερμοκρασία περιβάλλοντος μέχρι 40oC.  3.03.2. Τα μέρη του μηχανισμού πηδαλιουχίας πρέπει να είναι κατασκευασμένα κατά τρόπο που να μπορούν να αντέχουν σε όλες τις μέγιστες καταπονήσεις στις οποίες υποβάλλονται υπό κανονικές συνθήκες λειτουργίας. Ο μηχανισμός πηδαλιουχίας δεν πρέπει να είναι  το ασθενέστερο στοιχείο του συστήματος, ώστε να είναι δυνατόν τα αντιμετωπίζει, υπό τις καλύτερες συνθήκες, τις ασυνήθεις εξωτερικές καταπονήσεις. Κάθε μηχανισμός πηδαλιουχίας, κατασκευασμένος σύμφωνα με τους κανόνες αναγνωρισμένου νηογνώμονα, μπορεί να  θεωρείται ως ικανοποιητικός από την άποψη αυτή.  3.04. Μηχανοκίνητος μηχανισμός πηδαλιουχίας 3.04.1. Αν το σκάφος είναι εφοδιασμένο με μηχανοκίνητο μηχανισμό πηδαλιουχίας, ένα δεύτερο σύστημα χειρισμού πρέπει να εξασφαλίζει ικανοποιητική εκτέλεση των ελιγμών, σε περίπτωση βλάβης του κύριου συστήματος χειρισμού.  3.04.2. Ο μηχανοκίνητος μηχανισμός πηδαλιουχίας πρέπει να είναι εξοπλισμένος με σύστημα προστασίας από την υπερφόρτιση, ώστε να περιορίζεται η ροπή που ασκεί το ωστικό σύστημα.  3.04.3. Ένα οπτικό και ακουστικό σήμα πρέπει να αναγγέλλει στη θέση πηδαλιουχίας την απροσδόκητη διακοπή ή βλάβη του μηχανικού ωστικού συστήματος.  3.05. Ζεύξη του δεύτερου ωστικού συστήματος 3.05.1. Αν το δεύτερο ωστικό σύστημα του μηχανισμού πηδαλιουχίας δεν συμπλέκεται αυτόματα κατά τη βλάβη του κύριου συστήματος, η ζεύξη πρέπει να μπορεί να πραγματοποιηθεί με το χέρι αμέσως και κατά απλό τρόπο, σε οποιαδήποτε θέση του πηδαλίου. Σχετικά  με το σημείο αυτό, πρέπει να χρειάζονται το πολύ δύο χειρισμοί, και αυτοί να μπορούν να πραγματοποιηθούν από ένα μόνο πρόσωπο.  3.05.2. Η διαδικασία ζεύξης δεν πρέπει να διαρκεί περισσότερο από 5 δευτερόλεπτα. Πρέπει να είναι δυνατή η αναγνώριση του συστήματος που χρησιμοποιείται από την τιμονιέρα.  3.06. Χειροκίνητο σύστημα 3.06.1. Αν το ανεξάρτητο δεύτερο ωστικό σύστημα είναι χειροκίνητο, το σύστημα αυτό πρέπει να συμπλέκεται αυτόματα ή να μπορεί να συμπλακεί αμέσως από την τιμονιέρα σε περίπτωση διακοπής ή βλάβης του μηχανοκίνητου συστήματος. Οι ζεύξεις δια σιαγόνων  επιτρέπονται μόνο αν δεν υφίστανται καμιά ροπή στρέψεως κατά τη σύμπλεξη.  3.06.2. Το μηχανοκίνητο σύστημα δεν πρέπει να κινεί τον τροχό χειρισμού του πηδαλίου- ένα ειδικό σύστημα πρέπει να εμποδίζει την επαναφορά του τροχού χειρισμού για κάθε θέση του πηδαλίου κατά την αυτόματη σύμπλεξη του χειροκίνητου συστήματος.  3.07. Χειροκίνητο υδραυλικό σύστημα 3.07.1. Το χειροκίνητο υδραυλικό σύστημα πηδαλιουχίας είναι μια εγκατάσταση στην οποία η κίνηση δίνεται στο πηδάλιο από μια αντλία που τίθεται σε κίνηση από τον χειροκίνητο τροχό χειρισμού του πηδαλίου (αντλία τροχού χειρισμού).  3.07.2. Αν η μόνη εγκατάσταση πηδαλιουχίας είναι μια χειροκίνητη υδραυλική εγκατάσταση, αυτή δεν πρέπει να θεωρείται ως "μηχανοκίνητος μηχανισμός πηδαλιουχίας", κατά την έννοια του σημείου 3.04, και δεν πρέπει να απαιτείται δεύτερο ανεξάρτητο σύστημα  πηδαλιουχίας, υπό τον όρο ότι:  - οι διαστάσεις, η κατασκευή και η διάταξη των σωληνώσεων αποκλείουν τη φθορά τους από μηχανικά αίτια ή από τη φωτιά,  - η κατασκευή της αντλίας τροχού χειρισμού εξασφαλίζει άψογη λειτουργία.  3.08. Υδραυλικό σύστημα 3.08.1. Αν το κύριο σύστημα της εγκατάστασης είναι υδραυλικό, ενώ το δευτερεύον σύστημα είναι χειροκίνητο υδραυλικό, οι σωληνώσεις της χειροκίνητης εγκατάστασης πρέπει να είναι ανεξάρτητες από τις σωληνώσεις του κύριου συστήματος.  Η λειτουργία της κύριας εγκατάστασης πρέπει να είναι δυνατή χωρίς τη χρήση της αντλίας τροχού χειρισμού της δευτερεύουσας εγκατάστασης.  3.08.2. Αν τόσο το κύριο όσο και το δευτερεύον σύστημα είναι υδραυλικό, καθεμία από τις αντίστοιχες αντλίες πρέπει να δέχεται την κίνηση ανεξάρτητα από την άλλη.  Παραδείγματα:  - αν η κύρια αντλία δέχεται την κίνηση από τον κύριο κινητήρα, η δευτερεύουσα πρέπει να είναι ηλεκτροκίνητη,  - αν η κύρια αντλία λειτουργεί από το κύριο ηλεκτρικό κύκλωμα, η δευτερεύουσα πρέπει να λειτουργεί από το βοηθητικό ηλεκτρικό κύκλωμα,  - αν η κύρια αντλία συνδέεται με τη γεννήτρια αριθ. 1, η δευτερεύουσα πρέπει να συνδέεται με τη γεννήτρια αριθ. II.  3.08.3. Αν η κίνηση δίνεται στη δευτερεύουσα αντλία από ένα βοηθητικό κινητήρα που δεν λειτουργεί συνεχώς κατά την κίνηση του πλοίου, πρέπει να υπάρχει ένα ρυθμιστικό σύστημα για την κίνηση της αντλίας κατά την περίοδο προθέρμανσης του βοηθητικού  κινητήρα.  3.08.4. Καθεμία από τις εγκαταστάσεις πρέπει να έχει ανεξάρτητες σωληνώσεις, βαλβίδες, όργανα ελέγχου κλπ. Μπορούν όμως να έχουν κοινά συστατικά, αν η ανεξάρτητη λειτουργία των δύο εγκαταστάσεων είναι εξασφαλισμένη.  3.09. Ηλεκτρικό σύστημα 3.09.1. Αν τόσο η κύρια όσο και η δευτερεύουσα εγκατάσταση είναι ηλεκτροκίνητες, τα αντίστοιχα συστήματα τροφοδότησης και χειρισμού πρέπει να είναι ανεξάρτητα μεταξύ τους. Κάθε εγκατάσταση πρέπει να διαθέτει το δικό της κινητήρα.  3.09.2. Αν η τροφοδότηση του δεύτερου κινητήρα χρησιμοποιεί ένα βοηθητικό κινητήρα που δεν λειτουργεί συνεχώς κατά την κίνηση του πλοίου, πρέπει να υπάρχει ένα ρυθμιστικό σύστημα για την κίνηση του δεύτερου κινητήρα κατά την περίοδο προθέρμανσης του  βοηθητικού κινητήρα.  3.10. Έλικες πηδαλιουχίας (rudder propellers) και σύστημα Voith-Schneider Αν ο τηλεχειρισμός των ελίκων πηδαλιουχίας και των συστημάτων Voith-Schneider γίνεται με ηλεκτρικό ή υδραυλικό σύστημα ή με σύστημα πεπιεσμένου αέρα, πρέπει να υπάρχουν δύο ανεξάρτητα συστήματα χειρισμού μεταξύ της τιμονιέρας και του ωστικού συστήματος.   Όταν υπάρχουν δύο ωστικά συστήματα, ανεξάρτητα μεταξύ τους, δεν είναι απαραίτητη η ύπαρξη δεύτερου ανεξάρτητου συστήματος χειρισμού, αν το πλοίο μπορεί να εκτελεί ικανοποιητικά τους ελιγμούς σε περίπτωση βλάβης ενός από τα ωστικά αυτά συστήματα.  3.11. Συστήματα τηλεχειρισμού Τα συστήματα τηλεχειρισμού, συμπεριλαμβανομένων εκείνων που βρίσκονται στο εξωτερικό της τιμονιέρας, πρέπει να είναι προσαρμοσμένα μόνιμα. Αν τα συστήματα τηλεχειρισμού μπορούν να τεθούν εκτός λειτουργίας, πρέπει να υπάχει μια διάταξη που να δείχνει,  ανάλογα με την περίπτωση, αν βρίσκονται "εντός" ή "εκτός" λειτουργίας.  Η διάταξη και η χρησιμοποίηση των οργάνων του συστήματος πρέπει να συμβιβάζεται με τη λειτουργία του.  3.12. Ένδειξη της θέσης του πηδαλίου Η θέση του πηδαλίου πρέπει να φαίνεται καθαρά από τη θέση πηδαλιουχίας- αν χρειάζεται, πρέπει να προβλέπεται ένας ασφαλής δείκτης.  3.13. Υποβοήθηση πηδαλιουχίας 3.13.1. Οι μηχανισμοί υποβοήθησης πηδαλιουχίας είναι μηχανοκίνητοι μηχανισμοί υποβοήθησης, ενσωματωμένοι συμπληρωματικά σε ένα κύριο χειροκίνητο μηχανισμό πηδαλιουχίας.  3.13.2. Αν χρησιμοποιείται βοηθητικός μηχανισμός πηδαλιουχίας, η σύνδεση μεταξύ του κύριου μηχανισμού πηδαλιουχίας και του δευτερεύονα μηχανισμού πηδαλιουχίας πρέπει να είναι τέτοια ώστε να μη χρειάζεται σημαντική αύξηση της μυϊκής δύναμης για τον τροχό  χειρισμού.  3.13.3. Οι μηχανισμοί υποβοήθησης πηδαλιουχίας πρέπει να ανταποκρίνονται στους παραπάνω όρους καθώς και στους ακόλουθους όρους:  α) σε κάθε θέση του πηδαλίου πρέπει να είναι δυνατή η σύμπλεξη και η αποσύμπλεξη του μηχανισμού υποβοήθησης πηδαλιουχίας από τη θέση πηδαλιουχίας. Πρέπει να φαίνεται καθαρά αν ο μηχανισμός είναι εντός ή εκτός λειτουργίας- β) τα ηλεκτρικά, υδραυλικά ή λειτουργούντα με πεπιεσμένο αέρα στοιχεία σύνδεσης μεταξύ του βοηθητικού μηχανισμού και του κύριου μηχανικού συστήματος πρέπει να είναι κατασκευασμένα κατά τρόπο που να μην εμποδίζουν τη δυνατότητα να τεθεί σε άμεση  λειτουργία το κύριο σύστημα. Άλλες βλάβες της υποβοήθησης πηδαλιουχίας δεν πρέπει να εμποδίζουν τη λειτουργία του κύριου συστήματος ή να προκαλούν εμπλοκή του- γ) τα υπάρχοντα συστατικά μέρη των συστημάτων υποβοήθησης πηδαλιουχίας, καθώς και τα νέα στοιχεία που ενσωματώνονται αργότερα, πρέπει να ανταποκρίνονται στους όρους του κεφαλαίου αυτού για τα συστήματα πηδαλιουχίας.  3.13.4. Η λειτουργία του δείκτη θέσης του πηδαλίου πρέπει να είναι εξασφαλισμένη τόσο κατά τη λειτουργία του κύριου συστήματος όσο και κατά τη λειτουργία του μηχανισμού υποβοήθησης πηδαλιουχίας.  3.13.5. Οι απαιτήσεις του άρθρου αυτού ισχύουν και στην περίπτωση που η εγκατάσταση το μηχανισμού υποβοήθησης πηδαλιουχίας γίνει μετά τη ναυπήγηση του πλοίου.  3.14. Απρόσκοπτη θέα Πρέπει να εξασφαλίζεται αρκετά απρόσκοπτη θέα από τη θέση πηδαλιουχίας προς όλες τις κατευθύνσεις. Η θέα προς τα εμπρός μπορεί να εξασφαλίζεται με ασφαλή οπτικά μέσα.  3.15. Ηχητική πίεσηΥπό κανονικές συνθήκες λειτουργίας, το επίπεδο ηχητικής πίεσης του θορύβου του πλοίου στη θέση πηδαλιουχίας και στο σημείο της κεφαλής του πηδαλιούχου, δεν πρέπει να υπερβαίνει τα 70 dB(A).  3.16. Ηλεκτρικός εξοπλισμός του συστήματος πηδαλιουχίας 3.16.1. Η ονομαστική ισχύς των κινητήρων πρέπει να αντιστοιχεί στη μέγιστη ροπή του συστήματος πηδαλιουχίας. Στην περίπτωση υδραυλικών εγκαταστάσεων, η ονομαστική ισχύς του ωστικού κινητήρα πρέπει να εξασφαλίζει τη μέγιστη παροχή της αντλίας υπό τη  μέγιστη πίεση του συστήματος (ρύθμιση της ασφαλιστικής δικλείδας), έχοντας υπόψη την απόδοση της αντλίας.  3.16.2. Οι κινητήρες πρέπει να ανταποκρίνονται τουλάχιστον στις ακόλουθες προδιαγραφές:  α) Μηχανοκίνητες συσκευές πηδαλιουχίας διαλείπουσας χρήσης:  - Οι κινητήρες των ηλεκτροϋδραυλικών συστημάτων και οι μετατροπείς που συνδέονται μ'αυτούς πρέπει να είναι σχεδιασμένοι για συνεχή χρήση με διαλείπουσα φόρτιση και με ποσοστό διάρκειας λειτουργίας 15 %. Για το λόγο αυτό πρέπει να προβλέπεται δεκάλεπτος  κύκλος χρήσης.  - Οι κινητήρες των ηλεκτρικών συσκευών πηδαλιουχίας πρέπει να έχουν σχεδιαστεί για διαλείπουσα λειτουργία χωρίς να επηρεάζονται από το έκτακτο ρεύμα κατά την εκκίνηση και για ποσοστό διάρκειας λειτουργίας 15%. Για το λόγο αυτό πρέπει να προβλέπεται  δεκάλεπτος κύκλος χρήσης.  β) Τα συστήματα πηδαλιουχίας συνεχούς χρήσης πρέπει να είναι σχεδιασμένα για συνεχή λειτουργία.  3.16.3. Τα κυκλώματα κίνησης και τα κυκλώματα χειρισμού πρέπει να προστατεύονται μόνο κατά των βραχυκυκλωμάτων. Τα κυκλώματα χειρισμού πρέπει να προστατεύονται μόνο για ρεύμα που αντιστοιχεί τουλάχιστον στο διπλάσιο της μέγιστης ονομαστικής έντασης. Το  μέγεθος του προστατευτικού συστήματος δεν πρέπει να είναι χαμηλότερο από 6 Α.  3.16.4. Τα καλώδια τροφοδοσίας των κινητήρων πρέπει να προστατεύονται κατά τον ακόλουθο τρόπο:  Αν χρησιμοποιούνται ασφάλειες, η ένταση του ονομαστικού ρεύματός τους πρέπει να είναι κατά δύο βαθμούς ανώτερη από την ένταση που αντιστοιχεί στο ονομαστικό ρεύμα των κινητήρων. Πάντως, για τους κινητήρες διαλειπούσας ή στιγμιαίας λειτουργίας, η ένταση  αυτή δεν πρέπει να υπερβαίνει τα 160 % του ονομαστικού ρεύματος. Το άμεσο άνοιγμα του διακόπτη κυκλώματος εξαιτίας βραχυκυκλώματος δεν πρέπει να είναι ρυθμισμένο για ονομαστική ένταση που υπερβαίνει το δεκαπλάσιο της ονομαστικής έντασης του ωστικού  κινητήρα.  3.16.5. Αν υπάρχουν θερμικοί διακόπτες μέσα στους διακόπτες κυκλώματος, πρέπει να αχρηστεύονται ή να ρυθμίζονται στο διπλάσιο της ονομαστικής έντασης του κινητήρα.  3.16.6. Τα ηλεκτρικά συστήματα πρέπει να είναι εφοδιασμένα με τα ακόλουθα όργανα ελέγχου και δείκτες:  α) πράσινη ενδεικτική λυχνία που δείχνει ότι το σύστημα λειτουργεί- β) κόκκινη ενδεικτική λυχνία που ανάβει όταν το σύστημα υποστεί βλάβη ή όταν αποσυνδεθεί απροσδόκητα, ή σε περίπτωση υπερφόρτισης του ηλεκτρικού κινητήρα ή διακοπής μιας φάσης τροφοδοσίας στα συστήματα τριφασικού ρεύματος. Όταν ανάβει η κόκκινη λυχνία  πρέπει να ακούγεται ένα ηχητικό σήμα.  Ο έλεγχος των φάσεων δεν είναι απαραίτητος αν η τροφοδότηση γίνεται αποκλειστικά από διακόπτη κυκλώματος.  3.16.7. Αν ο δείκτης θέσης του πηδαλίου είναι ηλεκτρικός, η τροφοδότησή του πρέπει να είναι ανεξάρτητη από τις άλλες χρήσεις ρεύματος.  3.17. Τιμονιέρα που είναι δυνατόν να χαμηλώνει Αν είναι δυνατό το χαμήλωμα της τιμονιέρας, πρέπει να προβλέπεται ένα σύστημα που να εμποδίζει τους ανθρώπους να την πλησιάζουν όταν χαμηλώνει. Αν είναι πιθανό να περάσουν άνθρωποι κάτω από μια τέτοια τιμονιέρα, πρέπει να προβλέπεται ηχητικό σήμα που  τίθεται σε λειτουργία αυτόματα κατά το χαμήλωμα της τιμονιέρας. Σε περίπτωση βλάβης του μηχανισμού χαμηλώματος της τιμονιέρας, πρέπει να είναι δυνατή η διεξαγωγή του χειρισμού αυτού με άλλο τρόπο.   ΚΕΦΑΛΑΙΟ 4 ΥΨΟΣ ΕΞΑΛΩΝ, ΑΠΟΣΤΑΣΗ ΑΣΦΑΛΕΙΑΣ ΚΑΙ ΒΥΘΟΣΗΜΑΝΣΗ  4.01. Σημασία ορισμένων όρων Στο κεφάλαιο τούτο:  α) ο όρος "μήκος L" σημαίνει το μέγιστο μήκος του σκάφους, μη συμπεριλαμβανομένων πηδαλίου και προβόλου- β) ο όρος "μέσο του πλοίου" σημαίνει το μέσο του μήκους L-γ) θεωρούνται "στεγανά κατά ψεκάδων και κακοκαιρίας", τα δομικά στοιχεία και οι κατασκευές που υπό κανονικές συνθήκες δεν αφήνουν παρά ελάχιστη ποσότητα νερού να μπαίνει.  4.02. Απόσταση ασφαλείας Η απόσταση ασφαλείας πρέπει να είναι το λιγότερο:  α) για πόρτες και ανοίγματα, εκτός από τα στόμια του κύτους, που μπορούν να κλείνουν στεγανά κατά ψεκάδων και κακοκαιρίας: 0,15 m- β) για πόρτες και ανοίγματα, εκτός από τα στόμια του κύτους, που δεν κλείνουν στεγανά κατά ψεκάδων και κακοκαιρίας: 0,20 m- γ) για τα στόμια του κύτους που κλείνουν στεγανά κατά ψεκάδων και κακοκαιρίας: 0,30 m- δ) για τα στόμια του κύτους που δεν κλείνουν με ειδικές συσκευές ή που μένουν ανοιχτά (ανοιχτά κύτη): 0,50 m.  4.03. Ύψος εξάλων Το ύψος των εξάλων πρέπει να είναι αρκετό ώστε να τηρούνται οι αποστάσεις ασφάλειας, και δεν μπορεί να είναι αρνητικό.  4.04. Βυθοσήμανση 4.04.1. Το επίπεδο του μέγιστου βυθίσματος πρέπει να καθοριστεί έτσι που να τηρούνται ταυτόχρονα οι προβλεπόμενες ελάχιστες αποστάσεις ασφάλειας και να μην είναι σε κανένα σημείο ψηλότερο από την κουπαστή, ή, αν δεν υπάρχει κουπαστή, από την πάνω άκρη  του περιβλήματος του σκάφους.  4.04.2. Το επίπεδο του μέγιστου βυθίσματος πρέπει να σημαίνεται με ευδιάκριτες και ανεξίτηλες βυθοσημάνσεις.  4.04.3. Οι βυθοσημάνσεις πρέπει να αποτελούνται από ορθογώνιο 0,30 m πλάτους επί 0,04 m ύψους, με βάση οριζόντια που να συμπίπτει με το επίπεδο μέγιστου βυθίσματος που επιτρέπει το παράρτημα τούτο. Επιτρέπεται ο συνδυασμός αυτών των σημάνσεων με άλλες  που επιβάλλουν άλλοι κανονισμοί.  4.04.4. Κάθε σκάφος πρέπει να έχει τουλάχιστον τρία ζευγάρια βυθοσημάνσεις, το ένα στο μέσο και τα άλλα δύο σε απόσταση από την πρύμνη και την πλώρη ίση περίπου με το ένα έκτο του μήκους του πλοίου.  Ωστόσο,  - για τα πλοία μήκους μικρότερου από 40 m, αρκεί να υπάρχουν δύο ζευγάρια βυθοσημάνσεις, τοποθετημένες σε απόσταση από την πρύμνη και την πλώρη περίπου ίση με το ένα τέταρτο του μήκους του πλοίου,  - για τα πλοία που δεν προορίζονται για τη μεταφορά εμπορευμάτων, ένα ζευγάρι βυθοσημάνσεις τοποθετημένες περίπου στο μέσο του πλοίου αρκεί.  4.04.5. Οι σημάνσεις και οι ενδείξεις που έπειτα από νέα επιθεώρηση παύουν να ισχύουν, πρέπει να σβήνονται ή να σημαδεύονται ως άκυρες, υπό την επίβλεψη της αρχής που είναι αρμόδια για τη χορήγηση του πιστοποιητικού.  Αν για οποιοδήποτε λόγο εξαφανιστεί κάποια βυθοσήμανση, μπορεί ν'αντικατασταθεί μόνο υπό την επίβλεψη της αρχής που είναι αρμόδια για τη χορήγηση του πιστοποιητικού.  4.04.6. Άμα το πλοίο έχει υποστεί καταμέτρηση σύμφωνα με τη σύμβαση που ισχύει για την καταμέτρηση των πλοίων εσωτερικής ναυσιπλοΐας (1), και το επίπεδο των ενδείξεων της καταμέτρησης ικανοποιεί τις προδιαγραφές του παρόντος παραρτήματος, οι ενδείξεις  της καταμέτρησης επέχουν θέση βυθοσημάνσεων.  4.05. Κλίμακες βυθίσματος 4.05.1. Κάθε πλοίο που το βύθισμά του μπορεί να φτάσει 1 m πρέπει να έχει κλίμακες βυθίσματος σε κάθε πλευρά προς την πρύμνη- μπορεί να έχει και άλλες κλίμακες βυθίσματος.  4.05.2. Το μηδέν κάθε κλίμακας βυθίσματος πρέπει να βρίσκεται κατακόρυφα από κάτω της στο επίπεδο το παράλληλο προς το επίπεδο μέγιστου βυθίσματος που περνά από το χαμηλότερο σημείο του σκάφους ή, αν υπάρχει, της καρίνας. Η κατακόρυφη απόσταση από το  μηδέν πρέπει να είναι βαθμολογημένη κατά δεκατόμετρα. Η βαθμολόγηση αυτή πρέπει να σημαίνεται σε κάθε κλίμακα, από το επίπεδο άφορτου βυθίσματος μέχρι 10 cm πάνω από το επίπεδο μέγιστου βυθίσματος, με γραμμές σταμπαρισμένες ή εγχαραγμένες και βαμμένες  εναλλάξ με δύο χρώματα ώστε να είναι ευδιάκριτες. Η βαθμολόγηση πρέπει να δείχνεται με αριθμούς κατά μήκος της κλίμακας, τουλάχιστον κάθε 5 δεκατόμετρα, καθώς και στην κορυφή της κλίμακας.  4.05.3. Οι δύο πρυμναίες κλίμακες καταμέτρησης που τοποθετούνται σ' εφαρμογή της σύμβασης που αναφέρεται στο σημείο 4.04.6, μπορούν να επέχουν θέση κλιμάκων βυθίσματος, με τον όρο να είναι βαθμολογημένες σύμφωνα με τις παραπάνω προδιαγραφές, και, όπου  χρειάζεται, να έχουν προστεθεί αριθμοί που να δείχνουν το βύθισμα.   ΚΕΦΑΛΑΙΟ 5 ΚΑΤΑΣΚΕΥΗ ΤΩΝ ΜΗΧΑΝΗΜΑΤΩΝ  5.01. Γενικές διατάξεις 5.01.1. Όλα τα μηχανήματα καθώς και οι εγκαταστάσεις πρέπει να σχεδιάζονται, να κατασκευάζονται και να εγκαθιστώνται σύμφωνα με τους κανόνες της τέχνης του μηχανικού.  5.01.2. Τα καζάνια και οι άλλες δεξαμενές πιέσεως καθώς και τα εξαρτήματά τους πρέπει να ικανοποιούν τους κανονισμούς που ισχύουν στο Κράτος μέλος που εκδίδει το πιστοποιητικό, ενόσω ακόμη δεν υπάρχουν κοινοτικοί κανονισμοί.  5.01.3. Απαγορεύεται η εγκατάσταση κύριων ή βοηθητικών μηχανών που λειτουργούν με καύσιμα με σημείο αναφλέξεως χαμηλότερο από 55oC.  Ωστόσο η χρήση κινητήρων που λειτουργούν με καύσιμα με σημείο αναφλέξεως χαμηλότερο από 55oC επιτρέπεται για τα βαρούλκα των αγκυρών, τις βάρκες και τις φορητές αντλίες.  5.01.4. Επιτρέπεται η εγκατάσταση βοηθητικών εκκινητήρων που λειτουργούν με καύσιμα με σημείο αναφλέξεως χαμηλότερο από 55oC.  5.02. Εξοπλισμός ασφαλείας 5.02.1. Τα μηχανήματα πρέπει να είναι εγκαταστημένα και συναρμολογημένα έτσι που να είναι αρκετά προσιτά σ'όσους τα χειρίζονται ή τα συντηρούν και να μη βάζουν σε κίνδυνο το αρμόδιο προσωπικό.  5.02.2. Τα προωστικά μηχανήματα, τα βοηθητικά μηχανήματα και τα καζάνια καθώς και τα εξαρτήματά τους πρέπει να είναι εφοδιασμένα με διατάξεις ασφαλείας σύμφωνες με τους κανονισμούς που ισχύουν στο Κράτος μέλος που χορηγεί το πιστοποιητικό.  5.02.3. Πρέπει να μπορεί να διακόπτεται η λειτουργία των κινητήρων των αναρροφητικών και καταθλιπτικών αεριστήρων και απ'έξω από τους χώρους όπου είναι εγκαταστημένοι.  5.03. Προωστικοί μηχανισμοί 5.03.1. Η λειτουργία των προωστικών μηχανισμών του πλοίου (ελίκων, τροχών κλπ.) πρέπει να μπορεί να αρχίζει, να διακόπτεται ή να αναστρέφεται εύκολα και με ασφάλεια.  5.03.2. Αν κατά την κίνηση του πλοίου ο προωστικός μηχανισμός δεν ελέγχεται από την τιμονιέρα, πρέπει να εξασφαλίζεται με διαβιβαστή διαταγών η ασφαλής επικοινωνία της τιμονιέρας με το μηχανοστάσιο και αντίστροφα.  5.04. Σωλήνες εξατμίσεως των μηχανών 5.04.1. Οι σωλήνες εξατμίσεως που διασχίζουν τα καταλύματα ή την τιμονιέρα πρέπει, μέσα σ'αυτούς τους χώρους, να είναι τυλιγμένοι με ένα αρκετά αεροστεγές προστατευτικό περίβλημα. Ο χώρος ανάμεσα στο σωλήνα της εξάτμισης και το περίβλημα αυτό πρέπει να  συγκοινωνεί με τον ελεύθερο αέρα.  5.04.2. Όλα τα αέρια της εξάτμισης πρέπει να οδηγούνται έξω από το πλοίο. Πρέπει να παίρνονται όλες οι κατάλληλες προφυλάξεις ώστε να αποφεύγεται η διείσδυση των δηλητηριωδών αερίων στα διάφορα διαμερίσματα. Απαγορεύεται να καταλήγουν οι εξατμίσεις των  προωστικών μηχανών στα πλευρά του περιβλήματος του πλοίου.  5.04.3. Οι σωλήνες της εξάτμισης πρέπει να είναι κατάληλα περιτυλιγμένοι, μονωμένοι ή ψυχόμενοι.  5.04.4. Αν οι σωλήνες της εξάτμισης περνούν δίπλα ή μέσα από εύφλεκτα υλικά, τα υλικά αυτά πρέπει να προστατεύονται με μια πλάκα μονωτικού υλικού ή με άλλη αποτελεσματική θερμομονωτική διάταξη.  5.05. Δεξαμενές, αποθήκες καυσίμων και σωληνώσεις 5.05.1. Τα υγρά καύσιμα πρέπει να αποθηκεύονται σε δεξαμενές καλά στερεωμένες στο σκάφος, ή σε αποθήκες.  5.05.2. Οι δεξαμενές και αποθήκες αυτές, καθώς και οι σωληνώσεις και τα άλλα εξαρτήματά τους πρέπει να είναι έτσι τοποθετημένες και εγκαταστημένες ώστε ούτε καύσιμα ούτε αέρια να μη μπορούν να διαφύγουν κατά τύχη στο εσωτερικό του πλοίου.  5.05.3. Οι σωλήνες πληρώσεως των δεξαμενών και αποθηκών υγρών καυσίμων πρέπει να έχουν το στομιό τους στη γέφυρα, εξαιρούνται όμως οι δεξαμενές που γεμίζονται για την καθημερινή κατανάλωση. Οι σωλήνες πληρώσεως πρέπει να είναι εφοδιασμένοι με διατάξεις  κλεισίματος. Κάθε δεξαμενή και αποθήκη πρέπει να είναι εφοδιασμένες με σωλήνα εξαερισμού που να απολήγει στον ελεύθερο αέρα πάνω από τη γέφυρα και να είναι έτσι τοποθετημένες ώστε να μην μπορεί να μπει μέσα νερό.  5.05.4. Οι σωληνώσεις διανομής υγρών καυσίμων πρέπει να είναι εφοδιασμένες με διατάξεις κλεισίματος στην έξοδο της δεξαμενής ή αποθήκης.  Επιπλέον, αυτές που εφοδιάζουν απευθείας τους κινητήρες, τα καζάνια και τα συστήματα θέρμανσης πρέπει να μπορούν να κλείνονται από τη γέφυρα.  Οι σωληνώσεις των καυσίμων δεν πρέπει να εκτίθενται στα βλαβερά αποτελέσματα της θερμότητας και πρέπει να μπορούν να επιθεωρούνται σ'όλο τους το μήκος.  5.05.5. Οι σωλήνες των υγροδεικτών των δεξαμενών και αποθηκών υγρών καυσίμων πρέπει να είναι κατάλληλα προστατευμένοι από χτυπήματα, εφοδιασμένοι με αυτοκλειόμενους κρουνούς και συνδεδεμένοι στο πάνω τους μέρος με τις δεξαμενές ή αποθήκες.  5.05.6. Οι δεξαμενές και αποθήκες υγρών καυσίμων πρέπει να είναι εφοδιασμένες με θυρίδες που να κλείνουν υδατοστεγώς, για το καθάρισμα και την επιθεώρηση.  5.05.7. Οι δεξαμενές που τροφοδοτούν απευθείας τα προωστικά μηχανήματα πρέπει να είναι εφοδιασμένες με μια συσκευή που να δίνει οπτικό και ακουστικό σήμα στην τιμονιέρα όταν η στάθμη των καυσίμων πέσει σε σημείο που δεν αρκεί για την ασφαλή συνέχιση της  πορείας.  5.05.8. Οι αγωγοί των επικίνδυνων υγρών και αερίων, και ιδιαίτερα εκείνοι που υφίστανται τέτοια πίεση ώστε τυχόν διαρροή να δημιουργεί κινδύνους για τους ανθρώπους, αποκλείονται από τους χώρους διαμονής και τους διαδρόμους τους. Η απαγόρευση αυτή δεν  ισχύει για τους αγωγούς ατμού και τους αγωγούς των υδραυλικών συστημάτων εφόσον είναι τυλιγμένοι σε μεταλλικό προστατευτικό περίβλημα.  5.06. Αντλητικές εγκαταστάσεις 5.06.1. Εφαρμόζονται οι διατάξεις του σημείου 2.02.5.  5.06.2. Τα πλοία που έχουν πλήρωμα πρέπει να είναι εφοδιασμένα τουλάχιστον με μία αντλία υδροσυλλέκτη. Τα πλοία όμως, τα εφοδιασμένα με προωστικά μηχανήματα με ισχύ πάνω από 225 kW και τα πλοία με χωρητικότητα νεκρού βάρους πάνω από 350 τόνους πρέπει να  είναι εφοδιασμένα με δύο ανεξάρτητες αντλίες υδροσυλλέκτη, από τις οποίες η μία τουλάχιστον να είναι μηχανοκίνητη.  Για τα στεγανά διαμερίσματα με μήκος κατώτερο από 4 m, μια χειροκίνητη αντλία αρκεί.  5.06.3. Ο σωλήνας εκκενώσεως των υδροσυλλεκτών πρέπει να έχει εσωτερική διάμετρο (d) τουλάχιστον:  d = 1,5 L(B+C) + 25 (σε mm).  Οι διακλαδώσεις που οδηγούν στα διάφορα τρυπητά αναρροφήσεως πρέπει να έχουν εσωτερική διάμετρο (da) τουλάχιστον:  da = 2,0 l(B+C) + 25 (σε mm).  όπου:  - L είναι το μήκος του πλοίου μεταξύ των ορθίων (σε m),  - B είναι το εσωτερικό μέγιστο πλάτος του πλοίου, χωρίς το πάχος του περιβλήματος (σε m),  - C είναι το πλευρικό βάθος του πλοίου ως το κύριο κατάστρωμα (σε m),  - l είναι το μήκος του αντίστοιχου στεγανού διαμερίσματος (σε m).  5.06.4. Η παροχή της μηχανοκίντης αντλίας του υδροσυλλέκτη πρέπει να είναι τουλάχιστον 0,1 d2 l/min.  Η παροχή της δεύτερης αντλίας υδροσυλλέκτη πρέπει να είναι τουλάχιστον 0,1 da2l/min, όπου το da αναφέρεται στο μακρύτερο στεγανό διαμέρισμα.  Η παροχή χειροκίνητης αντλίας προοριζόμενης για ένα μόνο διαμέρισμα πρέπει να είναι, τουλάχιστον:  0,1 da2l/min, όπου το da αναφέρεται σ' εκείνο το διαμέρισμα.  5.06.5. Μόνο αντλίες με αυτόματη έναρξη λειτουργίας γίνονται δεκτές.  5.06.6. Σε κάθε διαμέρισμα με επίπεδο πάτο και πλάτος μεγαλύτερο από 5 m πρέπει να υπάρχει τουλάχιστον ένα τρυπητό αναρροφήσεως σε κάθε πάντα. Στα μηχανοστάσια με μήκος μεγαλύτερο από 5 m πρέπει να υπάρχουν τουλάχιστον δύο τρυπητά αναρροφήσεως.  5.06.7. Το άδειασμα του πρυμναίου διαμερίσματος μπορεί να γίνεται από το μηχανοστάσιο μέσω αυτοκλειόμενων σωληνώσεων (2.02.8).  5.06.8. Οι δευτερεύοντες αγωγοί αντλήσεως νερού από τα διάφορα διαμερίσματα πρέπει να συνδέονται με τον κύριο αγωγό με βαλβίδες μιας κατευθύνσεως που να μπορούν να κλείνουν.  Διαμερίσματα ή άλλοι χώροι που χρησιμοποιούνται για το έρμα μπορούν να συνδέονται με το αντλητικό σύστημα μ' ένα απλό όργανο κλεισίματος.  5.07. Σύστημα συλλογής μεταχειρισμένων λαδιών Οι εγκαταστάσεις αντλήσεως των υδροσυλλεκτών των μηχανοστασίων πρέπει να είναι έτσι διαρρυθμισμένες που τα λάδια ή τα απόνερα τα ανακατεμένα με λάδια που τυχόν βρίσκονται στον υδροσυλλέκτη να μένουν στο πλοίο.  Πρέπει να τοποθετείται δυναμικός διαχωριστήρας λαδιού στις σωληνώσεις, κάτω από την αντλία όπως τρέχει το νερό, ή, αν δεν υπάρχει, πρέπει να είναι εγκατεστημένος από ένα στατικό διαχωριστήρα γύρω από κάθε τρυπητό αναρροφήσεως.  Οι συσκευές αυτές πρέπει να είναι τύπου εγκεκριμένου από τις αρμόδιες αρχές ενός από τα Κράτη μέλη και κατάλληλων διαστάσεων.  5.08. Βαρούλκα 5.08.1. Για τις άγκυρες που ζυγίζουν πάνω από 50 kg πρέπει να υπάρχουν στο πλοίο ειδικά βαρούλκα.  5.08.2. Τα βαρούλκα που κινούνται και με το χέρι και με μηχανή πρέπει να είναι έτσι φτιαγμένα ώστε η μηχανική κίνηση να μην μπορεί να θέσει σε κίνηση τις χειροκίνητες λαβές.  5.09. Θόρυβοι που προκαλούν τα πλοία 5.09.1. Οι θόρυβοι που προκαλεί το πλοίο καθώς κινείται, και ιδιαίτερα ο θόρυβος της αναρρόφησης και της εξάτμισης των κινητήρων, πρέπει να μειώνονται με τα κατάλληλα μέσα.  5.09.2. Όταν οι κινητήρες λειτουργούν κανονικά, ο θόρυβος που προκαλεί το πλοίο στα σημεία που απέχουν 25 m από την πλευρά του πρέπει να μην ξεπερνά τα 75 dB(A).   ΚΕΦΑΛΑΙΟ 6 ΗΛΕΚΤΡΙΚΕΣ ΕΓΚΑΤΑΣΤΑΣΕΙΣ  6.01. Γενικές διατάξεις 6.01.1. Οι ηλεκτρικές εγκαταστάσεις πρέπει να ανταποκρίνονται στις προδιαγραφές του κεφαλαίου τούτου.  6.01.2. Πρέπει να υπάρχουν στο πλοίο τα εξής:  α) διάγραμμα των κυκλωμάτων και των εγκαταστάσεων, θεωρημένο από την αρμόδια επιθεωρούσα αρχή, το οποίο να δείχνει:  - τους τύπους και τις μάρκες των χρησιμοποιούμενων μηχανημάτων και συσκευών,  - τους τύπους και τις διατομές των καλωδίων,  - ό,τι άλλα δεδομένα είναι απαραίτητα για την εκτίμηση της ασφάλειας των εγκαταστάσεων- β) οδηγίες για τη χρήση των ηλεκτρικών εγκαταστάσεων.  6.01.3. Όλες οι ηλεκτρικές εγκαταστάσεις πρέπει να είναι σχεδιασμένες, κατασκευασμένες και εγκατεστημένες ώστε να αντέχουν σε μόνιμες κλίσεις μέχρι 15o και σε θερμοκρασίες του περιβάλλοντος μέχρι 40 oC.  6.02. Μέγιστες επιτρεπτές τάσεις 6.02.1. Οι τάσεις δεν πρέπει να ξεπερνούν τις εξής τιμές:   "" ID="1">Α. Εγκαταστάσεις de force και θέρμανσης, καθώς και πρίζες για γενική χρήση> ID="2">250 V> ID="3">250 V> ID="4">500 V"> ID="1">Β. Εγκαταστάσεις φωτισμού και πρίζες για γενική χρήση> ID="2">250 V> ID="3">250 V> ID="4">-"> ID="1">Γ.  Πρίζες για την τροφοδότηση φορητών συσκευών που χρησιμοποιούνται σε ακάλυπτα καταστρώματα ή σε στενούς ή υγρούς χώρους με μετάλλινα τοιχώματα, εκτός από τα καζάνια και τις δεξαμενές:" ID="1">1. Γενικά> ID="2">50 V> ID="3">50 V> ID="4">-"> ID="1">2.  Όταν χρησιμοποιείται απομονωτικός μετασχηματιστής που τροφοδοτεί μία μόνο συσκευή. Τα δύο σύρματα του δικτύου αυτού πρέπει να είναι μονωμένα μέσα> ID="2">-> ID="3">250 V> ID="4">-"> ID="1">3. Όταν χρησιμοποιούνται συσκευές με ενισχυμένη ή διπλή μόνωση>  ID="2">250 V> ID="3">250 V> ID="4">-"" ID="1">Δ. Πρίζες για την τροφοδοσία φορητών συσκευών που χρησιμοποιούνται σε καζάνια και δεξαμενές> ID="2">50 V> ID="3">50 V> ID="4">-"> 6.02.2. Με τον όρο να τηρούνται τα απαραίτητα προφυλακτικά μέτρα, επιτρέπεται η χρήση υψηλότερων τάσεων:  α) στις εγκαταστάσεις των συσκευών επαναφόρτισης των συσσωρευτών, στο βαθμό που το απαιτεί η διαδικασία της φόρτισης- β) στα μηχανήματα που το απαιτεί η ισχύς τους- γ) στις ειδικές εγκαταστάσεις του πλοίου (π.χ. εγκαταστάσεις ασυρμάτου, αναφλεκτήρες).  6.03. Συνδέσεις με την ξηρά 6.03.1. Όταν μια ηλεκτρική εγκατάσταση τροφοδοτείται από πηγή ρεύματος προερχόμενη από την ξηρά, τα καλώδια πρέπει να έχουν σταθερή σύνδεση στο πλοίο ή να είναι εφοδιασμένα με ακροδέκτες ή ρευματολήπτες.  Πρέπει να λαμβάνεται πρόνοια ώστε να μην υφίστανται μηχανικές τάσεις τα καλώδια και οι συνδέσεις τους.  6.03.2. Ως καλώδια τροφοδοσίας επιτρέπονται μόνο καλώδια εύκαμπτα και με μονωτική επένδυση που ν' αντέχει στα λάδια και να μη μεταδίδει τη φλόγα.  6.03.3. Αν η τάση της πηγής ξεπερνά τα 50 V, το σκάφος πρέπει να είναι αποτελεσματικά γειωμένο. Η πρίζα της γείωσης του σκάφους πρέπει να επισημαίνεται με ειδικά διακριτικά σημάδια.  6.03.4. Ο κύριος πίνακας διανομής πρέπει να δείχνει αν η σύνδεση με το δίκτυο της ξηράς είναι υπό τάση ή όχι.  6.04. Γεννήτριες και κινητήρες 6.04.1. Οι γεννήτριες και οι κινητήρες πρέπει να είναι τοποθετημένοι έτσι που να είναι εύκολα προσιτοί για επιθεωρήσεις, μετρήσεις και επισκευές και που ούτε το νερό ούτε τα λάδια να μη μπορούν να φτάσουν στις περιελίξεις. Τα κιβώτια των ακροδεκτών  πρέπει να είναι ευπρόσιτα.  6.04.2. Οι γεννήτριες που παίρνουν κίνηση από τον κύριο κινητήρα, από τον άξονα της έλικας ή από βοηθητικό σύνολο με άλλον κύριο προορισμό, πρέπει να είναι σχεδιασμένες ανάλογα με τις διακυμάνσεις του αριθμού των στροφών που μπορούν να συμβούν κατά τη  λειτουργία.  6.05. Συσσωρευτές 6.05.1. Οι συσσωρευτές πρέπει να είναι ειδικά κατασκευασμένοι για να χρησιμοποιούνται σε πλοία. Τα κιβώτια των συστοιχιών πρέπει να είναι φτιαγμένα από υλικό ανθεκτικό στα χτυπήματα και όχι εύφλεκτο. Πρέπει να είναι έτσι διαρρυθμισμένα ώστε και αν  γείρουν 40o από την κατακόρυφο να μην χύνεται καθόλου ηλεκτρολύτης.  6.05.2. Οι συσσωρευτές πρέπει να είναι στερεωμένοι έτσι που να μη μετατοπίζονται με τις κινήσεις του πλοίου. Δεν πρέπει να τοποθετούνται σε μέρη όπου θα βρίσκονται εκτεθειμένοι σε υπερβολική ζέστη ή κρύο, σε ψεκάδες ή σε ατμούς.  Πρέπει να είναι διατεταγμένοι έτσι που να είναι ευπρόσιτοι και που οι ατμοί που αναδίδουν να μην μπορούν να βλάψουν τις γειτονικές συσκευές.  Οι συστοιχίες των συσσωρευτών δεν επιτρέπεται να εγκαθίστανται στην τιμονιέρα, στα ενδιαιτήματα ή στα κύτη.  Οι συσσωρευτές όμως που προορίζονται για φορητές συσκευές μπορούν να τοποθετούνται στην τιμονιέρα και στα ενδιαιτήματα.  6.05.3. Συσσωρευτές που για να φορτιστούν χρειάζονται ισχύ μεγαλύτερη από 2 kW (υπολογισμένη με βάση το μέγιστο ρεύμα φόρτισης και την ονομαστική τάση του συσσωρευτή) πρέπει να είναι εγκατεστημένοι σε χώρους ειδικά και αποκλειστικά για τους συσσωρευτές.  Αν είναι τοποθετημένοι στο κατάστρωμα, πρέπει να είναι τοποθετημένοι σε ντουλάπια ή κιβώτια.  Οι συσσωρευτές που για να φορτιστούν δεν χρειάζονται ισχύ μεγαλύτερη από 2 kW μπορούν να είναι εγκατεστημένοι κάτω από το κατάστρωμα μέσα σε ντουλάπια ή κιβώτια. Μπορούν επίσης να είναι εγκατεστημένοι στο μηχανοστάσιο ή σε άλλο χώρο με καλό αερισμό, με  τον όρο να προστατεύονται από πτώσεις πραγμάτων και σταγόνων νερού.  6.05.4. Οι εσωτερικές επιφάνειες όλων των χωρών, ντουλαπιών, κιβωτίων, ραφιών και άλλων δομικών στοιχείων που προορίζονται για τους συσσωρευτές πρέπει να προστατεύονται από τις βλαβερές συνέπειες της ηλεκτρόλυσης με στρώμα βαφής ή επένδυση υλικού που να  αντέχει στην ηλεκτρόλυση.  6.05.5. Όταν οι συσσωρευτές είναι εγκατεστημένοι σε κλειστά διαμερίσματα, ερμάρια ή κιβώτια, πρέπει να προβλέπεται αποτελεσματικός εξαερισμός. Ο αέρας πρέπει να μπαίνει από το κάτω μέρος και να φεύγει από το πάνω μέρος, ώστε να εξασφαλίζεται η πλήρης  απαγωγή των αερίων. Οι αγωγοί του εξαερισμού δεν πρέπει να περιλαμβάνουν διατάξεις που να εμποδίζουν την ελεύθερη κυκλοφορία του αέρα (π.χ. βαλβίδες κλεισίματος).  6.05.6. Η απαιτούμενη παροχή αέρα, σε λίτρα ανά ώρα, υπολογίζεται με τη βοήθεια του εξής τύπου:  Q = 110.j.n όπου:  - j παριστάνει το ένα τέταρτο του μέγιστου ρεύματος που δέχεται η συσκευή φόρτισης (σε αμπέρ),  - n είναι ο αριθμός των στοιχείων.  6.05.7. Στην περίπτωση του φυσικού αερισμού, η διατομή των αγωγών πρέπει να αντιστοιχεί στην απαιτούμενη παροχή για ταχύτητα του αέρα 0,5 m/sec. Η διατομή πρέπει να είναι τουλάχιστον 80 cm2 για συσσωρευτές μολύβδου και τουλάχιστον 120 cm2 για αλκαλικούς  συσσωρευτές.  6.05.8. Όπου η φυσική ροή του αέρα δεν επαρκεί για τον απαιτούμενο εξαερισμό, πρέπει να προβλέπεται ανεμιστήρας, κατά προτίμηση με αναρροφητικό εξαεριστήρα που ο κινητήρας του να μη βρίσκεται μέσα στο ρεύμα των αερίων ή του αέρα.  Ειδικά μέσα πρέπει να προβλέπονται ώστε να εμποδίζεται η είσοδος των αερίων στον κινητήρα.  Οι ανεμιστήρες πρέπει να είναι έτσι κατασκευασμένοι και από τέτοιο υλικό ώστε να αποκλείεται η δημιουργία σπινθήρων από τυχόν επαφή των πτερυγίων με το πλαίσιο της συσκευής και να αποφεύγεται κάθε δημιουργία ηλεκτροστατικών φορτίων.  6.05.9. Στις πόρτες και στα σκεπάσματα των διαμερισμάτων, των ερμαρίων και των κιβωτίων όπου βρίσκονται οι συσσωρευτές πρέπει να τοποθετείται το σήμα "απαγορεύεται το κάπνισμα", διαμέτρου τουλάχιστον 0,10 m.  6.06. Πίνακες διανομής ηλεκτρικού ρεύματος 6.06.1. Οι πίνακες διανομής πρέπει να τοποθετούνται σε προσιτά και ευάερα σημεία χωρίς αναθυμιάσεις αερίων ή οξέων. Πρέπει να είναι διαταγμένοι με τρόπο που να τους προφυλάγει από τα τραντάγματα και από φθορές λόγω κακοκαιρίας, νερού, λαδιών, υγρών  καυσίμων ή ατμού.  Οι πίνακες διανομής δεν πρέπει να βρίσκονται κοντά σε βυθομετρικούς σωλήνες ή στα ανοίγματα αερισμού των δεξαμενών υγρών καυσίμων.  6.06.2. Γενικά, τα υλικά που χρησιμοποιούνται στην κατασκευή των πινάκων διανομής πρέπει να έχουν την κατάλληλη μηχανική αντοχή, να μη φθείρονται και να μην παίρνουν φωτιά. Δεν πρέπει να είναι υγροσκοπικά.  6.06.3. Όταν η τάση ξεπερνά τα 50 V:  α) πρέπει να χρησιμοποιούνται πίνακες διανομής που τα υπό τάση όργανά τους να είναι τοποθετημένα ή προστατευμένα έτσι που να αποφεύγονται τυχαίες επαφές- β) πρέπει να χρησιμοποιείται μονωτικός τάπης ή δικτυωτό από διαποτισμένο ξύλο- αυτό όμως δεν ισχύει για τους tableaux divisionnaires- γ) τα μετάλλινα τμήματα των σκελετών και των πλαισίων των κιβωτίων ελέγχου και τα μετάλλινα περιβλήματα των οργάνων πρέπει να είναι προσεχτικά γειωμένα.  6.06.4. Όλα τα μέρη, και οι επαφές, των πινάκων πρέπει να είναι ευπρόσιτα ώστε να μπορούν να επιθεωρούνται, να συντηρούνται και να αλλάζονται. Πρέπει επίσης να μπορούν να αποσυνδέονται.  6.06.5. Ενδεικτικές πινακίδες όλων των κυκλωμάτων, κύριων και δευτερευόντων, που να δείχνουν σε ποιο κύκλωμα αναφέρονται, πρέπει να είναι τοποθετημένες στα πλοία.  6.07. Διακόπτες, πρίζες, ασφάλειες, καλωδιώσεις 6.07.1. Ολόκληρη η εγκατάσταση, τα καλώδια που τροφοδοτούνται από τον κύριο πίνακα διανομής και τα καλώδια που τροφοδοτούνται από τους δευτερεύοντες πίνακες, πρέπει να μπορούν να αποσυνδέονται με διακόπτες χειροκίνητους ή αυτόματους που να διακόπτουν  την παροχή ρεύματος σ' όλους τους αγωγούς ταυτόχρονα.  Επιτρέπονται εξαιρέσεις για τα καλώδια που τροφοδοτούνται από δευτερεύοντες πίνακες διανομής όπου η τάση δεν ξεπερνά τα 50 V και ιδιαίτερα όταν πρόκειται για κυκλώματα με χωριστό διακόπτη για κάθε συνδεδεμένη συσκευή.  6.07.2. Κάθε γεννήτρια και κάθε κύκλωμα πρέπει να προστατεύεται από υπερβολικά ρεύματα σε κάθε μη γειωμένο πόλο ή αγωγό. Για το σκοπό αυτό μπορούν να χρησιμοποιούνται διακόπτες μεγίστου ή συντηκτικές ασφάλειες. Οι προστατευτικές αυτές διατάξεις πρέπει  να είναι εγκατεστημένες έτσι ώστε να προστατεύονται καταλλήλως από τα τραντάγματα.  6.07.3. Σχετικά με την προστασία των εξαρτημάτων του οιακοστροφίου, πρέπει να τηρούνται οι διατάξεις των σημείων 3.16.3, 3.16.4 και 3.16.5.  6.07.4. Οι θέσεις "ανοιχτό κύκλωμα" και "κλειστό κύκλωμα" πρέπει να εμφαίνονται στους κάθε είδους διακόπτες. Εξαιρούνται οι διακόπτες φωτισμού με ρεύμα λιγότερο από 10 A.  6.07.5. Όλοι οι διακόπτες και οι πρίζες πρέπει να διακόπτουν την παροχή ρεύματος σ' όλους τους αγωγούς ταυτόχρονα. Εκτός προκειμένου για το φωτισμό των υγρών χώρων, μπορεί να γίνει εξαίρεση για τους διακόπτες φωτισμού με ρεύμα λιγότερο από 10 A.  6.07.6. Οι συσκευές που απαιτούν ρεύμα περισσότερο 10 A πρέπει να συνδέονται με ειδικό κύκλωμα.  6.07.7. Τα καλώδια πρέπει να έχουν υδατοστεγές περίβλημα, να μη μεταδίδουν τη φλόγα, και να είναι τύπου που χρησιμοποιείται κανονικά στα πλοία.  Στα ενδιαιτήματα μπορεί να γίνει δεκτή η χρήση και άλλων ειδών καλωδίων, εφόσον είναι αποτελεσματικά προφυλαγμένα και δεν μεταδίδουν τη φλόγα.  Τα καλώδια πρέπει να προφυλάγονται από κάθε κίνδυνο ζημιάς υπό κανονικές συνθήκες χρησιμοποίησης, ιδιαίτερα στο κατάστρωμα και στα κύτη.  6.07.8. Σε καμία περίπτωση δεν επιτρέπεται η τροφοδότηση κινητών συσκευών μέσω καλωδίων με μετάλλινο οπλισμό ή εξωτερικό περίβλημα.  6.07.9. Η σύνδεση των καλωδίων με τις ηλεκτρικές συσκευές πρέπει να γίνεται με στέρεες και ανθεκτικές διατάξεις που να προφυλάγουν τις συνδέσεις από μηχανικές τάσεις.  6.08. Εξοπλισμός ελέγχου γειώσεων Για όλα τα μη γειωμένα κυκλώματα με τάση μεγαλύτερη από 50 V, πρέπει να προβλέπεται κατάλληλος εξοπλισμός ελέγχου γειώσεων.  6.09. Φωτισμός 6.09.1. Όλες οι συσκευές φωτισμού πρέπει να είναι εγκατεστημένες έτσι ώστε η θερμότητα που παράγουν να μη μπορεί να βάλει φωτιά σε γειτονικά εύφλεκτα αντικείμενα ή υλικά.  6.09.2. Στους χώρους όπου είναι εγκατεστημένοι οι συσσωρευτές ή αποθηκευμένα χρώματα και άλλα πολύ εύφλεκτα υλικά, ή σε παρόμοιους χώρους, επιτρέπεται η εγκατάσταση αποκλειστικά και μόνο συστημάτων φωτισμού με περιορισμένο κίνδυνο έκρηξης.  6.09.3. Οι συσκευές φωτισμού των μηχανοστασίων και λεβητοστασίων πρέπει να κατανέμονται τουλάχιστον σε δύο κυκλώματα.  6.10. Φωτεινά σήματα 6.10.1. Ο πίνακας ελέγχου των φώτων πρέπει να είναι εγκατεστημένος μέσα στην τιμονιέρα- πρέπει να μπορεί να τροφοδοτείται από ανεξάρτητο καλώδιο προερχόμενο από τον κύριο πίνακα διανομής.  6.10.2. Κάθε φως πρέπει να τροφοδοτείται χωριστά από τον πίνακα των φώτων- πρέπει να προστατεύεται και να διευθύνεται χωριστά. Φώτα που αποτελούν ομάδα επιτρέπεται να τροφοδοτούνται από ένα ενιαίο κύκλωμα, με τον όρο το σβήσιμο ενός από τα φώτα της  ομάδας να ενεργοποιεί τη διάταξη συναγερμού του συστήματος ελέγχου.  6.10.3. Η λειτουργία των φώτων πρέπει να ελέγχεται με λυχνίες ελέγχου ή άλλες ισοδύναμες διατάξεις τοποθετημένες στον πίνακα ελέγχου μέσα στην τιμονιέρα, εκτός αν τα φώτα μπορούν να ελέγχονται απευθείας από την τιμονιέρα. Τυχόν βλάβη της λυχνίας ελέγχου  δεν πρέπει να επηρεάζει τη λειτουργία του φωτός που αυτή ελέγχει.  6.11. Γειώσεις 6.11.1. Τα μετάλλινα μέρη (π.χ. πλαίσια και περιβλήματα μηχανών, συσκευών και οπλισμών) που δεν βρίσκονται υπό τάση κατά τη χρήση τους πρέπει να γειώνονται εφόσον δεν είναι ήδη εγκατεστημένα έτσι ώστε να έχουν μεταλλική επαφή με το σκάφος.  6.11.2. Οι οπλισμοί, τα μεταλλικά περιβλήματα και οι σωλήνες των αγωγών συνεχούς ρεύματος πρέπει να είναι γειωμένοι τουλάχιστον στις δυο τους άκρες. Αν πρόκειται για καλώδια στερεωμένα πάνω σε ξύλο ή συνθετικό υλικό, μια γείωση σε κάποιο σημείο αρκεί.  Τα καλώδια και οι σωλήνες που περικλείουν μόνο έναν αγωγό εναλλασσόμενου ρεύματος δεν πρέπει να γειώνονται σε περισσότερα από ένα σημεία.  6.11.3. Σε εγκαταστάσεις όπου η τάση ξεπερνά τα 50 V, οι γειώσεις δεν είναι απαραίτητες.  6.11.4. Όταν η τάση ξεπερνά τα 50 V, τα περιβλήματα των κινητών συσκευών που καταναλώνουν ηλεκτρισμό, εφόσον δεν είναι κατασκευασμένα από μονωτικό υλικό ή δεν προστατεύονται, πρέπει να γειώνονται μέσω του τροφοδοτικού τους καλωδίου με έναν πρόσθετο  αγωγό που κανονικά δεν θα έχει ρεύμα.  6.12. Εφεδρικές εγκαταστάσεις ηλεκτρισμού 6.12.1. Επιτρέπονται ως εφεδρικές πηγές ηλεκτρισμού για περίπτωση ανάγκης:  α) βοηθητικό σύστημα με αυτόνομη τροφοδοσία σε καύσιμα, ανεξάρτητη από την κύρια μηχανή, και με ανεξάρτητο ψυκτικό σύστημα, το οποίο, σε περίπτωση βλάβης του δικτύου, αρχίζει αυτόματα να λειτουργεί, ή τίθεται και με το χέρι σε λειτουργία, αν βρίσκεται  στην άμεση γειτονιά της τιμονιέρας ή άλλου χώρου όπου διαρκώς βρίσκεται αρμόδιο προσωπικό, και μπορεί μέσα σε 30 δευτερόλεπτα να αναλάβει μόνο του την τροφοδοσία του δικτύου του πλοίου- ή β) συστοιχία συσσωρευτών που αυτομάτως αναλαμβάνει την τροφοδοσία, σε περίπτωση βλάβης, του δικτύου, ή που μπορεί να συνδεθεί με το χέρι από την τιμονιέρα ή από οποιονδήποτε άλλο χώρο όπου διαρκώς βρίσκεται αρμόδιο προσωπικό, και που είναι σε θέση να  τροφοδοτήσει με ρεύμα τις προβλεπόμενες ηλεκτρικές συσκευές κατά το προβλεπόμενο χρονικό διάστημα χωρίς να ξαναφορτιστεί και χωρίς απαράδεκτη πτώση της τάσης.  6.12.2. Τα εφεδρικά συστήματα και οι εφεδρικοί συσσωρευτές, καθώς και τα σχετικά διακοπτολόγια, μπορούν να είναι εγκατεστημένα στο μηχανοστάσιο, αλλά σε όσο ψηλότερο σημείο γίνεται.  6.12.3. Οι εφεδρικές πηγές ηλεκτρισμού πρέπει να είναι ικανές να εξασφαλίζουν τουλάχιστον ταυτόχρονη λειτουργία των παρακάτω ηλεκτρικών εγκαταστάσεων, στο μέτρο που αυτές είναι υποχρεωτικές και δεν έχουν δική τους εφεδρική πηγή ηλεκτρισμού:  α) φωτεινών σημάτων- β) ηχητικών σημάτων- γ) εφεδρικού φωτισμού- δ) εγκατάστασης ραδιοτηλεφωνίας- ε) εγκατάστασης γενικού συναγερμού ή εγκατάστασης μεγαφώνου γι' αυτόν το σκοπό και άλλων εγκαταστάσεων ανάγκης- στ) προβολέα ανάγκης.  Το διάστημα λειτουργίας της βοηθητικής εγκατάστασης πρέπει να καθορίζεται ανάλογα με την προβλεπόμενη χρήση του πλοίου, αλλά δεν μπορεί να είναι λιγότερο από 30 λεπτά.   ΚΕΦΑΛΑΙΟ 7 ΕΞΑΡΤΙΑ  7.01. Άγκυρες και αλυσίδες αγκυρών Ο αριθμός και τα βάρη των αγκυρών και των αλυσίδων τους πρέπει να ανταποκρίνονται στα ιδιαίτερα χαρακτηριστικά της ακολουθούμενης πλωτής οδού και συνεπώς θα καθορίζονται από την αρμόδια κατά τόπο αρχή.  7.02. Άλλα στοιχεία εξαρτισμού 7.02.1. Ο υπόλοιπος εξαρτισμός των πλοίων πρέπει να περιλαμβάνει τουλάχιστον:  α) τις συσκευές και διατάξεις, τις αναγκαίες για την εκπομπή οπτικών και ηχητικών σημάτων, καθώς και για τη σήμανση των πλοίων, όπως προβλέπεται από τους ισχύοντες κανονισμούς της ναυσιπλοΐας- β) εφεδρικά φώτα, ανεξάρτητα από το δίκτυο του πλοίου, για να αντικαθιστούν όταν χρειαστεί τα φώτα που προβλέπουν οι παραπάνω κανονισμοί σχετικά με τα αραγμένα, προσαραγμένα ή βυθισμένα πλοία- γ) σκοινιά και μεταλλικούς κάβους- δ) ένα ρίπο συγκρούσεως, εκτός αν το πιστοποιητικό απαλλάσσει το πλοίο από αυτή την υποχρέωση- ε) μια σανιδόσκαλα επιβιβάσεως, τουλάχιστον 0,40 m πλάτους και 4 m μήκους, της οποίας οι άκρες να σημαίνονται με ανοικτόχρωμη ταινία- η σκάλα αυτή πρέπει να είναι εφοδιασμένη με στηθαίο- στ) παραβλήματα που να επιπλέουν, ή ξύλινες κατασκευές με ισοδύναμο προορισμό- ζ) ένα γάντζο- η) ένα κουτί με επιδέσμους- θ) ένα ζευγάρι κυάλια- ι) μια πινακίδα με οδηγίες για τη σωτηρία και τις πρώτες βοήθειες των πνιγμένων- ια) ένα δοχείο με σκέπασμα για τα λαδωμένα πανιά- ιβ) ένα ορμίδιο (πεταχτάρι)- ιγ) ένα τσεκούρι.  7.02.2. Στα πλοία που το ύψος του περιβλήματός τους πάνω από τη γραμμή του άφορτου βυθίσματος ξεπερνά το 1,50 m πρέπει να υπάρχει σκάλα, ενδεχομένως χτιστή, για την επιβίβαση.  7.03. Πυροσβεστικά μέσα 7.03.1. Πρέπει να υπάρχουν στο πλοίο τουλάχιστον:  α) στην τιμονιέρα: ένας φορητός πυροσβεστήρας- β) κοντά σε κάθε είσοδο από το κατάστρωμα προς τα ενδιαιτήματα: ένας φορητός πυροσβεστήρας- γ) στις εισόδους όσων χώρων υπηρεσίας δεν είναι προσιτοί από τα ενδιαιτήματα και στους οποίους υπάρχουν εγκαταστάσεις θέρμανσης, μαγειρέματος ή ψύξης, που χρησιμοποιούν στερεά ή υγρά καύσιμα: ένας φορητός πυροσβεστήρας- δ) στην είσοδο κάθε μηχανοστασίου και λεβητοστασίου: ένας φορητός πυροσβεστήρας- ε) σε κάποιο κατάλληλο σημείο του μηχανοστασίου, κάτω από το κατάστρωμα, στα πλοία με συνολική ισχύ περισσότερη από 110 kW: ένας φορητός πυροσβεστήρας.  7.03.2. Οι φορητοί πυροσβεστήρες πρέπει να ικανοποιούν τις εξής απαιτήσεις:  α) η χωρητικότητα των πυροσβεστήρων τύπου υγρού δεν πρέπει να είναι μεγαλύτερη από 13,5 λίτρα ούτε μικρότερη από 9 λίτρα. Οι πυροσβεστήρες κόνεως πρέπει να έχουν περιεχόμενο τουλάχιστον 6 kg- β) το πυροσβεστικό υλικό πρέπει να είναι κατάλληλο για το είδος της φωτιάς από το οποίο απειλείται περισσότερο ο χώρος ή οι χώροι για τους οποίους κυρίως προορίζεται ο πυροσβεστήρας. Σε πλοία που οι ηλεκτρικές τους εγκαταστάσεις έχουν τάση λειτουργίας  μεγαλύτερη από 50 V, το πυροσβεστικό υλικό πρέπει να είναι κατάλληλο και για την καταπολέμηση πυρκαϊάς στις ηλεκτρικές εγκαταστάσεις. Οι οδηγίες χρήσης πρέπει να αναγράφονται εμφανώς πάνω σε κάθε φορητό πυροσβεστήρα- γ) το πυροσβεστικό υλικό των φορητών πυροσβεστήρων που την ύπαρξή τους επιτάσσει το σημείο 7.03.1 δεν μπορεί να είναι CO 2 ούτε να περιέχει ουσίες που να μπορούν να δημιουργήσουν δηλητηριώδη αέρια κατά τη χρήση τους (π.χ. τετραχλωράνθρακα)- δ) όσοι πυροσβεστήρες είναι ευπαθείς στην παγωνιά ή στον καύσωνα πρέπει να είναι εγκατεστημένοι ή προφυλαγμένοι έτσι ώστε να εξασφαλίζεται η διαρκής καλή λειτουργία τους.  7.03.3. Όλες οι πυροσβεστικές συσκευές πρέπει να επιθεωρούνται τουλάχιστον κάθε δύο χρόνια. Σχετική βεβαίωση υπογραφόμενη από το πρόσωπο που τις επιθεώρησε πρέπει να βρίσκεται στο πλοίο.  7.03.4. Αν οι πυροσβεστήρες είναι εγκατεστημένοι σε μέρη όπου δεν φαίνονται, το τοίχωμα που τους σκεπάζει πρέπει να επισημαίνεται με ένα κόκκινο "F" ύψους τουλάχιστον 10 cm.  7.03.5. Επιτρέπεται η εγκατάσταση πυροσβεστικού συστήματος με μία ή περισσότερες αντλίες που, μέσω σωληνώσεων, πυροσβεστικών κρουνών και μανικών με ακροφύσια, να εξακοντίζουν νερό υπό πίεση, με τις εξής προϋποθέσεις:  α) οι πυροσβεστικές αντλίες πρέπει να έχουν κινητήρα. Δεν πρέπει να είναι εγκατεστημένες πιο μπρος από το στεγανό συγκρούσεως- β) η πίεση του νερού στους πυροσβεστικούς κρουνούς πρέπει να διατηρείται σε τουλάχιστον 3 bar- γ) οι σωληνώσεις και οι πυροσβεστικοί κρουνοί πρέπει να είναι σχεδιασμένοι ώστε οι μάνικες να μπορούν να συνδέονται εύκολα- δ) όλα τα ακροφύσια πρέπει να είναι εφοδιασμένα με διάταξη που να εξασφαλίζει κατά βούληση την ελεύθερη ροή, τον καταιωνισμό ή τη διακοπή της ροής του νερού- ε) ολόκληρο το σύστημα πρέπει να ανταποκρίνεται στις ισχύουσες προδιαγραφές.  7.03.6. Το μόνο πυροσβεστικό υλικό που η χρήση του εγκρίνεται για τις μόνιμα στερεωμένες πυροσβεστικές εγκαταστάσεις είναι το halon 1301 (CBrF3). Η χρήση του υπόκειται στους εξής όρους:  α) οι εγκαταστάσεις αυτές επιτρέπεται να χρησιμοποιούνται μόνο σε μηχανοστάσια, λεβητοστάσια και αντλιοστάσια- β) η ποσότητα του πυροσβεστικού υλικού πρέπει να είναι αρκετή ώστε σε αέρια κατάσταση και σε θερμοκρασία 20 oC να κατέχει από 4,25% έως 7% του συνολικού χώρου των προστατευόμενων δωματίων, συμπεριλαμβανομένων και των αεραγωγών.  Κατά τον υπολογισμό της απαραίτητης ποσότητας του πυροσβεστικού υλικού. Θεωρείται ότι ένα χιλιόγραμμο halon 1301 κατέχει, σε 20 oC, όγκο 0,160 m3- γ) οι δεξαμενές όπου αποθηκεύεται υπό πίεση το halon 1301 πρέπει να είναι σύμφωνες με τις προδιαγραφές των εγκεκριμένων οργανισμών ελέγχου. Επιπλέον, αυτές οι δεξαμενές πρέπει να αντέχουν στις πιέσεις που θα υφίσταται ολόκληρη η εγκατάσταση στην  περίπτωση που η μεγίστη θερμοκρασία του περιβάλλοντος θα φτάσει τους 60 oC. Πάνω στα δοχεία πρέπει να αναγράφονται ευανάγνωστα και ανεξίτηλα οι εξής πληροφορίες: ονομαστική πίεση λειτουργίας, πίεση του εμπεριεχομένου πυροσβεστικού υλικού, έτος  κατασκευής και έτος της τελευταίας επιθεώρησης, καθώς και είδος και ποσότητα του πυροσβεστικού υλικού- δ) οι δεξαμενές οι τοποθετημένες στον προστατευόμενο χώρο πρέπει να είναι εφοδιασμένες με αυτόματη διάταξη ασφάλειας, που να εξασφαλίζει τη διάχυση του πυροσβεστικού υλικού στον προστατευόμενο χώρο αν, σε περίπτωση πυρκαϊάς, η δεξαμενή βρεθεί  εκτεθειμένη στη φωτιά και αν η εγκατάσταση καταπολέμησης της πυρκαϊάς δεν έχει τεθεί σε λειτουργία- η διάταξη ασφάλειας αυτή πρέπει να τίθεται σε λειτουργία σε θερμοκρασία περιβάλλοντος 60 oC- ε) οι δεξαμενές οι τοποθετημένες έξω από τον προστατευόμενο χώρο πρέπει να προστατεύονται από την επίδραση πολύ υψηλών πιέσεων μέχρι μια μέγιστη θερμοκρασία περιβάλλοντος 60 oC. Ο όρος αυτός ισχύει και για τις δεξαμενές που περιέχουν το προωστικό  αέριο- στ) κάθε δεξαμενή που περιέχει επίσης προωστικό αέριο πρέπει να είναι εφοδιασμένη με μανόμετρο ή ισοδύναμο όργανο που να επιτρέπει τον έλεγχο της πίεσης του προωστικού αερίου. Κοντά πρέπει να βρίσκεται πίνακας που να δείχνει τη σχέση  πίεσης/θερμοκρασίας-ζ) οι σωληνώσεις και τα εξαρτήματα πρέπει να είναι κατασκευασμένα από ατσάλι ή από υλικό εξίσου ανθεκτικό στη θερμότητα- η) για τις δεξαμενές που βρίσκονται στο εσωτερικό του χώρου που προστατεύουν, το μόνο προωστικό αέριο που επιτρέπεται η χρήση του είναι το άζωτο, το οποίο πρέπει να βρίσκεται υπό αρκετή πίεση στις δεξαμενές αυτές- θ) οι βαλβίδες εκροής πρέπει να είναι εγκατεστημένες έτσι που να επιτρέπουν την ομοιόμορφη κατανομή του πυροσβεστικού υλικού και σχεδιασμένες έτσι ώστε να επιτρέπουν να αναμιγνύεται το πυροσβεστικό υλικό ομοιογενώς και πλήρως με τον αέρα και να  αποφεύγεται η δημιουργία ισχυρών τοπικών συγκεντρώσεων του πυροσβεστικού υλικού- ι) το σύστημα των σωληνώσεων και των βαλβίδων πρέπει να είναι σχεδιασμένο έτσι που να επιτρέπει στο πυροσβεστικό υλικό να εκρέει σε 10 δευτερόλεπτα στον προστατευόμενο χώρο, αν υποτεθεί ότι το πυροσβεστικό υλικό βρίσκεται σε ρευστή κατάσταση σε  θερμοκρασία περιβάλλοντος 0 oC- ια) η εγκατάσταση των πυροσβεστήρων πρέπει να μπορεί να τεθεί σε λειτουργία με το χέρι από την τιμονιέρα ή από άλλο χώρο που θα κριθεί κατάλληλος και που θα βρίσκεται έξω από τον προστατευόμενο χώρο- η εγκατάσταση συσκευής που να θέτει αυτόματα σε λειτουργία τους πυροσβεστήρες, χωρίς να είναι εφοδιασμένη με ηχητικό σύστημα συναγερμού, δεν επιτρέπεται- ιβ) όταν μια πυροσβεστική εγκατάσταση πρέπει να εξασφαλίζει την προστασία πολλών χώρων, οι οδηγίες χρήσης και οι ποσότητες του πυροσβεστικού υλικού που αναγκαιούν για κάθε χώρο πρέπει να αναγράφονται ευκρινώς- ιγ) τα υδραυλικά και ηλεκτρικά συστήματα ελέγχου, καθώς και όσα εργάζονται με πεπιεσμένο αέρα, πρέπει να είναι εγκατεστημένα έτσι ώστε να μειώνεται στο ελάχιστο η πιθανότητα κακής λειτουργίας σε περίπτωση πυρκαϊάς ή έκρηξης- ιδ) η πυροσβεστική εγκατάσταση πρέπει να ελέγχεται τουλάχιστον κάθε 12 μήνες. Ο έλεγχος αυτός πρέπει να περιλαμβάνει τουλάχιστον:  - εξωτερική επιθεώρηση ολόκληρου του συστήματος,  - έλεγχο της καλής λειτουργίας του ηλεκτρικού συστήματος που σπάζει τις σφραγίδες των πυροσβεστήρων,  - έλεγχο της πίεσης στις δεξαμενές.  Η ανεκτή ελάττωση της πίεσης δεν πρέπει να ξεπερνά το 10% σε κάθε δεξαμενή.  Κατά το δεύτερο έλεγχο, πρέπει να ελέγχεται και η ποσότητα του πυροσβεστικού υλικού στις δεξαμενές. Τυχόν ελάττωση αυτής της ποσότητας δεν πρέπει να ξεπερνά το 5% σε κάθε πυροσβεστήρα- ιε) τα πιστοποιητικά επιθεώρησης με τις υπογραφές των επιθεωρητών πρέπει να βρίσκονται στο πλοίο- ιστ) όταν το πλοίο είναι εφοδιασμένο με μία ή περισσότερες πυροσβεστικές εγκαταστάσεις που λειτουργούν με halon 1301 και έχουν υποστεί επιθεώρηση, θα πρέπει να αναγράφονται στο σημείο αριθ. 18 του πιστοποιητικού του πλοίου τα εξής:  "... (αριθμός) ακίνητα πυροσβεστικά συστήματα που λειτουργούν με halon 1301. Τα απαιτούμενα πιστοποιητικά πρέπει να βρίσκονται στο πλοίο." 7.04. Βάρκες 7.04.1. Τα μηχανοκίνητα σκάφη και οι μαούνες με χωρητικότητα νεκρού φορτίου μεγαλύτερη από 150 τόνους, καθώς και τα ρυμουλκά, ωστικά και ωστικά-ρυμουλκά με εκτόπισμα πάνω από 150 m3 πρέπει να είναι εφοδιασμένα με τουλάχιστον μία βάρκα.  7.04.2. Η βάρκα αυτή πρέπει να είναι τοποθετημένη στο πλοίο έτσι που να μπορεί να κατέβει στο νερό χωρίς καθυστέρηση και με πλήρη ασφάλεια, στην ανάγκη με τη βοήθεια καταλλήλων διατάξεων χειρισμού.  7.04.3. Οι βάρκες που την ύπαρξή τους επιτάσσουν τα σημεία 7.04.1 και 7.04.2 πρέπει να ικανοποιούν τους εξής όρους:  α) να έχουν χώρο για να κάθονται τρία τουλάχιστον άτομα, με μήκος τουλάχιστον 0,45 m κατά άτομο- β) να είναι αρκετά ανθεκτικές- γ) να έχουν όγκο τουλάχιστον 1,5 m3 ή το γινόμενο μήκος x πλάτος x βάθος να ισούται με τουλάχιστον 2,7 m3- δ) να έχουν ύψος εξάλων τουλάχιστον 25 cm με τρεις ανθρώπους μέσα που να ζυγίζουν 75 kg περίπου ο καθένας- ε) να έχουν αρκετή ευστάθεια. Θεωρούνται αρκετά ευσταθείς αν, όταν δύο άνθρωποι, βάρους περίπου 75 kg ο καθένας, καθήσουν από τη μια πλευρά όσο γίνεται πιο κοντά στην κουπαστή, μένει ύψος εξάλων τουλάχιστον 10 cm- στ) χωρίς κανέναν μέσα αλλά τελείως γεμάτη με νερό, πρέπει να έχει εφεδρική άντωση τουλάχιστον ίση (σε kg) με 30 x μήκος x πλάτος x βάθος- ζ) πρέπει να έχει τον εξής εξαρτισμό:  - μία συλλογή κουπιών,  - έναν κάβο,  - μία σέσουλα.  7.04.4. Στο σημείο 7.04.3:  - ως μήκος εννοείται το μέγιστο μήκος της βάρκας (σε m),  - ως πλάτος εννοείται το μέγιστο πλάτος της βάρκας (σε m),  - ως βάθος εννοείται το μέγιστο βάθος της βάρκας (σε m).  7.05. Σωσίβια κάθε είδους 7.05.1. Πρέπει να βρίσκονται στο πλοίο τουλάχιστον τρία κυκλικά σωσίβια ή δύο κυκλικά σωσίβια και δύο σφαιρικά. Τα σωσίβια πρέπει να είναι έτοιμα για χρήση και στερεωμένα σε κατάλληλα σημεία του καταστρώματος, όχι όμως δεμένα στις βάσεις τους.  Τουλάχιστον ένα κυκλικό σωσίβιο πρέπει να βρίσκεται πολύ κοντά στην τιμονιέρα.  Στα μηχανοκίνητα σκάφη με μήκος μέχρι 40 m αρκούν δύο κυκλικά σωσίβια.  Τουλάχιστον ένα από τα κυκλικά ή σφαιρικά σωσίβια πρέπει να έχει ένα ορμίδιο με αρκετό μήκος.  7.05.2. Τα κυκλικά σωσίβια πρέπει:  - να έχουν άντωση τουλάχιστον 7,5 kg στο γλυκό νερό,  - να είναι κατασκευασμένα από κατάλληλο υλικό και ν' αντέχουν στα λάδια και στα παράγωγά τους, καθώς και σε θερμοκρασία μέχρι 50 oC,  - να είναι χρωματισμένα έτσι ώστε να είναι ευδιάκριτα στο νερό,  - να έχουν βάρος τουλάχιστον 2,5 kg,  - να έχουν εσωτερική διάμετρο 0,45 m +- 10 %,  - να περιβάλλονται από σκοινί, από το οποίο να πιάνονται.  7.05.3. Τα σφαιρικά σωσίβια πρέπει:  - να έχουν άντωση τουλάχιστον 7,5 kg σε γλυκό νερό,  - να είναι κατασκευασμένα από κατάλληλο υλικό και να αντέχουν στα λάδια και στα παράγωγά τους, καθώς και σε θερμοκρασίες μέχρι 50 oC,  - να είναι χρωματισμένα έτσι ώστε να είναι ευδιάκριτα στο νερό,  - να έχουν βάρος τουλάχιστον 1 kg,  - να περιβάλλονται από δίχτυ από το οποίο να πιάνονται.  7.05.4. Πρέπει να υπάρχει στο πλοίο τουλάχιστον ένα άμεσα προσιτό σωσίβιο για κάθε πρόσωπο που κανονικά βρίσκεται στο πλοίο.  7.05.5. Η άντωση, το υλικό και το χρώμα των σωσίβιων ζωνών πρέπει να ικανοποιούν τους όρους του σημείου 7.05.2.  Οι σωσίβιες ζώνες που φουσκώνουν πρέπει να μπορούν να φουσκώνονται αυτόματα και με το χέρι- πρέπει επίσης να μπορούν να φουσκώνονται και με το στόμα.   ΚΕΦΑΛΑΙΟ 8 ΕΓΚΑΤΑΣΤΑΣΕΙΣ ΥΓΡΑΕΡΙΟΥ ΓΙΑ ΟΙΚΙΑΚΕΣ ΧΡΗΣΕΙΣ  8.01. Γενικές διατάξεις 8.01.1. Κάθε εγκατάσταση υγραερίου περιλαμβάνει κατά βάση μία μονάδα διανομής με ένα ή περισσότερα δοχεία υγραερίου, και έναν ή περισσότερους μειωτές πίεσης, ένα δίκτυο διανομής, και συσκευές που χρησιμοποιούν το υγραέριο.  8.01.2. Οι εγκαταστάσεις επιτρέπεται να λειτουργούν μόνο με προπάνιο του εμπορίου.  8.02. Εγκατάσταση 8.02.1. Οι εγκαταστάσεις υγραερίου πρέπει σε όλα τους τα μέρη να είναι κατάλληλες για χρήση προπανίου, να είναι κατασκευασμένες και εγκατεστημένες σύμφωνα με τους κανόνες της τέχνης του μηχανικού, και να είναι σύμφωνες με τους κανονισμούς που ισχύουν  στο Κράτος μέλος που έχει εκδώσει το πιστοποιητικό.  8.02.2. Η χρήση εγκαταστάσεων υγραερίου επιτρέπεται μόνο για οικιακούς σκοπούς στα ενδιαιτήματα και στην τιμονιέρα.  8.02.3. Μπορούν να υπάρχουν πολλές χωριστές εγκαταστάσεις στο πλοίο. Ενδιαιτήματα που τα χωρίζει κύτος ή σταθερή δεξαμενή δεν μπορεί να εξυπηρετούνται από την ίδια εγκατάσταση.  8.03. Δοχεία υγραερίου 8.03.1. Μόνο δοχεία με χωρητικότητα από 5 έως 35 kg επιτρέπεται να χρησιμοποιούνται.  8.03.2. Τα δοχεία πρέπει να ικανοποιούν τις προδιαγραφές που ισχύουν στο Κράτος μέλος που εξέδωσε το πιστοποιητικό.  Πρέπει να έχουν την επίσημη σφραγίδα που βεβαιώνει ότι υποβλήθηκαν με επιτυχία στις κανονισμένες δοκιμασίες.  8.04. Εγκατάσταση και διαρρύθμιση της μονάδας διανομής 8.04.1. Όταν χρησιμοποιούνται δοχεία με χωρητικότητα μέχρι 35 kg, η μονάδα διανομής πρέπει να είναι εγκατεστημένη στο κατάστρωμα μέσα σε ειδικό κιβώτιο ή ντουλάπι τοποθετημένο έξω από το χώρο των καταλυμάτων και με τρόπο που να μην παρεμποδίζει την  κυκλοφορία στο πλοίο. Δεν πρέπει όμως να είναι εγκατεστημένη κολλητά στο έλασμα του μπρος ή πίσω παραπέτου. Το ντουλάπι μπορεί να είναι ενσφηνωμένο στην υπερκατασκευή του πλοίου, με τον όρο να ανοίγει μόνο προς τα έξω. Πρέπει να είναι τοποθετημένο έτσι  ώστε οι σωληνώσεις που οδηγούν στα σημεία κατανάλωσης του υγραερίου να έχουν όσο μικρότερο μήκος γίνεται.  Σε κάθε εγκατάσταση μπορούν να λειτουργούν ταυτόχρονα το πολύ τέσσερα δοχεία, είτε χρησιμοποιείται αυτόματος αναστρεπτικός συζευκτήρας είτε όχι. Ο συνολικός αριθμός των δοχείων που βρίσκονται στο πλοίο, συμπεριλαμβανομένων και των εφεδρικών δοχείων, δεν  πρέπει να ξεπερνά τα έξι κατά εγκατάσταση.  Ο μειωτής της πίεσης, ή ο πρώτος μειωτής αν η μείωση της πίεσης γίνεται σε δύο στάδια, πρέπει να είναι στερεωμένος στο εσωτερικό τοίχωμα του ίδιου ντουλαπιού όπου βρίσκονται και τα δοχεία.  8.04.2. Η μονάδα διανομής πρέπει να είναι εγκατεστημένη έτσι ώστε σε περίπτωση διαρροής το αέριο να μπορεί να διαφεύγει στο εξωτερικό του ντουλαπιού όπου περιέχεται η μονάδα, χωρίς κανέναν κίνδυνο να εισδύσει στο εσωτερικό του πλοίου ή να έρθει σε επαφή  με κάτι που θα μπορούσε να το αναφλέξει.  8.04.3. Το ντουλάπι πρέπει να είναι φτιαγμένο από δυσανάφλεκτα υλικά και να αερίζεται επαρκώς από ανοίγματα στο πάνω και στο κάτω μέρος του. Τα δοχεία πρέπει να είναι τοποθετημένα στο ντουλάπι όρθια, με τρόπο τέτοιο που να μην μπορούν να  αναποδογυρίσουν.  8.04.4. Το ντουλάπι πρέπει να είναι έτσι φτιαγμένο και τοποθετημένο ώστε η θερμοκρασία των δοχείων να μην μπορεί να ξεπεράσει τους 50 oC.  8.04.5. Στον εξωτερικό τοίχο του ντουλαπιού πρέπει να είναι τοποθετημένη η επιγραφή "εγκατάσταση υγραερίου" και το σύμβολο "απαγορεύεται το κάπνισμα", όπως περιγράφεται στο σημείο 6.05.9.  8.04.6. Αν είναι αναγκαίο να υπάρχει εσωτερικός φωτισμός στο ντουλάπι, πρέπει να είναι ηλεκτρικός και η εγκατάσταση να είναι αλεξίφλογου τύπου.  8.05. Εφεδρικά και άδεια δοχεία Όσα εφεδρικά και άδεια δοχεία δεν βρίσκονται στη μονάδα διανομής πρέπει να φυλάγονται έξω από τα ενδιαιτήματα και την τιμονιέρα, σε ντουλάπα κατασκευασμένη σύμφωνα με τις διατάξεις του σημείου 8.04 του παρόντος κεφαλαίου.  8.06. Μειωτές της πίεσης 8.06.1. Οι συσκευές που χρησιμοποιούν το υγραέριο πρέπει να συνδέονται με τα δοχεία μόνο μέσω δικτύου διανομής εφοδιασμένου με έναν ή περισσότερους μειωτές της πίεσης, που να κατεβάζουν την πίεση του αερίου ως την πίεση χρήσης. Η μείωση αυτή μπορεί να  γίνεται σε ένα ή σε δύο στάδια. Όλοι οι μειωτές πρέπει να είναι μόνιμα ρυθμισμένοι σε μια πίεση καθορισμένη σύμφωνα με το σημείο 8.07 που ακολουθεί.  8.06.2. Οι τελικοί μειωτές της πίεσης να είναι εφοδιασμένοι με ή να ακολουθούν αμέσως από διάταξη που να προστατεύει αυτόματα το σωλήνα από υπερβολική πιεση σε περίπτωση κακής λειτουργίας του μειωτή. Όταν η προστατευτική διάταξη αφήνει να διαρρέουν  αέρια, αυτά πρέπει να διαφεύγουν στον ελεύθερο αέρα χωρίς κανέναν κίνδυνο να εισδύσουν στο εσωτερικό του πλοίου ή να έρθουν σε επαφή με κάτι που μπορεί νατα αναφλέξει: σε περίπτωση ανάγκης, πρέπει να τοποθετείται ειδικός σωληνας για το σκοπό αυτό.  8.06.3. Και οι προστατευτικές διατάξεις και οι οχετοί εξαερισμού πρέπει να προφυλάγονται από κάθε είσοδο νερού.  8.07. Πιέσεις 8.07.1. Η πίεση στην έξοδο του τελευταίου μειωτή δεν πρέπει να ξεπερνά την ατμοσφαιρική κατά περισσότερο από 0,05 bar, με ανοχή 10 %.  8.07.2. Όταν χρησιμοποιούνται μειωτές δύο σταδίων, η μέση πίεση δεν πρέπει να ξεπερνά την ατμοσφαιρική κατά περισσότερο από 2,5 bar.  8.08. Σωληνώσεις και εύκαμπτοι σωλήνες 8.08.1 Οι σωληνώσεις πρέπει να αποτελούνται από άκαμπτους χαλύβδινους ή χάλκινους σωλήνες.  Οι συνδέσεις με τα δοχεία όμως πρέπει να είναι εύκαμπτοι σωλήνες υψηλών πιέσεων ή ελικοειδείς σωλήνες κατάληλλοι για προπάνιο. Οι συσκευές υγραερίου που δεν είναι μόνιμα εγκατεστημένες μπορούν να συνδέονται με το δίκτυο με κατάληλλους εύκαμπτους σωλήνες  μήκους το πολύ 1 m.  8.08.2. Οι σωληνώσεις πρέπει να αντέχουν σε όλες τις μηχανικές καταπονήσεις και τις διαβρωτικές επιδράσεις που μπορεί να υποστούν κατά την κανονική λειτουργία τους στο πλοίο. Η διάταξη και τα χαρακτηριστικά τους πρέπει να εξασφαλίζουν ικανοποιητική  παροχή υγραερίου υπό ικανοποιητική πίεση στις συσκευές που το καταναλώνουν.  8.08.3. Οι σωληνώσεις πρέπει να περιλαμβάνουν όσο λιγότερες ενώσεις γίνεται. Σωλήνες και ενώσεις πρέπει να είναι αεροστεγείς και να μένουν αεροστεγείς μ' όλους τους κραδασμούς και τις διαστολές που ενδεχομένως θα υποστούν.  8.08.4. Οι σωληνώσεις πρέπει να είναι εύκολα προσιτές, στερεωμένες δεόντως και προφυλαγμένες σε όλα τα σημεία όπου κινδυνεύουν να υποστούν χτυπήματα ή τριβές, ιδίως εκεί που περνούν μέσα από χαλύβδινους τοίχους ή μετάλλινα τοιχώματα.  Οι χαλύβδινοι σωλήνες πρέπει να έχουν υποστεί αντιδιαβρωτική επεξεργασία σε όλη τους την εξωτερική επιφάνεια.  8.08.5. Οι εύκαμπτοι σωλήνες και οι συνδέσεις τους πρέπει να αντέχουν σε όλες τις καταπονήσεις που μπορεί να υποστούν κατά την κανονική λειτουργία τους στο πλοίο. Πρέπει να είναι βαλμένοι ελεύθερα κα με τρόπο τέτοιο που να μπορούν να επιθεωρούνται σε  όλο τους το μήκος.  8.09. Δίκτυο διανομής 8.09.1 Κανένα μέρος της εγκατάστασης του υγραερίου δεν πρέπει να βρίσκεται στο μηχανοστάσιο.  Στα δεξαμενόπλοια που υπόκεινται στους κανονισμούς τους σχετικούς με τη μεταφοράεπικίνδυνων προϊόντων, κανένα μέρος της εγκατάστασης του υγραερίου δεν πρέπει να βρίσκεται στη ζώνη του φορτίου.  8.09.2. Η παροχή σ' ολόκληρο το δίκτυο πρέπει να μπορεί να διακόπτεται με τη βοήθεια μιας στρόφιγγας εύκολα και γρήγορα προσιτής.  8.09.3. Κάθε συσκευή υγραερίου πρέπει να τροφοδοτείται από χωριστό κλάδο του δικτύου διανομής, και κάθε τέτοιος κλάδος να είναι εφοδιασμένος νε χωριστή διάταξη διακοπής της παροχής.  8.09.4. Οι στρόφιγγες πρέπει να είναι εγκατεστημένες κατά το δυνατόν σε σημεία προφυλαγμένα από την κακοκαιρία και τα χτυπήματα.  8.10. Συσκευές κατανάλωσης και εγκατάστασή τους 8.10.1. Επιτρέπεται η εγκατάσταση μόνο συσκευών υγραερίου εγκεκριμένων για κατανάλωση προπονίου στο Κράτος μέλος που εξέδωσε το πιστοποιητικό και εφοδιασμένων νε διατάξεις που θα εμποδίζουν αποτελεσματικά τη διαρροή του αερίου και στην περίπτωση  σβησίματος των φλογών και στην περίπτωση σβησίματος του οδηγού (βεγιέζας).  8.10.2. Κάθε συσκευή πρέπει να είναι εγκατεστημένη και συνδεδεμένη έτσι ώστε να αποφεύγεται κάθε κίνδυνος να φύγουν τυχαία από τη θέση τους οι σωλήνες σύνδεσης με το δίκτυο.  8.10.3. Οι καυστήρες της θέρμανσης και οι θερμοσίφωνες πρέπει να έχουν αγωγό που να διοχετεύει έξω τα καυσαέρια.  8.10.4. Η εγκατάσταση συσκευών υγραερίου στην τιμονιέρα επιτρέπεται μόνο αν η τιμονιέρα είναι έτσι χτισμένη ώστε τα αέρια που τυχαία διαρρέουν να μην μπορούν να διαφύγουν προς τα πιο κάτω μέρη του πλοίου, ιδίως, μέσω των ανοιγμάτων του συστήματος  πηδαλιουχίας, προς το μηχανοστάσιο.  Σε δεξαμενόπλοια που υπόκεινται στους κανονισμούς τους σχετικούς με τη μεταφορά επικίνδυνων προϊόντων καμιά συσκευή υγραερίου δεν πρέπει να βρίσκεται στην τιμονιέρα.  8.10.5. Η εγκατάσταση συσκευών υγραερίου στα υπνωτήρια επιτρέπεται μόνο αν η καύση γίνεται ανεξάρτητα από τον αέρα του δωματίου.  8.10.6. Συσκευές υγραερίου στις οποίες η καύση εξαρτάται από τον αέρα του χώρου όπου βρίσκονται πρέπει να εγκαθίστανται σε χώρους αρκετά μεγάλων διαστάσεων.  8.10.7. Σε δεξαμενόπλοια που υπόκεινται στους κανονισμούς τους σχετικούς με τη μεταφορά επικίνδυνων προϊόντων, οι συσκευές υγραερίου πρέπει να επισημαίνονται με ένα εμφανές κόκκινο σημάδι.  8.11. Εξαερισμός και απαγωγή των καυσαερίων 8.11.1. Σε δωμάτια με συσκευές υγραερίου στις οποίες η καύση γίνεται με τον αέρα του περιβάλλοντος, η εισαγωγή νέου αέρα και η απαγωγή των καυσαερίων πρέπει να εξασφαλίζονται με τη βοήθεια ανοιγμάτων αερισμού αρκετά μεγάλων διαστάσεων, καθοριζομένων  συναρτήσει της ισχύος των συσκευών.  8.11.2. Τα ανοίγματα του αερισμού δεν πρέπει να περιλαμβάνουν διατάξεις κλεισίματος ούτε να βλέπουν σε υπνωτήρια.  8.11.3. Οι διατάξεις απαγωγής πρέπει να είναι έτσι σχεδιασμένες ώστε να εξασφαλίζουν την ασφαλή απαγωγή των καυσαερίων. Πρέπει να είναι ασφαλούς λειτουργίας και αλεξίπυρες. Η καλή λειτουργία τους δεν πρέπει να επηρεάζεται από τους εξαεριστήρες των  χώρων.  8.12. Οδηγίες χρήσης και ασφάλειας Μια πινακίδα με οδηγίες για τη χρήση της εγκατάστασης πρέπει να είναι τοποθετημένη στο πλοίο σε κατάλληλο σημείο. Μεταξύ άλλων, η πινακίδα πρέπει να αναγράφει, στη γλώσσα ή στις γλώσσες που πρέπει, τα εξής:  - "οι στρόφιγγες που κλείνουν τα δοχεία που δεν είναι συνδεδεμένα με το δίκτυο διανομής πρέπει να είναι κλειστές, έστω και αν τα δοχεία υποτίθενται άδεια",  - "οι εύκαμπτοι σωλήνες πρέπει να αλλάζονται μόλις η κατάστασή τους το απαιτεί",  - "όλα τα δοχεία πρέπει να μένουν συνδεδεμένα εκτός αν οι αντίστοιχοι συνδετικοί αγωγοί έχουν κλειστεί με στρόφιγγες ή σφραγιστεί".  8.13. Επιθεώρηση Προτού αρχίσει να χρησιμοποιείται μια εγκατάσταση υγραερίου, έπειτα από κάθε τροποποίηση ή επισκευή και σε κάθε ανανέωση της βεβαίωσης που αναφέρεται στο σημείο 8.15, το σύνολο της εγκατάστασης πρέπει να επιθεωρείται από εξουσιοδοτημένο εμπειρογνώμονα  του Κράτους μέλους που εκδίδει το πιστοποιητικό. Κατά την επιθεώρηση αυτή, ο εμπειρογνώμονας πρέπει να ελέγξει αν η εγκατάσταση είναι σύμφωνη με τις προδιαγραφές του παρόντος κεφαλαίου. Πρέπει να υποβάλει σχετική έκθεση επιθεώρησης στην αρμόδια αρχή που  εκδίδει το πιστοποιητικό.  8.14. Δοκιμές Οι δοκιμές της εγκατάστασης πρέπει να γίνονται ως εξής:  8.14.1. Σωληνώσεις μέσης πίεσης, ανάμεσα στην έξοδο του πρώτου μειωτή και στις στρόφιγγες πριν από τους τελικούς μειωτές πίεσης:  α) δοκιμή αντοχής, που εκτελείται με αέρα, με αδρανές αέριο ή με υγρό υπό πίεση κατά 20 bar μεγαλύτερη από την ατμοσφαιρική- β) δοκιμή στεγανότητας, που εκτελείται με αέρα ή με αδρανές αέριο υπό πίεση κατά 3,5 bar μεγαλύτερη από την ατμοσφαιρική.  8.14.2. Σωληνώσεις πίεσης χρήσης, ανάμεσα στο μοναδικό ή τον τελικό μειωτή και τις στρόφιγγες τις εγκατεστημένες μπροστά στις καταναλώτριες συσκευές:  - δοκιμή στεγανότητας, που εκτελείται με αέρα ή με αδρανές αέριο υπό πίεση κατά 1 bar μεγαλύτερη από την ατμοσφαιρική.  8.14.3. Σωληνώσεις τοποθετημένες ανάμεσα στο μοναδικό ή τον τελικό μειωτή και τους ρυθμιστές των καταναλωτριών συσκευών:  - δοκιμή στεγανότητας υπό πίεση κατά 0,2 bar μεγαλύτερη από την ατμοσφαιρική.  8.14.4. Κατά τις δοκιμασίες που αναφέρονται στα σημεία 8.14.1 υπό β, 8.14.2 και 8.14.3, οι αγωγοί θεωρούνται στεγανοί αν, έπειτα από διάστημα αρκετό για την αποκατάσταση της θερμικής ισορροπίας, δεν παρατηρείται τα επόμενα δέκα λεπτά καμία πτώση της  πίεσης δοκιμής.  8.14.5. Συνδέσεις με τα δοχεία, αγωγούς και εξαρτήματα που υφίστανται την πίεση των δοχείων, καθώς και συνδέσεις του μειωτή της πίεσης με το δίκτυο διανομής:  - δοκιμή στεγανότητας, που εκτελείται με τη βοήθεια αφρώδους ουσίας, υπό την πίεση λειτουργίας.  8.14.6. Όλες οι καταναλώτριες συσκευές πρέπει να τίθενται σε λειτουργία και να δοκιμάζονται υπό την ονομαστική πίεση ώστε να εξασφαλίζεται ότι η καύση γίνεται ικανοποιητικά με τα κουμπιά της ρύθμισης στις διάφορες θέσεις.  Οι διατάξεις ασφάλειας πρέπει να ελέγχονται ως προς την καλή τους λειτουργία.  8.14.7. Έπειτα από τη δοκιμή του σημείου 8.14.6 πρέπει, για κάθε καταναλώτρια συσκευή συνδεδεμένη με σωλήνα απαγωγής καυσαερίων, να ελέγχεται αν - αφού λειτουργήσει πέντε λεπτά υπό την ονομαστική πίεση, με κλειστές πόρτες και παράθυρα και με τις  διατάξεις εξαερισμού να λειτουργούν - διαφεύγουν καθόλου καυσαέρια από τον καπνοφράκτη.  Αν διαπιστωθεί τέτοια διαφυγή καυσαερίων, εκτός αν είναι στιγμιαία, πρέπει αμέσως να βρεθεί και να διορθωθεί η αιτία. Η χρήση της συσκευής δεν πρέπει να επιτραπεί προτού διορθωθούν όλα τα ελαττώματα.  8.15. Βεβαίωση 8.15.1. Το κοινοτικό πιστοποιητικό πρέπει να περιλαμβάνει βεβαίωση ότι, έπειτα από την επιθεώρηση που αναφέρεται στο σημείο 8.13, όλες οι εγκαταστάσεις υγραερίου συμφωνούν με τις προδιαγραφές του κεφαλαίου τούτου.  8.15.2. Η διάρκεια της ισχύος της βεβαίωσης είναι το πολύ τριετής. Δεν μπορεί να ανανεωθεί παρά μόνο έπειτα από νέα επιθεώρηση σύμφωνα με το σημείο 8.13.  Έπειτα από αιτιολογημένη αίτηση του πλοιοκτήτη ή του εκπροσώπου του, το Κράτος μέλος που εξέδωσε το πιστοποιητικό μπορεί να παρατείνει, για έξι μήνες το πολύ, την ισχύ της βεβαίωσης αυτής, χωρίς να προβεί στην επιθεώρηση του σημείου 8.13. Η παράταση  αυτή πρέπει να εγγράφεται στο πιστοποιητικό. Η ημερομηνία της επόμενης επιθεώρησης δεν θα αναβληθεί για το λόγο της παράτασης αυτής.   ΚΕΦΑΛΑΙΟ 9 ΕΙΔΙΚΗ ΔΙΑΡΡΥΘΜΙΣΗ ΤΗΣ ΤΙΜΟΝΙΕΡΑΣ ΓΙΑ ΤΗΝ ΟΔΗΓΗΣΗ ΜΕ ΡΑΝΤΑΡ ΑΠΟ ΕΝΑ ΜΟΝΟ ΑΤΟΜΟ  9.01. Γενικά Η τιμονιέρα θεωρείται ειδικά διαρρυθμισμένη για οδήγηση με ραντάρ από ένα άτομο εφόσον ικανοποιεί τους όρους του κεφαλαίου τούτου.  9.02. Γενικοί όροι κατασκευής 9.02.1. Η τιμονιέρα πρέπει να είναι σχεδιασμένη για να μπορεί να εργάζεται καθιστός ο πηδαλιούχος.  9.02.2. Όλες οι συσκευές, τα όργανα και τα κουμπιά πρέπει να είναι διαρρυθμισμένα έτσι ώστε ο πηδαλιούχος να μπορεί να τα χρησιμοποιεί άνετα κατά τον πλου χωρίς να φεύγει από το κάθισμά του ούτε να αποσπά το βλέμμα του από την οθόνη του ραντάρ.  Τα κουμπιά και άλλα όργανα χειρισμού πρέπει να μπαίνουν εύκολα στη θέση λειτουργίας, η οποία πρέπει να σημαίνεται χωρις κίνδυνο σύγχυσης.  9.02.3. Τα όργανα ελέγχου πρέπει να είναι ευανάγνωστα και ο φωτισμός τους να μπορεί να ρυθμίζεται κατά συνεχή τρόπο μέχρι και το σβήσιμο, ανεξάρτητα από τις συνθήκες φωτισμού του εσωτερικού της τιμονιέρας, ώστε να μην ενοχλεί ούτε να παραβλάπτει την  ορατότητα.  9.02.4. Η τιμονιέρα πρέπει να έχει ρυθμιζόμενη θέρμανση. Η διάταξη συσκότισης της τιμονιέρας δεν πρέπει να επηρεάζει τον αερισμό.  9.03. Εγκατάσταση ραντάρ και στροφόμετρο 9.03.1. Η οθόνη του ραντάρ δεν πρέπει να βρίσκεται αισθητά έξω από τη γραμμή του βλέμματος του πηδαλιούχου, όταν αυτός βρίσκεται στην κανονική του θέση.  9.03.2. Η εικόνα του ραντάρ πρέπει να είναι πάντοτε πλήρως ορατή, χωρίς τη βοήθεια καλυπτρών και διαφραγμάτων, ανεξάρτητα από τις συνθήκες φωτισμού που επικρατούν έξω από την τιμονιέρα.  9.03.3. Ακριβώς από πάνω ή από κάτω από την οθόνη του ραντάρ πρέπει να υπάρχει εγκατεστημένο στροφόμετρο.  9.04. Εγκαταστάσεις σήμανσης και εκπομπής σημάτων 9.04.1. Τα φανάρια και τα φωτεινά σήματα πρέπει να διευθύνονται από διακόπτες που η διάταξή τους να ανταποκρίνεται στην πραγματική θέση των φώτων. Η καλή λειτουργία κάθε φαναριού και φωτεινού σήματος πρέπει να ελέγχεται με μια ενδεικτική λυχνία του  ίδιου χρώματος με το ελεγχόμενο φως, ενσωματωμένη στον αντίστοιχο διακόπτη ή τοποθετημένη δίπλα του. Η μη λειτουργία του φαναριού ή του φωτεινού σήματος πρέπει να προκαλεί το σβήσιμο της ενδεικτικής λυχνίας.  9.04.2. Τα ηχητικά προειδοποιητικά σήματα πρέπει να διευθύνονται με το πόδι.  9.05. Εγκαταστάσεις κυβέρνησης του πλοίου και των μηχανών 9.05.1. Ο μηχανισμός κίνησης του πηδαλίου πρέπει να διευθύνεται με τη βοήθεια οριζόντιου μοχλού. Ο μοχλός αυτός πρέπει να είναι εύκολος στο χειρισμό και η γωνία που σχηματίζει με την κεντρική γραμμή του πλοίου πρέπει να αντιστοιχεί ακριβώς με τη γωνία  απόκλισης των ελασμάτων του πηδαλίου. Ο μοχλός πρέπει να μπορεί να αφήνεται ελεύθερος σε οποιαδήποτε θέση χωρίς να αλλάζει η θέση των ελασμάτων. Για τις έλικες πηδαλιουχίας και τα συστήματα Voith-Schneider επιτρέπεται η χρήση ισοδύναμων συστημάτων  διεύθυνσης.  Αν το πλοίο είναι επιπλέον εφοδιασμένο με πηδάλια οπισθοπορίας ή πρωραία πηδάλια, αυτά πρέπει να διευθύνονται με χωριστούς μοχλούς που να ικανοποιούν τις παραπάνω απαιτήσεις.  9.05.2. Κάθε προωστικός κινητήρας πρέπει να διευθύνεται από ένα μόνο μοχλό, που να κινείται κατά μήκος τόξου κύκλου σε κατακόρυφο επίπεδο περίπου παράλληλο με το διαμήκη άξονα του πλοίου. Κίνηση του μοχλού προς την πλώρη πρέπει να κάνει το πλοίο να  κινείται προς τα εμπρός, κίνηση του μοχλού προς την πρύμνη πρέπει να κάνει το πλοίο να κινείται προς τα πίσω. Η σύμπλεξη και η αλλαγή της φοράς πορείας πρέπει να γίνονται γύρω στην ουδέτερη θέση του μοχλού. Όταν ο μοχλός έρχεται στην ουδέτερη θέση,  πρέπει να ακούγεται ευκρινώς ένα κλικ. Η γωνιακή μετακίνηση του μοχλού από την ουδέτερη θέση στις θέσεις "πρόσω ολοταχώς" και "όπισθεν ολοταχώς" δεν πρέπει να ξεπερνά τις 90o.  9.05.3. Η φορά και η ταχύτητα της περιστροφής των ελίκων πρέπει να εμφαίνονται.  9.06. Εγκαταστάσεις για το χειρισμό των πρυμναίων αγκυρών Ο πηδαλιούχος πρέπει να μπορεί να ρίχνει την ή τις πρυμναίες άγκυρες χωρίς να φεύγει από το κάθισμά του. Αυτό δεν ισχύει για τα πλοία των ωθούμενων ή πλαγιοδετημένων πομπών μήκους μέχρι και 86 m.  9.07. Εγκαταστάσεις τηλεφωνίας 9.07.1. Το πλοίο πρέπει να είναι εφοδιασμένο με εγκατάσταση ραδιοτηλεφωνίας για την επικοινωνία με άλλα πλοία. Η λήψη πρέπει να γίνεται με μεγάφωνο, η εκπομπή από ακίνητο μικρόφωνο. Ο πηδαλιούχος πρέπει να μπορεί και να εκπέμπει και να λαμβάνει. Το  πέρασμα από την εκπομπή στη λήψη και αντίστροφα πρέπει να γίνεται με το πάτημα ενός κουμπιού. Ο πηδαλιούχος πρέπει να μπορεί να χρησιμοποιεί την εγκατάσταση αυτή από το κάθισμά του.  Οι ίδιες προδιαγραφές ισχύουν, κατά περίπτωση, και για το δίκτυο της ναυσιπλοΐας.  9.07.2. Αν η τιμονιέρα είναι εφοδιασμένη με εγκατάσταση ραδιοτηλεφωνίας συνδεδεμένη με το δημόσιο τηλεφωνικό δίκτυο, η λήψη πρέπει να γίνεται με μεγάφωνο από το κάθισμα του πηδαλιούχου. Πάντως, σε καμιά περίπτωση δεν πρέπει το μικρόφωνο της επικοινωνίας  με άλλα πλοία να χρησιμοποιείται για επικοινωνίες με το δημόσιο δίκτυο.  9.07.3. Πρέπει να υπάρχει στο πλοίο σύστημα προφορικής επικοινωνίας. Αυτό πρέπει να εξυπηρετεί τα εξής τουλάχιστον σημεία:  - την πλώρη του πλοίου ή του πρώτου πλοίου της συνοδείας,  - τα ενδιαιτήματα του πληρώματος, και - την καμπίνα του πηδαλιούχου. Η λήψη γίνεται με χωριστό μεγάφωνο, η εκπομπή από ακίνητο μικρόφωνο που μπορεί να είναι το μικρόφωνο της επικοινωνίας με άλλα πλοία, αν αυτό δεν προκαλεί δυσχέρειες στα δύο δίκτυα. Το πέρασμα από την εκπομπή στην λήψη και αντίστροφα γίνεται με κουμπιά ή  με διακόπτες.  9.08. Σήμα συναγερμού 9.08.1. Στη διάθεση του πηδαλιούχου πρέπει να βρίσκεται σήμα συναγερμού, που να ελέγχεται από διακόπτη δύο θέσεων. Δεν επιτρέπεται η χρήση διακοπτών που αυτόματα γυρίζουν στη θέση διακοπής άμα αφεθούν ελεύθεροι.  9.08.2. Η ένταση αυτού του σήματος πρέπει να είναι τουλάχιστον 75 dB(A) μέσα στα ενδιαιτήματα. Στο μηχανοστάσιο, η ένταση του σήματος πρέπει να ξεπερνά κατά 5 dB(A) το γύρω θόρυβο, όταν λειτουργούν σε πλήρη απόδοση οι προωστικές μηχανές.  9.09. Άλλα όργανα ελέγχου Ο αριθμός των άλλων οργάνων ελέγχου, εκτός από τα προαναφερόμενα, πρέπει να περιορίζεται στο ελάχιστο.  9.10. Σημείωση στο πιστοποιητικό Αν το πλοίο ικανοποιεί τις προδιαγραφές του κεφαλαίου τούτου, στο πιστοποιητικό πρέπει να αναγράφεται η εξής σημείωση:  "Εγκρίνεται για οδήγηση με ραντάρ από ένα άτομο."  ΚΕΦΑΛΑΙΟ 10 ΙΔΙΑΙΤΕΡΕΣ ΔΙΑΤΑΞΕΙΣ ΓΙΑ ΤΑ ΠΛΟΙΑ ΠΟΥ ΠΡΟΟΡΙΖΟΝΤΑΙ ΝΑ ΑΠΟΤΕΛΕΣΟΥΝ ΤΜΗΜΑ ΩΘΟΥΜΕΝΗΣ Ή ΡΥΜΟΥΛΚΟΥΜΕΝΗΣ ΣΥΝΟΔΕΙΑΣ, Ή ΠΛΑΓΙΟΔΕΤΗΜΕΝΟΥ ΣΧΗΜΑΤΙΣΜΟΥ  10.01. Ωστικά 10.01.1. Τα ωστικά πρέπει να περιλαμβάνουν στο μπρος μέρος μια διάταξη, τη λεγόμενη "πλατφόρμα ώσης", με πλάτος τουλάχιστον ίσο με τα δύο τρίτα του μέγιστου πλάτους του πλοίου. Αυτή η πλατφόρμα πρέπει να είναι σχεδιασμένη έτσι ώστε να επιτρέπει, ήδη από  την αρχή των χειρισμών ζεύξης, να περνά το επιφορτισμένο προσωπικό μαζί με τα σύνεργα της ζεύξης από το ένα πλοίο στο άλλο εύκολα και ακίνδυνα.  Η πλατφόρμα αυτή πρέπει επίσης να επιτρέπει στο ωστικό να κρατά σταθερή θέση ως προς τις φορτηγίδες και, ιδιαίτερα, να εμποδίζει την εγκάρσια κίνηση του ωστικού ως προς το πίσω μέρος των φορτηγίδων.  10.01.2. Τα ωστικά πρέπει να είναι εφοδιασμένα με τις αναγκαίες ζευκτικές διατάξεις- αν οι ζεύξεις γίνονται με σκοινιά, τα ωστικά πρέπει να είναι εφοδιασμένα με δύο τουλάχιστον ειδικά βαρούλκα ή ισοδύναμες διατάξεις.  10.01.3. Οι προωστικές μηχανές πρέπει να μπορούν να διευθύνονται από την τιμονιέρα. Ο έλεγχος της λειτουργίας τους πρέπει να γίνεται με διατάξεις εγκατεστημένες στην τιμονιέρα.  10.02. Φορτηγίδες 10.02.1. Το κεφάλαιο 3 και τα σημεία 7.02, 7.04 και 7.05.1 δεν εφαρμόζονται στις φορτηγίδες. Το σημείο 5.06 δεν εφαρμόζεται στις φορτηγίδες που δεν έχουν ενδιαιτήματα, μηχανοστάσια και λεβητοστάσια.  10.02.2. Οι φορτηγίδες πλοίου πρέπει επιπλέον να ανταποκρίνονται στις εξής κατασκευαστικές προδιαγραφές:  α) Τα στεγανά διαφράγματα του σημείου 2.02.3 δεν είναι απαραίτητα εφόσον η πρωραία όψη μπορεί να υποστεί φόρτο τουλάχιστον ίσο με 2,5 φορές με εκείνον που προβλέπεται για το δρύφακτο σύγκρουσης πλοίου εσωτερικής ναυσιπλοΐας με το ίδιο βύθισμα,  κατασκευασμένου σύμφωνα με τις προδιαγραφές υπογνώμονα εγκεκριμένου από το Κράτος μέλος που πρόκειται να εκδώσει το πιστοποιητικό.  β) Κατά παρέκκλιση από το σημείο 2.02.5, τα δυσπρόσιτα διαμερίσματα με διπλό πάτο δεν χρειάζεται να επιδέχονται άντληση, εκτός αν ο όγκος τους υπερβαίνει το 5% του εκτοπίσματος της φορτηγίδας, όταν αυτή είναι βυθισμένη όσο επιτρέπεται.  γ) Τα καταστρώματα, οι πλευρικοί τους διάδρομοι και τα καπάκια των στομίων του κύτους πρέπει να έχουν αντιολισθητική επιφάνεια. Οι κεκλιμένες επιφάνειες πρέπει, όπου χρειάζεται, να εφοδιάζονται με προεξοχές για τα πόδια.  δ) Στις άκρες των καταστρωμάτων και των πλευρικών διαδρόμων πρέπει να υπάρχουν liteaux ή cornieres ύψους τουλάχιστον 0,03 m και χειραγωγοί ύψους τουλάχιστον 0,90 m- οι χειραγωγοί αυτοί μπορούν και να βγαίνουν.  Δεν απαιτούνται χειραγωγοί στην πλώρη.  10.03. Αυτοκινούμενα πλοία και ρυμουλκά ικανά να ωθούν 10.03.1. Για να έχουν δικαίωμα να εκτελούν ώση, τα αυτοκινούμενα πλοία και τα ρυμουλκά πρέπει:  α) είτε να περιλαμβάνουν την πλατφόρμα ώσης του σημείου 10.01.1- β) είτε να είναι εφοδιασμένα με κατάλληλες και αποτελεσματικές διατάξεις που να εμποδίζουν την εγκάρσια κίνηση της πλώρης του πλοίου ως προς την πρύμνη του ωθούμενου σκάφους.  10.04. Δοκιμή ωθούμενης συνοδείας 10.04.1. Προκειμένου να εκδώσει πιστοποιητικό ωστικού ή ρυμουλκού-ωστικού, ή να εγγράψει την ένδειξη "ικανό για ώση" στο πιστοποιητικό ενός αυτοκινούμενου πλοίου ή ενός ρυμουλκού, η αρμόδια αρχή αποφασίζει αν και ποιες συνοδείες πρέπει να του ανατεθούν,  και διενεργεί δοκιμές με το σχηματισμό ή τους σχηματισμούς που κατά την κρίση της θα είναι οι δυσμενέστεροι. Το πιστοποιητικό αναφέρει υπό ποίες προϋποθέσεις βεβαιούται η ώση ή ισχύει η ένδειξη "ικανό για ώση".  10.04.2. Οι δοκιμές αυτές πρέπει να αποδεικνύουν ότι:  α) η συνοδεία διατηρεί ικανοποιητικά σταθερή την πορεία της- β) σημαντική αλλαγή πορείας, ακολουθούμενη αμέσως από επάνοδο στην αρχική πορεία, μπορεί να εκτελεστεί γρήγορα και εύκολα- γ) η ταχύτητα της συνοδείας ως προς το νερό είναι ικανοποιητική- δ) όπου χρειάζεται, η ισχύς οπισθοπορίας είναι αρκετή για να μπορεί η συνοδεία να σταματά όταν πλέει προς τα κατάντη- ε) κατά τη ζεύξη και την απόζευξη της συνοδείας, ο χειρισμός των ζευκτικών εξαρτημάτων είναι εύκολος και ακίδυνος.  Οι ζεύξεις πρέπει επιπλέον να ικανοποιούν τους εξής όρους:  - να εξασφαλίζουν τη στερεότητα της συνοδείας,  - να διατηρούνται ομοιόμορφα τεταμένες με κατάλληλες διατάξεις, κατά προτίμηση με ειδικά βαρούλκα.  10.04.3. Κατά τις προαναφερόμενες δοκιμές, η αρχή η αρμόδια για την έκδοση του πιστοποιητικού δεν θα λάβει υπόψη την ευνοϊκή επίδραση των ειδικών διατάξεων (πηδαλίων, προωστικών μηχανών κλπ.) που τυχόν βρίσκονται στις φορτηγίδες, εκτός αν οι φορτηγίδες  αυτές πλέουν πάντοτε στην ίδια συνοδεία. Στην περίπτωση αυτή, οι δεκτές φορτηγίδες πρέπει να αναφέρονται ονομαστικά στο πιστοποιητικό του πλοίου που κινεί τη συνοδεία.  10.05. Πλοία ικανά να ρυμουλκούν Για να έχει δικαίωμα να ρυμουλκεί, κάθε πλοίο πρέπει να ικανοποιεί τις εξής προϋποθέσεις:  α) οι ρυμουλκητικές διατάξεις πρέπει να είναι εγκατεστημένες με τρόπο που η χρήση τους να μη θέτει σε κίνδυνο την ασφάλεια του πληρώματος ή του φορτίου. Το πλοίο πρέπει να διατηρεί αρκετή ικανότητα για ελιγμούς και ευστάθεια ενόσω ρυμουλκεί- β) ο πηδαλιούχος πρέπει να μπορεί ο ίδιος να διευθύνει τις προωστικές μηχανές ή να δίνει σχετικές διαταγές χωρίς να φεύγει από το χώρο πηδαλιουχίας- γ) όταν η ρυμούλκηση γίνεται με σκοινιά, πρέπει να υπάρχουν για τη ρυμούλκηση βαρούλκα ή μεγάλος γάντζος που να μπορεί να αποσυνδέεται από το χώρο πηδαλιουχίας. Οι ρυμουλκητικές αυτές διατάξεις πρέπει να βρίσκονται μπρος από το επίπεδο των ελίκων. Αυτό  όμως δεν ισχύει για τα αρθρωτά ρυμουλκά.  10.06. Πλοία ικανά να κινούν πλαγιοδετημένους σχηματισμούς Για να έχει δικαίωμα να κινεί πλαγιοδετημένους σχηματισμούς, κάθε πλοίο πρέπει:  1. να συμφωνεί με τις διατάξεις του σημείου 10.05 υπό α και β- 2. να είναι εφοδιασμένο με συσκευές που, με τον αριθμό και τη διάταξή τους, να επιτρέπουν ασφαλή σύνδεση της οδηγούμενης πλαγιοδετημένης μονάδας, φορτωμένης ή αδειανής, και του πλοίου που κινεί το σχηματισμό.   ΚΕΦΑΛΑΙΟ 11 ΥΓΙΕΙΝΗ ΚΑΙ ΑΣΦΑΛΕΙΑ ΤΩΝ ΕΝΔΙΑΙΤΗΜΑΤΩΝ ΤΟΥ ΠΛΗΡΩΜΑΤΟΣ ΚΑΙ ΤΩΝ ΧΩΡΩΝ ΕΡΓΑΣΙΑΣ  11.01. Γενικές διατάξεις 11.01.1. Τα πλοία στα οποία απαιτείται συνεχής παρουσία ανθρώπων και έξω από τις ώρες της εργασίας πρέπει να είναι εφοδιασμένα με τα αναγκαία ενδιαιτήματα.  11.01.2. Τα ενδιαιτήματα πρέπει να έχουν τέτοιο μέγεθος, διαρρύθμιση και εξοπλισμό ώστε να ικανοποιούν τις απαιτήσεις της υγιεινής, της ασφάλειας και της άνεσης των προσώπων που βρίσκονται στο πλοίο. Τα ενδιαιτήματα υπόκεινται στις προδιαγραφές των  σημείων 11.02 έως 11.12.  11.01.3. Οι αρχές που εκτελούν την επιθεώρηση μπορούν να επιτρέπουν εξαιρέσεις από τους κανόνες που ακολουθούν, άμα η ασφάλεια, η υγεία και η άνεση των προσώπων που βρίσκονται στο πλοίο εξασφαλίζονται κατά ισοδύναμο τρόπο με άλλα μέτρα.  11.01.4. Τα σημεία 11.03, 11.08.2, 11.09, 11.10 και 11.11 δεν εφαρμόζονται στα ενδιαιτήματα που χρησιμοποιούνται αποκλειστικά από μέλη του πληρώματος που δεν απασχολούνται ως εργάτες βάσει σύμβασης εργασίας. Οι παρεκκλίσεις αυτές αναγράφονται στο  κοινοτικό πιστοποιητικό στο σημείο αριθ. 21.  11.02. Διαρρύθμιση των ενδιαιτημάτων 11.02.1. Τα ενδιαιτήματα πρέπει να βρίσκονται πίσω από το στεγανό διάφραγμα σύγκρουσης, και όσο γίνεται μεγαλύτερο μέρος τους πρέπει να βρίσκεται πάνω από το κατάστρωμα.  Στο εμπρός τμήμα του πλοίου, τα πατώματα δεν πρέπει να βρίσκονται περισσότερο από 1,20 m κάτω από το επίπεδο του μέγιστου βυθίσματος.  Επιτρέπονται εξαιρέσεις για χώρους που δεν κατοικούνται μονίμως.  11.02.2. Τα ενδιαιτήματα πρέπει να έχουν εύκολη και ασφαλή πρόσβαση.  Κατά γενικό κανόνα, τα ενδιαιτήματα και τα μαγειρεία πρέπει να συνδέονται με το κατάστρωμα μέσω διαδρόμου.  11.02.3. Τα ενδιαιτήματα πρέπει να είναι σχεδιασμένα και διαρρυθμισμένα έτσι ώστε να αποφεύγεται όσο γίνεται η διείσδυση σ' αυτά μολυσμένου αέρα από άλλα διαμερίσματα του πλοίου (π.χ. μηχανοστάσια και κύτη). Όταν χρησιμοποιείται εγκατάσταση  εξαναγκασμένου αερισμού, τα ανοίγματα εισαγωγής του αέρα πρέπει να τοποθετούνται με τρόπο που να ικανοποιεί τις παραπάνω απαιτήσεις. Ο ακάθαρτος αέρας των μαγειρείων και των χώρων υγιεινής πρέπει να διοχετεύεται έξω από τη συντομότερη δυνατή δίοδο.  11.02.4. Τα ενδιαιτήματα πρέπει να προστατεύονται από απαράδεκτα επίπεδα θορύβου και κραδασμών. Η μέγιστη επιτρεπτή στάθμη θορύβου είναι:  - 70 dB (A) στους χώρους διαβίωσης,  - 60 dB (A) στους χώρους ύπνου, εκτός στα πλοία που ταξιδεύουν μόνο την ημέρα.  11.02.5. Για να επιτρέπεται η γρήγορη εκκένωση του πλοίου σε περίπτωση ναυαγίου ή πυρκαϊάς, τα ενδιαιτήματα πρέπει να είναι εφοδιασμένα με εξόδους κινδύνου, σε απόσταση ει δυνατόν μεταξύ τους, και κατά το δυνατό στο δεξιό και το αριστερό του πλοίου.  Αυτό δεν ισχύει για:  α) τα ενδιαιτήματα που έχουν πολλές εξόδους, παράθυρα ή φεγγίτες που να επιτρέπουν γρήγορη εκκένωση- β) τους χώρους υγιεινής.  11.02.6. Οι έξοδοι κινδύνου και τα παράθυρα ή φεγγίτες που χρησιμεύουν ως έξοδοι κινδύνου πρέπει να έχουν ωφέλιμο άνοιγμα τουλάχιστον 0,36 m2, του οποίου η μικρότερη διάσταση να είναι τουλάχιστον 0,50 m.  11.03. Διαστάσεις των ενδιαιτημάτων 11.03.1. Το ύψος της οροφής των διαμερισμάτων του πληρώματος πρέπει να είναι τουλάχιστον 2 m.  11.03.2. Το διαθέσιμο εμβαδό του πατώματος των ενδιαιτημάτων πρέπει να είναι τουλάχιστον 2 m2 κατά άτομο. Η επιφάνεια που κατέχεται από μετακινήσιμα έπιπλα, π.χ. τραπέζια και καρέκλες, περιλαμβάνεται στο διαθέσιμο εμβαδό.  11.03.3. Ο όγκος του αέρα πρέπει να είναι τουλάχιστον 3,5 m3 κατά άτομο στους χώρους διαβίωσης και τουλάχιστον 5 m3 για τον πρώτο ένοικο και 3 m3 για τον δεύτερο στους χώρους ύπνου. Ο όγκος του αέρα είναι αυτός που απομένει αφού αφαιρεθούν τα ντουλάπια,  οι κουκέτες κλπ.  11.03.4. Ο όγκος κάθε χώρου διαβίωσης και ύπνου πρέπει να είναι τουλάχιστον 7 m3.  11.03.5. Τα αποχωρητήρια θα έχουν επιφάνεια τουλάχιστον 1 m2 (πλάτος τουλάχιστον 0,75 m και μήκος τουλάχιστον 1,1 m).  11.03.6. Οι καμπίνες ύπνου πρέπει να χρησιμοποιούνται το πολύ από δύο ενήλικα άτομα.  11.04. Σωληνώσεις στα ενδιαιτήματα Σ' ό,τι αφορά τις σωληνώσεις στα ενδιαιτήματα, εφαρμόζονται οι προδιαγραφές του σημείου 5.05.8.  11.05. Προσβάσεις, πόρτες, σκάλες των ενδιαιτημάτων 11.05.1. Οι προσβάσεις προς τα ενδιαιτήματα πρέπει να έχουν διαρρύθμιση και διαστάσεις τέτοιες ώστε να μπορούν να χρησιμοποιούνται χωρίς κίνδυνο ή δυσκολία.  Η προδιαγραφή αυτή θεωρείται ότι ικανοποιείται εφόσον:  α) υπάρχει αρκετός χώρος μπροστά στο άνοιγμα της πρόσβασης ώστε να μπαίνει κανείς ανεμπόδιστα- β) οι προσβάσεις βρίσκονται αρκετά μακρυά από εγκαταστάσεις που θα μπορούσαν να δημιουργήσουν κινδύνους, όπως π.χ. βαρούλκα, διατάξεις έλξης ή ρυμούλκησης, φορτοεκφορτωτικές μηχανές- γ) το ελεύθερο πλάτος διόδου είναι τουλάχιστον 0,60 m και το συνολικό ύψος διόδου και βαλβίδας καθόδου να είναι τουλάχιστον 1,90 m. Επιτρέπεται το ύψος αυτό να επιτυγχάνεται με τη χρήση καλυμμάτων ή στεγασμάτων- δ) βαλβίδες καθόδου τοποθετημένες στα ανοίγματα των θυρών πρέπει να μην ξεπερνούν τα 0,40 m ύψος, με την επιφύλαξη των διατάξεων άλλων κανονισμών σχετικών με την ασφάλεια-ε) η μόνωση και επικάλυψη των προσβάσεων προς τις εξόδους κινδύνου γίνονται από δυσανάφλεκτο υλικό.  11.05.2. Πρέπει να εμποδίζεται το αθέλητο άνοιγμα ή κλείσιμο των θυρών και των γιγγλυμωτών καλυμμάτων.  11.05.3. Οι πόρτες πρέπει να είναι εφοδιασμένες με διατάξεις ανοίγματος και κλεισίματος που να μπορεί κανείς να τις χειρίζεται και από τις δύο μεριές.  11.05.4. Όταν η είσοδος των ενδιαιτημάτων δεν είναι στο επίπεδο του καταστρώματος και η διαφορά του ύψους είναι 0,30 m ή περισσότερο, πρέπει να υπάρχουν σκαλοπάτια προς τα ενδιαιτήματα.  11.05.5. Τα σκαλιά πρέπει να είναι ακλόνητα τοποθετημένα. Πρέπει να τα ανεβοκατεβαίνει κανείς χωρίς κίνδυνο. Ο όρος αυτός θεωρείται ότι εκπληρώνεται όταν:  α) οι σκάλες έχουν πλάτος τουλάχιστον 0,50 m- β) τα σκαλοπάτια έχουν βάθος τουλάχιστον 0,15 m- γ) τα σκαλοπάτια είναι αντιολισθητικά- δ) οι σκάλες με πάνω από τέσσερα σκαλοπάτια είναι εφοδιασμένες με έναν τουλάχιστον χειραγωγό.  11.06. Δάπεδα, τοίχοι και οροφές των ενδιαιτημάτων 11.06.1. Τα δάπεδα, οι τοίχοι και οι οροφές πρέπει να είναι φτιαγμένες έτσι ώστε να μπορούν εύκολα να καθαρίζονται. Τα επικαλύμματα του δαπέδου δεν πρέπει να είναι ολισθηρά. Το υλικό των επικαλυμμάτων των επιφανειών δεν πρέπει να μπορεί να βλάψει την  υγεία.  11.06.2. Τα ενδιαιτήματα, καθώς και οι διάδρομοι του μέρους του πλοίου που χρησιμεύει ως κατοικία του πληρώματος, πρέπει να είναι μονωμένα κατά του κρύου και της ζέστης που προέρχονται από έξω ή από διπλανούς ή γειτονικούς χώρους.  11.07. Θέρμανση και αερισμός των ενδιαιτημάτων 11.07.1. Τα ενδιαιτήματα πρέπει να είναι εφοδιασμένα με εγκατάσταση θέρμανσης που να εξασφαλίζει ικανοποιητική θερμοκρασία δεδομένων των μετεωρολογικών και κλιματολογικών συνθηκών στις οποίες είναι εκτεθειμένο το πλοίο.  11.07.2. Τα ενδιαιτήματα πρέπει να έχουν αρκετό αερισμό, ακόμη και όταν η πρόσβαση προς αυτά είναι κλειστή.  Ο αερισμός πρέπει να μπορεί να ρυθμίζεται έτσι που να υπάρχει διαρκώς αρκετή κυκλοφορία του αέρα σε όλες τις κλιματολογικές συνθήκες.  11.08. Φυσικός και τεχνητός φωτισμός των ενδιαιτημάτων 11.08.1. Τα ενδιαιτήματα πρέπει να έχουν αρκετό φωτισμό. Οι χώροι διαμονής, τα υπνωτήρια και τα μαγειρεία πρέπει να δέχονται το φως της ημέρας, και αν είναι δυνατόν να έχουν θέα προς τα έξω.  11.08.2. Αρκετός ηλεκτρικός φωτισμός πρέπει να είναι εγκατεστημένος στα ενδιαιτήματα.  11.08.3. Αν υπάρχουν φωτιστικά που χρησιμοποιούν υγρό καύσιμο, πρέπει να είναι κατασκευασμένα από μέταλλο και να λειτουργούν αποκλειστικά με καύσιμα με σημείο ανάφλεξης υψηλότερο από 55 oC ή με πετρέλαιο του εμπορίου. Πρέπει να είναι στερεωμένα έτσι που  να μη δημιουργούν κανέναν κίνδυνο πυρκαϊάς.  11.09. Επίπλωση των ενδιαιτημάτων 11.09.1. Κάθε μέλος του πληρώματος πρέπει να διαθέτει μία ατομική κουκέτα. Οι κουκέτες πρέπει να αντιστοιχούν στα βιομετρικά στοιχεία του ανθρώπινου σώματος.  11.09.2. Οι κουκέτες δεν πρέπει να είναι τοποθετημένες η μία δίπλα στην άλλη με τρόπο που να αναγκάζει τον ένοικο της μιας να περνά από πάνω από την άλλη για να φτάσει στη δική του.  11.09.3. Οι κουκέτες πρέπει να είναι τοποθετημένες σε απόσταση τουλάχιστον 0,30 m από το δάπεδο. Όταν κουκέτες βρίσκονται η μία πάνω από την άλλη, η πάνω κουκέτα θα βρίσκεται περίπου στη μέση του διαστήματος ανάμεσα στον πάτο της κάτω κουκέτας και στο  κάτω μέρος δύο δοκαριών του ταβανιού- πρέπει να υπάρχει ελεύθερος χώρος τουλάχιστον 0,60 m πάνω από κάθε κουκέτα.  11.09.4. Οι κουκέτες καθώς και τα πλαίσιά τους πρέπει να είναι φτιαγμένες από σκληρά και λεία υλικά. Αν κουκέτες βρίσκονται η μία πάνω στην άλλη, κάτω από την πάνω κουκέτα πρέπει να τοποθετείται κάλυμα αδιαπέραστο από τη σκόνη.  11.09.5. Πρέπει να προβλέπεται για κάθε μέλος του πληρώματος ένα κατάλληλο ντουλάπι ρούχων που να κλειδώνει. Τα ντουλάπια πρέπει να έχουν ωφέλιμο ύψος τουλάχιστον 1,70 m και ωφέλιμη επιφάνεια τουλάχιστον 0,25 m2.  11.09.6. Πρέπει να προβλέπονται ευάερες εγκαταστάσεις έξω από τους χώρους διαμονής, τα υπνωτήρια και τις τραπεζαρίες, για τη φύλαξη των ρούχων που χρησιμοποιούνται για εργασία σε κακοκαιρία ή για εργασίες που λερώνουν.  11.10. Μαγειρεία, εστιατόρια, αποθήκες 11.10.1. Τα πλοία πρέπει γενικά να έχουν ένα τουλάχιστον διαμέρισμα, χωρισμένο από τα υπνωτήρια, που θα χρησιμοποιείται για μαγειρείο ή για διαμονή και μαγειρείο συνδυασμένα.  11.10.2. Τα μαγειρεία και οι συνδυασμένοι χώροι διαμονής και μαγειρείων πρέπει να περιέχουν:  α) εγκατάσταση μαγειρέματος- β) νεροχύτη με αποχέτευση- γ) εγκατάσταση παροχής πόσιμου νερού- δ) ψυγείο χωρητικότητας ανάλογης με τον αριθμό των μελών του πληρώματος- ε) τις αναγκαίες ντουλάπες και ντουλάπια.  11.10.3. Τα εστιατόρια και οι συνδυασμένοι χώροι διαμονής και μαγειρείων πρέπει να επαρκούν για τον αριθμό των μελών του πληρώματος που τα χρησιμοποιούν κανονικά ταυτόχρονα- το πλάτος των καθισμάτων δεν πρέπει να είναι μικρότερο από 0,60 m.  11.10.4. Στα εστιατόρια και στους συνδυασμένους χώρους διαμονής και μαγειρείων πρέπει να βρίσκονται αρκετά τραπέζια και καθίσματα με ράχη.  11.10.5. Στα πλοία όπου υπάρχει μόνιμο πλήρωμα πρέπει να υπάρχουν ψυγεία και χώροι αποθήκευσης των τροφίμων. Οι χώροι αυτοί πρέπει να διατηρούνται στεγνοί να και αερίζονται καλά. Πρέπει να μπορούν να διατηρούνται σε άψογη κατάσταση από άποψη υγιεινής.  Τα ψυγεία και οι ψυκτικοί θάλαμοι πρέπει να μπορούν να ανοίγουν από μέσα ακόμα και αν έχουν κλειστεί από έξω.  11.11. Εγκαταστάσεις υγιεινής 11.11.1. Τα πλοία που περιλαμβάνουν ενδιαιτήματα πρέπει να περιέχουν τουλάχιστον τις εξής εγκαταστάσεις υγιεινής:  α) ένα νιπτήρα με παροχή ζεστού και κρύου πόσιμου νερού για κάθε μονάδα ενδιαιτημάτων ή για κάθε τέσσερα μέλη του πληρώματος. Οι νιπτήρες πρέπει να έχουν τις κατάλληλες διαστάσεις και να είναι κατασκευασμένοι από λείο υλικό που να μη ραγίζει ούτε να  υφίσταται διάβρωση- β) ένα λουτρό ή ντους με παροχή ζεστού και κρύου πόσιμου νερού για κάθε μονάδα ενδιαιτημάτων ή για κάθε έξι μέλη του πληρώματος- και γ) ένα αποχωρητήριο για κάθε μονάδα ενδιαιτημάτων ή για κάθε έξι μέλη του πληρώματος.  11.11.2. Οι εγκαταστάσεις υγιεινής πρέπει να βρίσκονται πολύ κοντά στα ενδιαιτήματα. Τα αποχωρητήρια δεν πρέπει να συγκοινωνούν άμεσα με τα μαγειρεία, τα εστιατόρια και τους συνδυασμένους χώρους διαμονής και μαγειρείων.  11.11.3. Οι χώροι που περιέχουν εγκαταστάσεις υγιεινής πρέπει να ικανοποιούν τις εξής προδιαγραφές:  α) τα δάπεδα και οι τοίχοι πρέπει να αποτελούνται από ανθεκτικά και αδιάβροχα υλικά- β) οι αρμοί των τοίχων με το δάπεδο πρέπει να είναι υδατοστεγείς.  11.11.4. Τα αποχωρητήρια πρέπει να αερίζονται από τον ελεύθερο αέρα.  11.11.5. Τα αποχωρητήρια πρέπει να είναι εφοδιασμένα με καζανάκια. Τα καθίσματα των αποχωρητηρίων πρέπει να καθαρίζονται εύκολα.  11.12. Εγκατάσταση πόσιμου νερού 11.12.1. α) Τα πλοία που περιλαμβάνουν ενδιαιτήματα πρέπει να είναι εφοδιασμένα με μια ή περισσότερες δεξαμενές πόσιμου νερού ή με εγκατάσταση ανακάθαρσης του πόσιμου νερού.  β) Η χωρητικότητά τους πρέπει να ανταποκρίνεται στον αριθμό των ατόμων που βρίσκονται στο πλοίο, και να είναι τουλάχιστον 150 λίτρα κατά άτομο.  11.12.2. Οι δεξαμενές πόσιμου νερού πρέπει να είναι σχεδιασμένες και διαρρυθμισμένες έτσι που το πόσιμο νερό να μην κινδυνεύει να μολυνθεί ή να υποστεί αλλοιώσεις στη γεύση ή την οσμή του, ιδίως από την επίδραση υγρών καυσίμων και λιπαντικών λαδιών.  Οι δεξαμενές πόσιμου νερού πρέπει κατά το δυνατό να προστατεύονται από υπερθέρμανση του πόσιμου νερού.  11.12.3. Οι δεξαμενές πόσιμου νερού πρέπει να είναι εφοδιασμένες με μετρητή της στάθμης του νερού.  11.12.4. Οι δεξαμενές πόσιμου νερού δεν πρέπει να έχουν κοινά τοιχώματα με δεξαμενές προοριζόμενες για άλλους σκοπούς.  11.12.5. Οι δεξαμενές πόσιμου νερού πρέπει να έχουν άνοιγμα ή ανθρωποθυρίδα που να επιτρέπει τον εσωτερικό καθαρισμό.  11.12.6. Δεξαμενές πόσιμου νερού υπό πίεση πρέπει να λειτουργούν μόνο με πεπιεσμένο αέρα φυσικής σύστασης. Αν ο πεπιεσμένος αέρας αντλείται από δεξαμενές υπό πίεση που χρησιμοποιούνται για τη λειτουργία του πλοίου ή για άλλους σκοπούς, ή παράγεται με τη  βοήθεια συμπιεστών, πρέπει να τοποθετείται ακριβώς πριν από την υπό πίεση υδατοδεξαμενή φίλτρο του αέρα ή διαχωριστής λαδιού, εκτός αν ο αέρας χωρίζεται από το νερό με μεμβράνη.  11.12.7. Οι αγωγοί του πόσιμου νερού δεν πρέπει να περνούν από μέσα από δοχεία ή δεξαμενές που περιέχουν άλλα υγρά. Αγωγοί μεταφοράς άλλων υγρών ή αερίων δεν πρέπει να περνούν μέσα από δεξαμενές πόσιμου νερού.  Απαγορεύεται κάθε συγκοινωνία του δικτύου του πόσιμου νερού με άλλες σωληνώσεις.  Οι σωλήνες του πόσιμου νερού πρέπει να είναι ανθεκτικοί, με λείο περίβλημα, και εφοδιασμένοι με στόμια για να συνδέονται με τους κρουνούς των αποβαθρών.  11.12.8. Τα στόμια και οι σωλήνες σύνδεσης που χρησιμεύουν για το γέμισμα των δοχείων και δεξαμενών πόσιμου νερού πρέπει να είναι επισημασμένα έτσι ώστε όποιος τα χρησιμοποιεί να ειδοποιείται ότι μόνο για πόσιμο νερό προορίζονται.  11.13. Διατάξεις ασφαλείας 11.13.1. Τα πλοία πρέπει να είναι διαρρυθμισμένα με τέτοιον τρόπο ώστε το πλήρωμα να μπορεί να κυκλοφορεί και να εργάζεται χωρίς κίνδυνο. Όπου χρειάζεται, τα κινητά μέρη και τα ανοίγματα του καταστρώματος πρέπει να είναι εφοδιασμένα με διατάξεις  ασφάλειας και πρέπει να είναι εγκατεστημένα στηθαία, κιγκλιδώματα και χειραγωγοί. Τα βαρούλκα και οι γάντζοι της ρυμούλκησης πρέπει να είναι σχεδιασμένοι έτσι που να εξασφαλίζουν την ασφάλεια της εργασίας.  Όλες οι εγκαταστάσεις οι αναγκαίες για την εργασία στο πλοίο πρέπει να είναι σχεδιασμένες, διαρρυθμισμένες και προφυλαγμένες με τρόπο που να καθιστά εύκολο και ασφαλή το χειρισμό, τη συντήρηση και τις επισκευές τους.  11.13.2. Το κατάστρωμα γύρω στα βαρούλκα και στις δέστρες καθώς και οι πλευρικοί διάδρομοι, το δάπεδο του μηχανοστασίου, τα κεφαλόσκαλα, οι σκάλες και το πάνω μέρος των δεστρών του πλευρικού διαδρόμου του καταστρώματος πρέπει να είναι αντιολισθηρά.  11.13.3. Το πάνω μέρος των δεστρών του πλευρικού διαδρόμου του καταστρώματος και τα εμπόδια των ζωνών κυκλοφορίας (π.χ. τα σκαλοπάτια) πρέπει να επισημαίνονται με ανοιχτόχρωμη μπογιά.  11.13.4. Κατάλληλες διατάξεις πρέπει να υπάρχουν για να κρατούν στη θέση τους τις στήλες των σωρών των καπακιών.  11.14. Χώροι εργασίας - Προσιτότητα 11.14.1. Οι χώροι εργασίας πρέπει να είναι προσιτοί εύκολα και με ασφάλεια.  11.14.2. Σκάλες, σκαλιά, σκαλοπάτια και τα παρόμοια πρέπει να υπάρχουν σε όλες τις εισόδους, τις εξόδους και τα περάσματα όπου υπάρχουν διαφορές επιπέδου μεγαλύτερες από 0,50 m. Στα μέρη όπου εργάζονται μονίμως άνθρωποι, πρέπει να υπάρχουν χτιστά σκαλιά  όταν η διαφορά του επιπέδου είναι πάνω από 1 m.  11.14.3. Οι έξοδοι κινδύνου πρέπει να επισημαίνονται με ειδικό τρόπο.  11.14.4. Ο αριθμός, η διαρρύθμιση και οι διαστάσεις των εξόδων, όπου συμπεριλαμβάνονται και οι έξοδοι κινδύνου, πρέπει να ανταποκρίνονται στη χρήση και στις διαστάσεις των χώρων.  11.15. Διαστάσεις των χώρων εργασίας 11.15.1. Οι διαστάσεις των χώρων εργασίας πρέπει να εξασφαλίζουν αρκετή ελευθερία κινήσεων σε κάθε μέλος του πληρώματος που απασχολείται εκεί.  11.15.2. Οι χώροι όπου εργάζεται μονίμως πλήρωμα πρέπει να έχουν αρκετά μεγάλες διαστάσεις ώστε να εξασφαλίζεται:  α) καθαρός όγκος αέρα τουλάχιστον 7 m3 εκτός στην τιμονιέρα των πλοίων που έχουν μήκος μικρότερο από 40 m- β) ελεύθερη επιφάνεια δαπέδου και ύψος αρκετό σε κάθε θέση εργασίας, ώστε να παρέχεται αρκετή ελευθερία κινήσεων για το χειρισμό και τον έλεγχο και για τις τρέχουσες εργασίες συντήρησης και επισκευών.  11.15.3. Το ελεύθερο πλάτος του πλευρικού διαδρόμου του καταστρώματος πρέπει να είναι τουλάχιστον 0,60 m, μπορεί να είναι μικρότερο στα σημεία όπου βρίσκονται οι δέστρες.  11.16. Προστασία από πτώσεις 11.16.1. Οι τόποι εργασίας, που βρίσκονται κοντά στο νερό ή σε σημεία με διαφορές επιπέδου μεγαλύτερες από 1 m, πρέπει να παρέχουν κατάλληλη προστασία από κινδύνους γλιστρήματος και πτώσεων.  11.16.2. Στα πλοία που έχουν πλήρωμα, την ασφάλεια κατά των πτώσεων και γλιστρημάτων προς τα έξω πρέπει να την εξασφαλίζει στηθαίο με οριζόντια κάγκελα στο ύψος των χεριών, των γονάτων και των αστραγάλων. Στα πλοία που δεν έχουν πλήρωμα αρκεί ένας  χειραγωγός.  11.17. Προσβάσεις, πόρτες, σκάλες των χώρων εργασίας 11.17.1. Τα περάσματα, οι προσβάσεις και οι διάδρομοι όπου κυκλοφορούν άνθρωποι και φορτία πρέπει να έχουν διαστάσεις και διαρρύθμιση που να εξασφαλίζουν την ακίνδυνη χρήση τους. Θεωρείται ότι ικανοποιούνται οι ελάχιστες προϋποθέσεις εφόσον:  α) υπάρχει αρκετός χώρος μπροστά στο άνοιγμα της πρόσβασης ώστε να κινείται κανείς ανεμπόδιστα- β) τα ανοίγματα βρίσκονται αρκετά μακριά από εγκαταστάσεις και θα μπορούσαν να αποτελέσουν πηγή κινδύνων- γ) το ελεύθερο πλάτος του διαδρόμου ανταποκρίνεται στον προορισμό του χώρου εργασίας και είναι τουλάχιστον 0,60 m, εκτός στα πλοία πλάτους μικρότερου από 8 m, στα οποία το πλάτος των διαδρόμων μπορεί να μειωθεί στα 0,50 m- δ) το συνολικό ύψος του διαδρόμου και της βαλβίδας του είναι τουλάχιστον 1,90 m.  11.17.2. Οι πόρτες πρέπει να είναι κατασκευασμένες και εγκατεστημένες έτσι που να μη θέτουν σε κίνδυνο τους ανθρώπους που τις ανοίγουν ή τις κλείνουν. Πρέπει να εμποδίζονται να κλείνουν ή να ανοίγουν από μόνες τους, και πρέπει η εγκατάστασή τους να  επιτρέπει να κλείνονται και να ανοίγονται και από τις δύο πλευρές.  11.17.3. Οι σκάλες, τα σκαλοπάτια και ό,τι άλλο χρησιμεύει για το πέρασμα από ένα επίπεδο σε άλλο, πρέπει να μπορούν να χρησιμοποιούνται χωρίς κίνδυνο- οι ελάχιστες προϋποθέσεις θεωρείται ότι ικανοποιούνται εφόσον τηρούνται οι παρακάτω ελάχιστες  διατάξεις:  α) οι κάθε είδους σκάλες είναι εγκατεστημένες ακλόνητα και εξασφαλισμένες από κινδύνους γλιστρήματος ή ανατροπής- β) το πλάτος των σκαλοπατιών είναι τουλάχιστον 0,50 m, η απόσταση ανάμεσα στους χειραγωγούς τουλάχιστον 0,60 m, το πλάτος των κατακόρυφων σκαλών και των σκαλοπατιών τουλάχιστον 0,30 m- γ) το βάθος των σκαλιών είναι τουλάχιστον 0,15 m- δ) τα σκαλοπάτια μπορούν να χρησιμοποιούνται ακίνδυνα και εμποδίζουν το γλίστρημα προς το πλάι- τα σκαλοπάτια πρέπει να είναι ορατά από πάνω- ε) οι σκάλες με περισσότερα από τέσσερα σκαλιά είναι εφοδιασμένες με χειραγωγούς- στ) οι κατακόρυφες σκάλες είναι εφοδιασμένες με χειρολαβές πάνω από τα ανοίγματα εξόδου- ζ) οι φορητές σκάλες (για την κάθοδο στο κύτος) προστατεύονται από ανατροπή και γλίστρημα και έχουν αρκετό μήκος ώστε, σχηματίζοντας κλίση 60o προς την οριζόντια, να εξέχουν κατά 1 m από το πάνω άκρο του στομίου του κύτους. Πρέπει να έχουν ελάχιστο  πλάτος 0,40 m και 0,50 m στη βάση- η) τα σκαλοπάτια είναι έτσι στερεωμένα στα σκέλη της σκάλας ώστε να μην μπορούν ούτε να στραφούν ούτε να αποκολληθούν, και η μέγιστη απόσταση από το ένα στο άλλο είναι 0,30 m.  11.17.4. Οι έξοδοι κινδύνου ή τα παράθυρα και οι φεγγίτες που χρησιμεύουν ως έξοδοι κινδύνου πρέπει να έχουν επιφάνεια ελεύθερου ανοίγματος τουλάχιστον 0,36 m2 και η μικρότερή τους διάσταση να είναι τουλάχιστον 0,50 m.  11.18. Δάπεδα, επιφάνειες του καταστρώματος, επενδύσεις των κυτών, τοίχοι, οροφές, παράθυρα και φεγγίτες 11.18.1. Τα πατώματα και οι επενδύσεις των κυτών στις εσωτερικές θέσεις εργασίας, οι επιφάνειες του καταστρώματος στις εξωτερικές θέσεις εργασίας και οι επιφάνειες στις οποίες βαδίζει το προσωπικό πρέπει να είναι στέρεα φτιαγμένες και να προστατεύουν  από γλιστρήματα και πτώσεις.  11.18.2. Τα ανοίγματα στα καταστρώματα και στα πατώματα πρέπει, όταν είναι ανοιχτά, να είναι εφοδιασμένα με διατάξεις προστασίας του προσωπικού από πτώσεις.  11.18.3. Τα πατώματα, οι επιφάνειες του καταστρώματος, οι επενδύσεις των κυτών, οι τοίχοι και τα ταβάνια πρέπει να μπορούν να καθαρίζονται εύκολα.  11.18.4. Τα παράθυρα και οι φεγγίτες πρέπει να είναι έτσι τοποθετημένα και εγκατεστημένα ώστε να επιτρέπουν ακίνδυνο χειρισμό και καθαρισμό.  11.19. Αερισμός και θέρμανση των χώρων εργασίας 11.19.1. Οι κλειστοί χώροι όπου εκτελούνται εργασίες, εκτός από τις αποθήκες, πρέπει να μπορούν να αερίζονται. Οι διατάξεις αερισμού πρέπει να μη δημιουργούν ρεύματα και να εξασφαλίζουν κανονική και ικανοποιητική ανανέωση του αέρα των χώρων εργασίας για  τους ανθρώπους που βρίσκονται εκεί.  Αν δεν αρκεί η φυσική ανανέωση του αέρα, πρέπει να παρέχεται μηχανικός αερισμός. Ο αερισμός θεωρείται ικανοποιητικός αν ο αέρας ανανεώνεται τουλάχιστον πέντε φορές την ώρα.  11.19.2. Οι συσκευές καύσης ή αερισμού δεν πρέπει να χειροτερεύουν την ποιότητα του αέρα των χώρων εργασίας.  11.19.3. Οι μόνιμα χρησιμοποιούμενοι χώροι εργασίας του εσωτερικού του πλοίου πρέπει να είναι εφοδιασμένοι με διατάξεις θέρμανσης που να εξασφαλίζουν ικανοποιητική θερμοκρασία.  11.20. Φυσικός και τεχνητός φωτισμός των χώρων εργασίας 11.20.1. Οι χώροι εργασίας πρέπει να κατά το δυνατόν να έχουν αρκετό φυσικό φωτισμό ακόμη και με κλειστές τις πόρτες. Οι μόνιμα χρησιμοποιούμενοι χώροι εργασίας πρέπει να έχουν άμεση θέα προς τα έξω, στο μέτρο που οι απαιτήσεις της λειτουργίας ή της  κατασκευής του πλοίου το επιτρέπουν.  11.20.2. Ο τεχνητός φωτισμός πρέπει να είναι διαρρυθμισμένος έτσι που να μη γίνεται εκτυφλωτικός.  11.20.3. Οι διακόπτες του φωτισμού των χώρων εργασίας πρέπει να βρίσκονται σε ευπρόσιτα μερη κοντά στις πόρτες.  11.21. Προστασία από το θόρυβο και τους κραδασμούς 11.21.1. Οι μόνιμα χρησιμοποιούμενοι χώροι εργασίας καθώς και οι εκεί εγκαταστάσεις πρέπει να έχουν τέτοια κατασκευή και ηχομόνωση ώστε να μην κινδυνεύει από το θόρυβο και τους κραδασμούς η ασφάλεια και η υγεία όσων τους χρησιμοποιούν.  Με την επιφύλαξη των διατάξεων των σημείων 2.06.7 και 3.15, η στάθμη του θορύβου του περιβάλλοντος στους μόνιμα χρησιμοποιούμενους χώρους εργασίας δεν πρέπει να ξεπερνά τα 90 dB(A) στο ύψος του κεφαλιού του απασχολούμενου προσωπικού, και κάθε πρόσβαση  πρέπει να είναι εφοδιασμένη με σαφή προειδοποιητική πινακίδα.  11.21.2. Αν υπερβαίνεται η ηχοστάθμη αυτή, πρέπει να υπάρχουν διαθέσιμες σε αρκετό αριθμό ατομικές συσκευές προστασίας της ακοής.  11.21.3. Οι χώροι εργασίας πρέπει να είναι τοποθετημένοι, διαρρυθμισμένοι και εξοπλισμένοι έτσι ώστε τα μέλη του πληρώματος να μην εκτίθενται σε βλαβερούς κραδασμούς.   ΚΕΦΑΛΑΙΟ 12 ΔΙΑΤΑΞΕΙΣ ΣΧΕΤΙΚΕΣ ΜΕ ΤΙΣ ΤΕΧΝΙΚΕΣ ΠΡΟΔΙΑΓΡΑΦΕΣ ΟΙ ΟΠΟΙΕΣ ΣΥΜΠΛΗΡΩΝΟΥΝ ΤΙΣ ΠΡΟΔΙΑΓΡΑΦΕΣ ΤΗΣ ΖΩΝΗΣ 4 ΚΑΙ ΟΙ ΟΠΟΙΕΣ ΙΣΧΥΟΥΝ ΓΙΑ ΤΑ ΠΛΟΙΑ ΠΟΥ ΧΡΗΣΙΜΟΠΟΙΟΥΝ ΤΙΣ ΕΣΩΤΕΡΙΚΕΣ ΟΔΟΥΣ ΤΗΣ ΖΩΝΗΣ 3 (Οι προδιαγραφές των σημείων 4.02 και 4.03 δεν ισχύουν  για τις πλωτές οδούς της ζώνης 3)  12.01. Υποχρεώσεις για τη ναυπήγηση Πλοία, ωθούμενες συνοδείες και πλαγιοδετημένοι σχηματισμοί των οποίων το μέγιστο μήκος υπερβαίνει τα 86 m.  12.01.1. Κάθε πλοίο εφοδιασμένο με μηχανικά μέσα πρόωσης και του οποίου το μέγιστο μήκος υπερβαίνει τα 86 m πρέπει να είναι κατασκευασμένο και εξοπλισμένο κατά τρόπο ώστε να μπορεί να σταματά έγκαιρα με την πλώρη κατάντη, διατηρώντας ταυτόχρονα σε  ικανοποιητικό βαθμό την ικανότητά του να εκτελει χειρισμούς κατά και μετά τη στάση. Ο όρος αυτός ισχύει επίσης και για τις ωθούμενες συνοδείες και για πλαγιοδετημένους σχηματισμούς των οποίων το μήκος υπερβαίνει τα 86 m.  Για το λόγο αυτό επιβεβαιώνεται, με δοκιμή στάσης, αν η προωστική δύναμη της κίνησης ανάποδα είναι ικανοποιητική. Αν η εκπλήρωση του όρου αυτού τεκμηριώνεται με κάποιον άλλο τρόπο η δοκιμή στάσης δεν είναι απαραίτητη.  Το μέγιστο επιτρεπόμενο εκτόπισμα του πλοίου ή της συνοδείας όταν πλέει κατάντη καθορίζεται ανάλογα με τα αποτελέσματα της δοκιμής στάσης ή με την αιτιολόγηση και η αντίστοιχη ένδειξη αναγράφεται στο πιστοποιητικό επιθεώρησης.  12.01.2. Το πλοίο, η ωθούμενη συνοδεία ή ο πλαγιοδετημένος σχηματισμός, πρέπει να μπορεί να επιτυγχάνει ικανοποιητική ελάχιστη ταχύτητα.  12.02. Ύψος εξάλων, απόσταση ασφαλείας και βυθοσήμανση 12.02.1. Ορισμοί Στο κεφάλαιο αυτό:  α) ο όρος "μήκος L" σημαίνει το μέγιστο μήκος του σκάφους, μη συμπεριλαμβανομένων του πηδαλίου και του προβόλου- β) ο όρος "πλάτος Β" σημαίνει το μέγιστο πλάτος το οποίο μετράται στο εξωτερικό του περιβλήματος, μη συμπεριλαμβανομένων των τροχών με κώπες- γ) ο όρος "μέσο του πλοίου" σημαίνει το μέσο του μήκους L- δ) ο όρος "κλειστή υπερκατασκευή" σημαίνει μια κατασκευή που αποτελείται από συμπαγείς και στεγανούς τοίχους, η οποία υψώνεται πάνω από το κατάστρωμα και συνδέεται με αυτό κατά τρόπο μόνιμο και στεγανό:  -το "πλάτος της υπερκατασκευής" είναι το μέσο πλάτος της, και - το "ύψος της υπερκατασκευής" είναι το μέσο ύψος μετρούμενο κατακόρυφα από το πλευρό του πλοίου μεταξύ του ανώτατου καταστρώματος της υπερκατασκευής και του καταστρώματος εξάλων- αν στους τοίχους υπάρχουν ανοίγματα όπως πόρτες ή παράθυρα, το ύψος της  υπερκατασκευής μετράται μόνο μέχρι το χαμηλότερο σημείο των ανοιγμάτων αυτών- ε) τα στοιχεία κατασκευής ή οι διατάξεις θεωρούνται στεγανά όταν είναι κατασκευασμένα ώστε να εμποδίζουν κάθε είσοδο νερού στο πλοίο:  - υπό την επίδραση πίεσης που αντιστοιχεί σε ύψος νερού 1 m για ένα λεπτό, ή - υπό την επίδραση προβολής νερού με πίεση τουλάχιστον 1 bar η οποία εφαρμόζεται επί 10 λεπτά τουλάχιστον προς όλες τις κατευθύνσεις και σε ολόκληρη την επιφάνεια- στ) τα στοιχεία κατασκευής και οι διατάξεις θεωρούνται ανθεκτικά στις ψεκάδες της θάλασσας και στην κακοκαιρία όταν είναι κατασκευασμένα ώστε να επιτρέπουν την είσοδο μόνο μικρής ποσότητας νερού υπό κανονικές συνθήκες.  12.02.2. Απόσταση ασφαλείας 1. Η απόσταση ασφάλειας πρέπει να είναι τουλάχιστον 30 cm.  2. Η απόσταση ασφάλειας αυξάνεται κατά 20 cm για τα πλοία των οποίων τα ανοίγματα δεν είναι δυνατόν καλυφθούν με καλύμματα ανθεκτικά στις ψεκάδες της θάλασσας και την κακοκαιρία καθώς και για τα πλοία που ταξιδεύουν με ακάλυτπο το κύτος.  Πάντως, για τα πλοία με ακάλυπτο κύτος, η αύξηση αυτή ισχύει μόνο για τα παραπέτα του ακάλυπτου κύτους και μόνο μέχρι να επιτευχθεί η καθορισμένη απόσταση 50 cm μεταξύ του επιπέδου μέγιστου βυθίσματος και της ανώτατης ακμής του παραπέτου.  12.02.3. Ύψος εξάλων 1. Το ύψος εξάλων των πλοίων με συνεχές κατάστρωμα, χωρίς σιμότητα και χωρίς υπερκατασκευές είναι 150 mm.  Η τιμή αυτή είναι επίσης το ύψος εξάλων βάσης για τα πλοία με σιμότητα και υπερκατασκευές.  2. Για τα πλοία με σιμότητα και υπερκατασκευές, το ύψος εξάλων υπολογίζεται με τον ακόλουθο τύπο:  F = F0 (1 α)    Η τιμή του F δεν επιτρέπεται σε καμιά περίπτωση να είναι ίση με το μηδέν.  Στον τύπο αυτόν:  - F0 είναι το ύψος εξάλων που αναφέρεται στο σημείο 12.02.3 υπό 1 (σε mm),  - α είναι ένας διορθωτικός συντελεστής, ο οποίος λαμβάνει υπόψη όλες τις εξεταζόμενες υπερκατασκευές,  - ο συντελεστής α υπολογίζεται σύμφωνα με τον ακόλουθο τύπο:  α =  όπου:  - le είναι το αποτελεσματικό μήκος της υπερκατασκευής (σε m), και - L είναι το μήκος του πλοίου όπως καθορίζεται στο σημείο 12.2.1. (σε m),  - Se1 και Se2 είναι, αντίστοιχα, η εμπρόσθια αποτελεσματική σιμότητα και η οπίσθια σιμότητα (σε mm),  - β1 και β2 είναι διορθωτικοί συντελεστές της επίδρασης, αντίστοιχα, της εμπρόσθιας σιμότητας και της οπίσθιας σιμότητας, οι οποίοι προκύπτουν από την ύπαρξη υπερκατασκευών στα άκρα του πλοίου.  Ο συντελεστής β1 υπολογίζεται σύμφωνα με τον ακόλουθο τύπο:  β1 = l -  Ο συντελεστής β2 υπολογίζεται σύμφωνα με τον ακόλουθο τύπο:  β2 = l -  Στους τύπους αυτούς:  - le1 είναι το αποτελεσματικό μήκος των εμπροσθίων υπερκατασκευών (σε m),  - le2 είναι το αποτελεσματικό μήκος των οπισθίων υπερκατασκευών (σε m).  Πάντως, το αποτελεσματικό μήκος λαμβάνεται υπόψη μόνο όταν βρίσκεται στο πρωραίο ή το πρυμναίο τέταρτο του μήκους L του πλοίου.  3. Η αποτελεσματική σιμότητα υπολογίζεται σύμφωνα με τον ακόλουθο τύπο:  Se = p S όπου:  - S είναι η πραγματική σιμότητα στο εξεταζόμενο άκρο (σε mm),  - S πρωραία δεν μπορεί να λαμβάνεται μεγαλύτερη από 1 000 mm,  - S πρυμναία δεν μπορεί να λαμβάνεται μεγαλύτερη από 500 mm, και - p είκναι ο συντελεστής που λαμβάνεται από τον ακόλουθο πίνακα σε συνάρτηση με το λόγο :   "" ID="1"" ID="2">0,25 και μεγαλύτερο> ID="3">0,20> ID="4">0,15> ID="5">0,10> ID="6">0,05> ID="7">0"> ID="1">p> ID="2">1> ID="3">0,8> ID="4">0,6> ID="5">0,4> ID="6">0,2> ID="7">0"> Για τις ενδιάμεσες τιμές του λόγου , ο συντελεστής p προσδιορίζεται με γραμμική παρεμβολή.  Χ είναι η τετμημένη, μετρούμενη από το άκρο του σημείου όπου η σιμότητα είναι ίση με 0,25 S (βλέπε το παρακάτω σχεδιάγραμμα)  Αν το β2 Se2 είναι μεγαλύτερο από το β1 Se1, ως τιμή του β2 Se2 λαμβάνεται η τιμή του β1 Se1.  4. Το αποτελεσματικό μήκος μιας υπερκατασκευής υπολογίζεται σύμφωνα με τον ακόλουθο τύπο:  le = l (2,5    1,5)  όπου:  - l είναι το πραγματικό μήκος της εξεταζόμενης υπερκατασκευής (σε m),  - b είναι το πλάτος της εξεταζόμενης υπερκατασκευής (σε m),  - Β είναι το πλάτος του πλοίου, όπως ορίζεται στο σημείο 12.02.1 (σε m) (πάντως, ως τιμή του le1 και του le2 λαμβάνεται το πλάτος του πλοίου στο μέσον του μήκους της εξεταζόμενης υπερκατασκευής),  - h είναι το ύψος της εξεταζόμενης υπερκατασκευής (σε m) (πάντως, για τα στόμια του κύτους, το h λαμβάνεται μειώνοντας το ύψος του παραπέτου κατά το ήμισυ της απόστασης που αναφέρεται στο σημείο 12.02.2).  Σε καμιά περίπτωση δεν πρέπει να λαμβάνεται για το h τιμή μεγαλύτερη από 0,6 x 0,6 m (δηλαδή 0,36 m).  Αν ο λόγος  είναι μικρότερος από 0,6, η τιμή της παρένθεσης πρέπει να θεωρείται ίση προς το μηδέν (δηλαδή το μήκος le πρέπει να θεωρείται ίσο με το μηδέν).  12.02.4. Ελάχιστο ύψος εξάλων Έχοντας υπόψη τις μειώσεις που αναφέρονται στο σημείο 12.02.3, το ελάχιστο ύψος εξάλων δεν πρέπει να είναι μικρότερο από 50 mm.  Πάντως, η αρμόδια αρχή μπορεί να καθορίσει χαμηλότερο ύψος αν βεβαιωθεί ότι το πλήρωμα έχει δυνατότητα να κυκλοφορεί χωρίς κίνδυνο σε όλο το μήκος του πλοίου για τις ανάγκες της υπηρεσίας.  12.02.5. Σημεία του βυθίσματος Για τα πλοία που ναυσιπλοούν στις διάφορες ζώνες των πλωτών οδών εσωτερικής ναυσιπλοΐας (ζώνες 1, 2, 3 και 4), στα πρωραία και τα πρυμναία σημεία του βυθίσματος, πρέπει να υπάρχει μία κάθετη γραμμή και μία ή περισσότερες πρόσθετες γραμμές βυθίσματος  μήκους 150 mm με κατεύθυνση προς την πλώρη για μία ή περισσότερες πλωτές οδούς εσωτερικής ναυσιπλοΐας.  Αυτή η κάθετη γραμμή και οι οριζόντιες γραμμές πρέπει να έχουν πλάτος 30 mm. Δίπλα από κάθε σημείο του βυθίσματος με κατεύθυνση προς την πλώρη πρέπει να αναγράφεται ο αριθμός της αντίστοιχης ζώνης με διαστάσεις 60 x 40 mm (βλέπε σχήματα 1 και 2).  12.03. Εξαρτία Κυκλικά και σφαιρικά σωσίβια και σωσίβιες ζώνες.  Επίσης τα μηχανοκίνητα πλοία μήκους μέχρι 40 m πρέπει να είναι εφοδιασμένα με τρία τουλάχιστον σφαιρικά σωσίβια ή με δύο κυκλικά και δύο σφαιρικά σωσίβια.   Σχήμα 1    Σχήμα 2   Σχήμα 2 12.04. Ιδιαίτερες διατάξεις για τα πλοία που προορίζονται να αποτελέσουν τμήμα ωθούμενης συνοδείας, ρυμουλκούμενης συνοδείας ή πλαγιοδετημένου σχηματισμού 12.04.1. Τα ωστικά πρέπει να είναι εφοδιασμένα με μηχανοκίνητους εργάτες για το χειρισμό των αγκυρών.  12.04.2. Πλοία ικανά για ρυμούλκηση Για να μπορούν να εκτελούν τους χειρισμούς ρυμούλκησης κατάντη, τα πλοία πρέπει να ανταποκρίνονται στους ακόλουθους όρους:  α) Το μήκος των πλοίων δεν πρέπει να υπερβαίνει τα 86 m- κατ' εξαίρεση, η τοπικά αρμόδια αρχή μπορεί να επιτρέπει σε πλοία μήκους μεγαλύτερου των 86 m να ρυμουλκούν κατάντη αν πληρούνται ορισμένες συνθήκες που θα καθορίζει η αρχή αυτή- το ίδιο ισχύει  και για τα ωστικά που προορίζονται για να ωθούν συνοδείες διαστάσεων τουλάχιστον 86 x 12 m.  β) Στην περίπτωση που υπάρχει κίνδυνος να εμπλακούν τα καλώδια ρυμούλκησης στην πρύμνη του πλοίου, πρέπει να υπάρχουν κιγκλιδώματα ρυμούλκησης.   ΚΕΦΑΛΑΙΟ 13 ΠΑΡΕΚΚΛΙΣΕΙΣ ΓΙΑ ΤΑ ΠΛΟΙΑ ΕΝ ΥΠΗΡΕΣΙΑ  13.01. Τα πλοία τα οποία, κατά την 1η Ιανουαρίου 1985, κυκλοφορούν ήδη ή των οποίων έχει αρχίσει η ναυπήγηση πριν από την ημερομηνία αυτή, αλλά των οποίων η κατασκευή και ο εξοπλισμός δεν είναι τελείως  συμμορφωμένοι προς τις διατάξεις της παρούσας οδηγίας, πρέπει, μέσα σε ένα χρόνο από την ημερομηνία της πρώτης τεχνικής επιθεώρησης που προβλέπεται από το άρθρο 8 παράγραφος 2 της οδηγίας, να συμμορφωθούν στις διατάξεις αυτές, εκτός από τις διατάξεις  που αναγράφονται στον παρακάτω πίνακα 1, για τις οποίες ισχύουν οι ακόλουθοι όροι:  α) Οι υποχρεώσεις που αναγράφονται στην πρώτη στήλη του πίνακα πρέπει να εκπληρωθούν μέσα σε πέντε χρόνια από την ημερομηνία της πρώτης επιθεώρησης που αναφέρεται στο άρθρο 8 της οδηγίας.  β) Οι υποχρεώσεις που αναγράφονται στη δεύτερη στήλη δεν ισχύουν για τα πλοία εν υπηρεσία μόνον εφόσον η ασφάλεια του πλοίου και του πληρώματος εξασφαλίζεται κατά κάποιον άλλο κατάλληλο τρόπο.  γ) Όταν πραγματοποιούνται μετατροπές ή αντικαταστάσεις, οι παρεκκλίσεις που αναφέρονται στα σημεία 13.01 υπό α και β δεν ισχύουν για τα τμήματα που μετατράπηκαν ή αντικαταστάθηκαν.  δ) Σε περίπτωση που οι υποχρεώσεις που αναφέρονται στο σημείο 13.01, στο σημείο 13.01 υπό α (μετά την εκπνοή της μεταβατικής προθεσμίας) και στο σημείο 13.01 υπό γ δεν είναι πρακτικά εφικτές ή επιφέρουν υπερβολικές δαπάνες, οι αρμόδιες αρχές για τη  χορήγηση του πιστοποιητικού μπορούν να παραχωρήσουν παρεκκλίσεις.  ε) Οι παρεκκλίσεις που αναφέρονται στο σημείο 13.01 υπό α πρέπει να αναγράφονται μαζί με τις σχετικές λεπτομέρειες στο πιστοποιητικό κατά την πρώτη επιθεώρηση μετά τη θέση σε ισχύ της οδηγίας αυτής- οι παρεκκλίσεις που αναφέρονται στο σημείο 13.01 υπό δ  πρέπει να αναγράφονται κατά τη στιγμή που παραχωρούνται.  13.02. Όσον αφορά το κεφάλαιο 9, τα πλοία που έχουν ήδη εγκριθεί για ναυσιπλοΐα με ραντάρ με ένα μόνο πρόσωπο, διαθέτουν προθεσμία 5 χρόνων για να συμμορφωθούν προς τις διατάξεις του κεφαλαίου αυτού. Τα πλοία που ζητούν για πρώτη φορά την έγκριση αυτή  πρέπει να συμμορφωθούν με τις διατάξεις του κεφαλαίου 9 πριν τους χορηγηθεί η έγκριση αυτή.  13.03. Τα πλοία που κατά την 1η Ιανουαρίου 1985 έχουν μόνιμες πυροσβεστικές εγκαταστάσεις που χρησιμοποιούν CO2 ως πυροσβεστικό παράγοντα μπορούν να διατηρήσουν τις εγκαταστάσεις αυτές με την προϋπόθεση ότι αυτές ανταποκρίνονται στους ακόλουθους όρους:   Για τις μόνιμες πυροσβεστικές εγκαταστάσεις, η χρησιμοποίηση του CO2 ως πυροσβεστικού παράγοντα επιτρέπεται υπό τους ακόλουθους όρους:  α) Οι πυροσβεστικές εγκαταστάσεις με CO2 μπορούν να χρησιμοποιούνται μόνο στα μηχανοστάσια, τα λεβητοστάσια και τα αντλιοστάσια.  β) Κάθε μόνιμη πυροσβεστική εγκατάσταση με CO2 πρέπει να είναι εφοδιασμένη με προειδοποιητικό σύστημα του οποίου τα σήματα ακούγονται καθαρά, ακόμα και υπό συνθήκες λειτουργίας που αντιστοιχούν στο υψηλότερο δυνατό επίπεδο ιδίου θορύβου, σε όλους τους  χώρους που πρέπει να κατακλυσθούν από CO2 και τα οποία είναι διαφορετικά από όλα τα άλλα ακουστικά προειδοποιητικά σήματα που χρησιμοποιούνται στο πλοίο.  Αυτά τα προειδοποιητικά σήματα για το CO2 πρέπει επίσης να ακούγονται καθαρά στους γειτονικούς χώρους, όταν οι πόρτες επικοινωνίας είναι κλειστές και υπό συνθήκες λειτουργίας που αντιστοιχούν στο μέγιστο δυνατό επίπεδο ιδίου θορύβου, αν οι χώροι αυτοί  πρέπει να εκκενωθούν μέσω του χώρου που πρέπει να κατακλυσθεί με αέριο CO2.  Στην είσοδο και την έξοδο όλων των χώρων στους οποίους μπορεί να φθάσει το CO2 πρέπει να αναρτάται σε κατάλληλο σημείο πινακίδα με το ακόλουθο κείμενο, γραμμένο με κόκκινα γράμματα σε λευκό φόντο στα γερμανικά, στα γαλλικά και στα ολλανδικά καθώς και  στην ή στις γλώσσες των Κρατών μελών στα οποία κυκλοφορεί το πλοίο:  "Εγκαταλείψατε αμέσως το χώρο αυτό μόλις ακουστεί το σήμα CO2 (περιγραφή του σήματος) - Κίνδυνος ασφυξίας".  γ) Κοντά σε κάθε συσκευή ενεργοποίησης πυροσβεστικής εγκατάστασης με CO2 πρέπει να αναρτάται ο τρόπος χρήσης στα γερμανικά, στα γαλλικά και στα ολλανδικά, καθώς και στην ή στις γλώσσες του Κράτους μέλους όπου κυκλοφορεί το πλοίο- η αναγραφή πρέπει να  είναι ευανάγνωστη και μόνιμη.  Οι σωληνώσεις που καταλήγουν στους διάφορους χώρους όπου μπορεί να φθάσει το CO2 πρέπει να διαθέτουν σύστημα κλεισίματος.  Το προειδοποιητικό σήμα που αναφέρεται στο σημείο β πρέπει να ενεργοποιείται αυτόματα πριν την έναρξη λειτουργίας της πυροσβεστικής εγκατάστασης.  δ) Οι δεξαμενές του CO2 πρέπει να βρίσκονται σε χώρο αεριοστεγή και χωριστό από τους άλλους χώρους.  Η πρόσβαση στο χώρο αυτό πρέπει να είναι δυνατή μόνο από το εξωτερικό. Ο χώρος αυτός πρέπει να διαθέτει ικανοποιητικό και ανεξάρτητο εξαερισμό, τελείως χωριστό από τα άλλα συστήματα αερισμού του πλοίου.  Η θερμοκρασία στο χώρο αυτό δεν πρέπει να υπερβαίνει τους 60o C.  Κάθε δεξαμενή υπό πίεση πρέπει να έχει την ένδειξη "CO2" με λευκά γράμματα σε κόκκινο φόντο. Το ύψος των χαρακτήρων πρέπει να είναι τουλάχιστον 6 cm.  ε) Οι δεξαμενές, τα εξαρτήματα και σωληνώσεις του CO2 υπό πίεση πρέπει να είναι σύμφωνα με τις διατάξεις που ισχύουν στο Κράτος μέλος που εξέδωσε το πιστοποιητικό. Πρέπει να έχουν την επίσημη σφραγίδα που βεβαιώνει ότι έχουν υποστεί με επιτυχία τις  κανονικές δοκιμασίες.  στ) Ο προειδοποιητικός μηχανισμός που αναφέρεται στο παραπάνω σημείο β πρέπει να ελέγχεται τουλάχιστον κάθε 12 μήνες:  Οι πυροσβεστικές εγκαταστάσεις πρέπει να ελέγχονται τουλάχιστον κάθε δύο χρόνια. Ο έλεγχος αυτός πρέπει να περιλαμβάνει τουλάχιστον:  - την εξωτερική επιθεώρηση του συνόλου της εγκατάστασης,  - τον έλεγχο της λειτουργίας του συστήματος σωληνώσεων και των ακροφυσίων,  - τον έλεγχο της λειτουργίας ενεργοποίησης,  - τον έλεγχο των αποθεμάτων CO2 σε κάθε δεξαμενή.  ζ) Τα πιστοποιητικά επιθεώρησης υπογραμμένα από τους ελεγκτές πρέπει να βρίσκονται επί του πλοίου. Τα πιστοποιητικά αυτά πρέπει να αναγράφουν τουλάχιστον τους παραπάνω ελέγχους καθώς και τα αποτελέσματά τους και την ημερμηνία ελέγχου.  η) Αν το πλοίο είναι εφοδιασμένο με μία ή περισσότερες πυροσβεστικές εγκαταστάσεις που λειτουργούν με CO2 και που έχουν υποστεί επιθεώρηση, στο σημείο αριθ. 18 του πιστοποιητικού που χορηγείται για το πλοίο πρέπει να αναγράφεται η ακόλουθη παρατήρηση:  "... (αριθμός) μόνιμες πυροσβεστικές εγκαταστάσεις που λειτουργούν με CO2. Τα απαιτούμενα πιστοποιητικά πρέπει να βρίσκονται επί του πλοίου".  13.04. Οι διατάξεις του κεφαλαίου 11 εφαρμόζονται μόνο στα πλοία που αναφέρονται στο άρθρο 8 παράγραφος 1 της οδηγίας. Πάντως, για λόγους ασφαλείας, οι διατάξεις των σημείων 11.01.1, 11.01.3, 11.01.4 καθώς και, μέσα στην αναφερόμενη προθεσμία, οι  διατάξεις του πίνακα 2 του παρόντος κεφαλαίου ισχύουν και για τα πλοία που αναφέρονται στο σημείο 13.01 του παρόντος κεφαλαίου.  13.05. Στα υπάρχοντα πλοία που έχουν πλευρικό κατάστρωμα πλάτους κατωτέρου από 0,50 m, ο χειραγωγός μπορεί να αντικαθίσταται από κιγκλίδωμα υπό μορφή καλωδίου κατά μήκος του νερού ή από κιγκλίδωμα στερεωμένο στο στόμιο του κύτους.    ΠΙΝΑΚΑΣ 1  "" ID="1" ASSV="5">2. Υποχρεώσεις για τη ναυπήγηση> ID="4">2.02> ID="5">3,6,7"> ID="2">2.03> ID="3">2,3"> ID="2">2.04> ID="3">1,2,3,4,5"> ID="2">2.05> ID="3">1,2,3"> ID="2">2.06> ID="3">3,5,6> ID="4">2.06> ID="5">2,7"> ID="1"  ASSV="16">3. Μηχανισμός πηδαλιουχίας και τιμονιέρα> ID="2">3.01> ID="3">2"> ID="4">3.02"> ID="2">3.03> ID="3">2> ID="4">3.03> ID="5">1"> ID="2">3.04> ID="3">1,2,3"> ID="2">3.05> ID="3">1,2"> ID="2">3.06> ID="3">1,2"> ID="2">3.08> ID="3">1,2,3,4">  ID="2">3.09> ID="3">1,2"> ID="2">3.10"> ID="2">3.11"> ID="2">3.12"> ID="2">3.13> ID="3">2,3,4,5"> ID="2">3.14"> ID="4">3.15"> ID="2">3.16> ID="3">1,2,3,4,5,6,7"> ID="4">3.17"> ID="1">4. Ύψος εξάλων, απόσταση ασφάλειας και βυθοσήμανση>  ID="2">4.05> ID="3">1,2,3"> ID="1" ASSV="8">5. Κατασκευή των μηχανημάτων> ID="4">5.01> ID="5">3"> ID="2">5.02> ID="3">2,3"> ID="4">5.03> ID="5">2/αμοιβαίως"> ID="4">5.04> ID="5">1,2,3,4"> ID="2">5.05> ID="3">2,3,4,5,6> ID="4">5.05> ID="5">7,8">  ID="2">5.06> ID="3">8> ID="4">5.06> ID="5">2,3,4,5,6,7"> ID="4">5.08> ID="5">1,2"> ID="4">5.09> ID="5">2"> ID="1" ASSV="12">6. Ηλεκτρικές εγκαταστάσεις> ID="4">6.01> ID="5">2,3"> ID="4">6.02> ID="5">1,2"> ID="2">6.03> ID="3">1,2,3,4"> ID="4">6.04>  ID="5">1,2"> ID="2">6.05> ID="3">1,2,5,6,7,8> ID="4">6.05> ID="5">3"> ID="2">6.06> ID="3">1,2,3,4,5"> ID="4">6.07> ID="5">1,2,3,4,5,6,7,8,9"> ID="2">6.08"> ID="2">6.09> ID="3">1,2> ID="4">6.09> ID="5">3"> ID="4">6.10> ID="5">1,2,3"> ID="2">6.11>  ID="3">1,2,3,4"> ID="4">6.12> ID="5">1,2,3"> ID="1" ASSV="3">7. Εξαρτία> ID="2">7.03> ID="3">6> ID="4">7.03> ID="5">5"> ID="2">7.04> ID="3">1,2> ID="4">7.04> ID="5">3,4"> ID="4">7.05> ID="5">2,3,5"> ID="1">8. Εγκαταστάσεις υγραερίου για οικιακές  χρήσεις> ID="2">Όλα τα κεφάλαια εκτός από το σημείο 8.15> ID="3">Τρία χρόνια αντί για πέντε χρόνια"> ID="1" ASSV="2">Διατάξεις σχετικές με τις τεχνικές προδιαγραφές οι οποίες συμπληρώνουν τις προδιαγραφές της ζώνης 4 και οι οποίες ισχύουν για τα πλοία  που χρησιμοποιούν τις εσωτρεπικές οδούς της ζώνης 3> ID="4">12.02> ID="5">2,3,4"> ID="4">12.03">   ΠΙΝΑΚΑΣ 2  "" ID="1" ASSV="12">11. Υγιεινή και ασφάλεια των ενδιαιτημάτων και των χώρων εργασίας> ID="2">11.01> ID="3">2"> ID="2">11.02> ID="3">5"> ID="2">11.05> ID="3">2"> ID="4">11.08> ID="5">3"> ID="2">11.12> ID="3">5,6,7> ID="4">11.12>  ID="5">8"> ID="2">11.13> ID="3">1,2,3,4"> ID="4">11.14> ID="5">1,3,4"> ID="2">11.16> ID="3">1,2"> ID="2">11.17> ID="3">2> ID="4">11.17> ID="5">3 υπό α"> ID="2">11.18> ID="3">1,2,4"> ID="2">11.20> ID="3">2,3"> ID="4">11.21> ID="5">2">  ΚΕΦΑΛΑΙΟ 14 ΔΙΑΔΙΚΑΣΙΑ  14.01. Αίτηση επιθεώρησης Η διαδικασία για την υποβολή αίτησης επιθεώρησης και ο καθορισμός του τόπου και του χρόνου της εμπίπτουν στην αρμοδιότητα των αρχών που εκδίδουν τα πιστοποιητικά. Η διαδικασία αυτή είναι τέτοια ώστε να είναι δυνατή η πραγματοποίηση της επιθεώρησης μέσα  σε εύλογο χρονικό διάστημα μετά την υποβολή της αίτησης.  14.02. Παρουσίαση του πλοίου στην επιθεώρηση 14.02.1. Ο πλοικτήτης ή ο αντιπρόσωπός του πρέπει να παρουσιάζουν το πλοίο κατά την επιθώρηση χωρίς φορτίο, καθαρό και εξαρτημένο. Είναι επίσης υποχρεωμένος να παρέχει την απαραίτητη βοήθεια κατά την επιθεώρηση, π.χ. να προμηθεύει κατάλληλη βάρκα και  προσωπικό, να διευκολύνει την εξέταση των μερών του κύτους ή των εγκαταστάσεων που δεν είναι άμεσα προσιτές ή ορατές.  14.02.2. Αν υπάρχουν ειδικοί λόγοι, η αρμόδια αρχή μπορεί να ζητήσει και τους ακόλουθους ελέγχους:  α) επιθεώρηση έξω από το νερό- β) δοκιμή κατά τη λειτουργία-γ) απόδειξη, με υπολογισμό, της αντοχής του σκάφους- δ) απόδειξη, με υπολογισμό, της σταθερότητας, ανάλογα με την περίπτωση, βάσει δοκιμής εγκάρσιας σταθερότητας.  14.03. Έξοδα Όταν ο πλοικτήτης ή ο αντιπρόσωπός του είναι υπεύθυνος για τα έξοδα της επιθεώρησης και της έκδοσης του πιστοποιητικού σύμφωνα με λεπτομερές τιμολόγιο που καθορίζει κάθε Κράτος μέλος, δεν πρέπει να γίνεται καμία διάκριση σχετικά με τη χώρα νηολόγησης,  την ιθαγένεια ή τον τόπο κατοικίας του πλοιοκτήτη.  11.04. Πληροφορίες Τα πρόσωπα που αποδεδειγμένα έχουν βάσιμο συμφέρον να γνωρίζουν το περιεχόμενο του πιστοποιητικού ενός πλοίου μπορούν να λάβουν γνώση του από την αρχή που το εκδίδει. Ο οργανισμός αυτός τους χορηγεί, με έξοδά τους, αποσπάσματα ή ακριβή αντίγραφα του  πιστοποιητικού, τα οποία φέρουν το χαρακτηρισμό αυτό.  14.05. Μητρώο κοινοτικών πιστοποιητικών 14.05.1. Οι αρχές που εκδίδουν το πιστοποιητικό του δίνουν αύξοντα αριθμό και το καταχωρούν σε μητρώο.  14.05.2. Οι αρχές που εκδίδουν το πιστοποιητικό διατηρούν αντίγραφα όλων των πιστοποιητικών που έχουν εκδόσει και αναγράφουν σ' αυτά όλες τις ενδείξεις και τις τροποποιήσεις καθώς και τις ακυρώσεις και αντικαταστάσεις των πιστοποιητικών.  14.06. Συμπλήρωση του κοινοτικού πιστοποιητικού 1. Το πιστοποιητικό συμπληρώνεται με γραφομηχανή ή με κεφαλαία στοιχεία, μαύρου ή γαλανού χρώματος.  2. Όσες ενδείξεις, που παραπέμπουν σε υποσημείωση, δεν αρμόζουν, διαγράφονται με μαύρο ή γαλανό μελάνι.  3. Αν μία ένδειξη δεν έχει αντικείμενο, η κενή γραμμή διαγράφεται σε όλο το μήκος της με συνεχή οριζόντια γραμμή μαύρη ή γαλανή.  4. Οι ενδείξεις που έχουν αναγραφεί, και που πρέπει να τροποποιηθούν, διαγράφονται με κόκκινο μελάνι. Οι ενδείξεις που έχουν διαγραφεί με μαύρο ή γαλανό μελάνι υπογραμμίζονται με κόκκινο μελάνι.  5. Η νέα ένδειξη πρέπει να αναγράφεται στο σημείο αριθ. 23 του πιστοποιητικού με μαύρο ή γαλανό μελάνι.  14.07. Παρατηρήσεις σχετικές με τα διάφορα σημεία του πιστοποιητικού 2. Για να δηλωθεί ο τύπος του πλοίου, πρέπει να χρησιμοποιούνται κατά το δυνατόν οι όροι του κεφαλαίου 1. Πρέπει επίσης να αναγράφεται η αναφορά στους όρους αυτούς (π.χ. "Ρυμουλκό τύπου 1 υπό ε").  3. Ο επίσημος αριθμός είναι ο οριζόμενος επίσημος αριθμός ναυσιπλοΐας του Ρήνου και του Μοζέλα ή, αν έχει ορισθεί, ο αριθμός κατά την εθνική νομοθεσία.  4. Έγκυρη ταχυδρομική διεύθυνση του πλοιοκτήτη.  15 και 17. Όταν μία αρχή εκδίδει μόνο ένα πιστοποιητικό για ορισμένες ζώνες, οι άλλες θέσεις διαγράφονται. Στον κάτοχο ενός τέτοιου πιστοποιητικού μπορεί να χορηγηθεί αργότερα συμπληρωματικό πιστοποιητικό που να ισχύει στις άλλες ζώνες, ή μπορεί να  γίνει τροποποίηση του πιστοποιητικού που κατέχει.  15. Ενδείξεις σύμφωνα με το πιστοποιητικό καταμέτρησης χωρητικότητας με δύο δεκαδικά ψηφία.  16. Αναγράφεται μόνο η μάζα, το μήκος και το αποτελεσματικό φορτίο θραύσης. Οι ενδείξεις της στήλης αυτής περιγράφουν τις άγκυρες και τις αλυσίδες που βρίσκονταν επί του πλοίου κατά την επιθεώρηση.  20. Ο κατάλογος μπορεί να συμπληρώνεται με ενδείξεις σχετικές με τον εξοπλισμό ή τα στοιχεία εξαρτίας που απαιτούνται από την εθνική νομοθεσία.  Μόνο η αναγραφή του αριθμού των στοιχείων είναι υποχρεωτική. Η ένδειξη του τύπου είναι προαιρετική.  21. Αναγράφονται οι διαρκείς και προσωρινές διατάξεις με αναφορά στα σχετικά άρθρα και την ημερομηνία λήξης.  Στο σημείο αυτό μπορούν επίσης να αναγραφούν και οι ειδικοί όροι ή διατάξεις που σχετίζονται με τη ναυσιπλοΐα, τη φόρτωση κλπ. Μπορεί να αναφερθεί εδώ ένα πιστοποιητικό για τη μεταφορά επικίνδυνων ουσιών.  22 έως 25. Αν είναι αναγκαίο, μπορούν να προστεθούν ειδικές σελίδες για μελλοντικές ενδείξεις. Οι σελίδες αυτές έχουν τους αριθμούς 5α, 5β, 6α, 6β κλπ. Οι σελίδες του πρωτοτύπου πρέπει να μένουν μέσα στο πιστοποιητικό.  Η σελίδα 10 και ενδεχόμενα οι σελίδες 10α, 10β κλπ. χρησιμοποιούνται για τις εθνικές εγκρίσεις, δηλώσεις και/ή βεβαιώσεις.  Το πιστοποιητικό πρέπει να φυλάγεται σε ανθεκτική θήκη. Αν η θήκη αυτή δεν είναι διαφανής, στο κάλυμμά της πρέπει να φαίνεται η επικεφαλίδα του πιστοποιητικού (τουλάχιστον η πρώτη σελίδα μέχρι τη γραμμή "Όνομα του πλοίου").    (1) Αριθ. E/ECE/626.  Αριθ. E/ECE/546 της 15ης Φεβρουαρίου 1966.       ΠΑΡΑΤΗΜΑ III   ΥΠΟΔΕΙΓΜΑ ΤΟΥ ΚΟΝΟΤΙΚΟΥ ΠΙΣΤΟΠΟΙΗΤΙΚΟΥ ΓΙΑ ΤΑ ΠΛΟΙΑ ΕΣΩΤΕΡΙΚΗΣ ΝΑΥΣΙΠΛΟΪΑΣ (Άρθρο 3 της οδηγίας)  Πιστοποιητικό αριθ... Σελίδα 1 ΚΟΙΝΟΤΙΚΟ ΠΙΣΤΟΠΟΙΗΤΙΚΟ ΣΚΑΦΟΥΣ ΕΣΩΤΕΡΙΚΗΣ ΝΑΥΣΙΠΛΟΪΑΣ (Χώρος για το έμβλημα του κράτους) ΟΝΟΜΑ ΤΟΥ ΚΡΑΤΟΥΣ Ονομασία και διεύθυνση της αρμόδιας αρχής που εκδίδει το πιστοποιητικό 1. Όνομα του σκάφους...  2. Τύπος του σκάφους... Κώδικας...  3. Επίσημος αριθμός (ενδεχομένως)...  4. Όνομα και διεύθυνση του πλοιοκτήτη...  ...  5. Τόπος και αριθμός νηολόγησης...  6. Χώρα νηολόγησης και/ή λιμένας αναχώρησης (1)...  7. Χρονολογία ναυπήγησης...  8. Όνομα και τόπος ναυπηγείου...  9. Το παρόν πιστοποιητικό αντικαθιστά το πιστοποιητικό αριθ... το οποίο εκδόθηκε την... από...  10. Η ισχύς του παρόντος πιστοποιητικού λήγει την...  11. Εκδόθηκε στ... την...  12.   ...(2) ...  (Υπογραφή) Σελίδα 2 Πιστοποιητικό αριθ....  13. Το σκάφος που περιγράφεται στο παρόν πιστοποιητικό, μετά από επιθεώρηση που έγινε την (3)....  ... και βάσει πιστοποιητικού του εκδόθηκε την ...  από (3)  ...  αναγνωρίζεται αξιόπλοο για τις εσωτερικές πλωτές οδούς:  - της(των) κοινοτικής(ών) ζώνης(ών) (3)...  - της(των) ζώνης(ών) (3) ... [Όνομα(τα) του(των) Κράτους(ών) μέλους(ών) (3)] με εξαίρεση...  ...  - για τις εξής πλωτές οδούς...  ...  ...[Όνομα(τα) του(των) Κράτους(ών) μέλους(ών) (3)] 14. Το σκάφος που περιγράφεται στο παρόν πιστοποιητικό είναι κατάλληλο για να (3) :  - ρυμουλκεί προς τα ανάντη και προς τα κατάντη - ρυμουλκεί μόνο προς τα ανάντη - ρυμουλκεί ως επικουρικό ρυμουκλού - έλκει εκ παραλλήλου - ωθεί - ρυμουλκείται - έλκεται εν παραλλήλω - ωθείται - πηδαλιουχείται από ένα μόνο άτομο με ραντάρ 15. ΚΥΡΙΑ ΧΑΡΑΚΤΗΡΙΣΤΙΚΑ ΤΟΥ ΣΚΑΦΟΥΣ Συνολικό μήκος...  m Συνολικό πλάτος... m Αριθμός κυτών χωρισμένων με ακίνητα διαφράγματα...  Ολική ισχύς του κυρίου προωστικού μέσου...kw/ίπποι Νεκρό φορτίο... τόνοι Πιστοποιητικό καταμέτρησης αριθ.... της ...  Γραφείο καταμέτρησης πλοίων...   >(4)""> ID="1"""" 16. ΑΓΚΥΡΕΣ ΚΑΙ ΑΛΥΣΙΔΕΣ ΑΓΚΥΡΩΝ Σημείωση: Τα στοιχεία σχετικά με τις άγκυρες έχουν απλώς πληροφοριακή αξία.   "" ID="1">Αριθμός πρωραίων αγκυρών"> ID="1">Ολικό βάρος πρωραίων αγκυρών (kg)"> ID="1">Αριθμός πρυμναίων αγκυρών"> ID="1">Ολικό βάρος πρυμναίων αγκυρών (kg)"> ID="1">Αριθμός πρωραίων αλυσίδων αγκυρών"> ID="1">Μήκος κάθε αλυσίδας">  ID="1">Φορτίο θραύσης (kg)"> ID="1">Αριθμός πρυμναίων αλυσίδων αγκυρών"> ID="1">Μήκος κάθε αλυσίδας"> ID="1">Φορτίο θραύσης (kg)"> 17. ΣΩΣΤΙΚΑ ΜΕΣΑ  >(5)"> ID="1">Αριθμός σωσιβίων λεμβών, με χωρητικότητα καθεμιάς...άτομα"> ID="1">Αριθμός σωσιβίων λεμβών, με χωρητικότητα κεθεμιάς...άτομα"> ID="1">Αριθμός σωσιβίων ζωνών"> ID="1">Αριθμός κυκλικών σωσιβίων"> ID="1">Αριθμός σφαιρικών  σωσιβίων""> Σελίδα 4   Πιστοποιητικό αριθ....  18. ΠΥΡΟΣΒΕΣΤΙΚΑ ΜΕΣΑ Αριθμός φορητών πυροσβεστήρων...  Αριθμός ακίνητων πυροσβεστικών εγκαταστάσεων...  Πυροσβεστικό υλικό...  Άλλες εγκαταστάσεις...  ...  19. ΑΝΤΛΗΤΙΚΕΣ ΕΓΚΑΤΑΣΤΑΣΕΙΣ Αριθμός αντλιών με κινητήρα... Ολική δυναμικότητα (6)...  Αριθμός χειροκίνητων αντλιών... Ολική δυναμικότητα (6)...  20. ΥΠΟΛΟΙΠΗ ΕΞΑΡΤΙΑ Φανοί σημάνσεως...  Εφεδρικοί φανοί σημάνσεως...  Σκοινιά και καλώδια...  Ρίποι συγκρούσεως...  Τηλεβόες...  Βυθομετρικές ράβδοι...  Κιβώτιο πρώτων βοηθειών...  Πινακίδα οδηγιών για τη σωτηρία όσων κινδυνεύουν σε περίπτωση ναυαγίου...  Δοχείο για λαδωμένα πανιά...  Σκάλα επιβίβασης...  21. ΕΠΙΤΡΕΠΟΜΕΝΕΣ ΠΑΡΕΚΚΛΙΣΕΙΣ ΚΑΙ ΕΙΔΙΚΕΣ ΣΥΝΘΗΚΕΣ ΚΑΙ ΔΙΑΤΑΞΕΙΣ ...  Πιστοποιητικό αριθ.... Σελίδα 5 ...  ...  ...  Σε περίπτωση τροποποίησης, ανακατασκευής ή σοβαρής επισκευής, ο πλοιοκτήτης έχει υποχρέωση να ενημερώσει αμέσως την αρμόδια αρχή.  22. ΠΑΡΑΤΑΣΗ/ΑΝΑΝΕΩΣΗ ΤΗΣ ΙΣΧΥΟΣ ΤΟΥ ΠΙΣΤΟΠΟΙΗΤΙΚΟΥ -... (7) επιθεώρησε το σκάφος... την... (8) - Βεβαίωση ημερομηνίας... της εγκεκριμένης υπηρεσίας... (8) υποβλήθηκε στην αρμόδια αρχή (8) Βάσει του αποτελέσματος της επιθεώρησης/της βεβαίωσης (8), η ισχύς του πιστοποιητικού αριθ.... παρατείνεται/ανανεώνεται (8) μέχρι...  ...... ......  (Τόπος) (Ημερομηνία) .......(9) ...  (Υπογραφή) 22. ΠΑΡΑΤΑΣΗ/ΑΝΑΝΕΩΣΗ ΤΗΣ ΙΣΧΥΟΣ ΤΟΥ ΠΙΣΤΟΠΟΙΗΤΙΚΟΥ -... (7) επιθεώρησε το σκάφος... την... (8) - Βεβαίωση ημερομηνίας... της εγκεκριμένης υπηρεσίας...(8) υποβλήθηκε στην αρμόδια αρχή (8) Βάσει του αποτελέσματος της επιθεώρησης/της βεβαίωσης (8) , η ισχύς του πιστοποιητικού αριθ.... παρατείνεται/ανανεώνεται (8) μέχρι...  .... .....  (Τόπος) (Ημερομηνία) ... (9) ...  (Υπογραφή) Σελίδα 6 Πιστοποιητικό αριθ....  23. ΤΡΟΠΟΠΟΙΗΣΗ ΤΟΥ ΠΙΣΤΟΠΟΙΗΤΙΚΟΥ αριθ....  Τροποποιείται(ούνται) το(τα) σημείο(α)...  ως εξής: ...  ......  ......  ......  ......  ..... .....  (Τόπος) (Ημερομηνία) ... (10) ...  (Υπογραφή) 23. ΤΡΟΠΟΠΟΙΗΣΗ ΤΟΥ ΠΙΣΤΟΠΟΙΗΤΙΚΟΥ αριθ....  Τροποποιείται(ούνται) το(τα) σημείο(α)...  ως εξής: ....  ......  ......  ......  ......  .... .....  (Τόπος) (Ημερομηνία) ... (10) ...  (Υπογραφή) Πιστοποιητικό αριθ.... Σελίδα 7 23. ΤΡΟΠΟΠΟΙΗΣΗ ΤΟΥ ΠΙΣΤΟΠΟΙΗΤΙΚΟΥ αριθ....  Τροποποιείται(ούνται) το(τα) σημείο(α)...  ως εξής: ....  .....  .....  .....  .....  ... ....  (Τόπος) (Ημερομηνία) ... (11) ...  (Υπογραφή 24. ΒΕΒΑΙΩΣΗ ΓΙΑ ΤΙΣ ΕΓΚΑΤΑΣΤΑΣΕΙΣ ΥΓΡΑΕΡΙΟΥ Οι εγκαταστάσεις υγραερίου του σκάφους...  επιθεωρήθηκαν από τον εμπειρογνώμονα (12)...  και, βάσει της βεβαίωσης αριθ.... του... (12) ανταποκρίνονται στις νόμιμες προδιαγραφές.  Οι εγκαταστάσεις περιλαμβάνουν τις εξής καταναλώτριες συσκευές:   "" ID="1""" Σελίδα 8 Πιστοποιητικό αριθ....  Η βεβαίωση αυτή ισχύει μέχρι τις...  ... (Τόπος) ... (Ημερομηνία) Ο εμπειρογνώμων ... ... (13) ... (Υπογραφή)... (Υπογραφή) 25. ΠΑΡΑΤΑΣΗ ΤΗΣ ΒΕΒΑΙΩΣΗΣ ΓΙΑ ΤΙΣ ΕΓΚΑΤΑΣΤΑΣΕΙΣ ΥΓΡΑΕΡΙΟΥ Η ισχύς της βεβαίωσης για τις εγκαταστάσεις υγραερίου του σκάφους...  με ημερομηνία...  παρατείνεται μέχρι τις...  - μετά από επιθεώρηση του εμπειρογνώμονα (14)...  - βάσει της βεβαίωσης αριθ.... με ημερομηνία... (14) ... (Τόπος) ... (Ημερομηνία) Ο εμπειρογνώμων ......(13) ...(Υπογραφή) ...(Υπογραφή)...  25. ΠΑΡΑΤΑΣΗ ΤΗΣ ΒΕΒΑΙΩΣΗΣ ΓΙΑ ΤΙΣ ΕΓΚΑΤΑΣΤΑΣΕΙΣ ΥΓΡΑΕΡΙΟΥ Η ισχύς της βεβαίωσης για τις εγκαταστάσεις υγραερίου του σκάφους...  με ημερομηνία...  παρατείνεται μέχρι τις...  - μετά από επιθεώρηση του εμπειρογνώμονα (14)...  Πιστοποιητικό αριθ.... Σελίδα 9 - βάσει της βεβαίωσης αριθ.... με ημερομηνία... (15)... (Τόπος) ...(Ημερομηνία) Ο εμπειρογνώμων ... ... (16)... (Υπογραφή) ... (Υπογραφή) Σελίδα 10 Πιστοποιητικό αριθ...  26. Ειδική(ές) σελίδα(ες) για εθνικές εγκρίσεις, δηλώσεις και/ή βεβαιώσεις.    (1) Διαγράφεται ό,τι δεν χρειάζεται.  (2) Ονομασία της αρχής που εκδίδει το πιστοποιητικό.  (3) Διαγράφεται ό,τι δεν χρειάζεται.  (4) Διαγράφεται ό,τι δεν χρειάζεται(5) Διαγράφεται ό,τι δεν χρειάζεται.(6) Τιμή και μονάδα μετρήσεως.  (7) Ονομασία της αρχής που επιθεώρησε το σκάφος.  (8) Διαγράφεται ό,τι δεν χρειάζεται. (9) Ονομασία της αρχής που παρατείνει/ανανεώνει το πιστοποιητικό.  (10) Ονομασία της αρχής που τροποποιεί το πιστοποιητικό.  (11) Ονομασία της αρχής που εξέδωσε το πιστοποιητικό.  (12) Διαγράφεται ό,τι δεν χρειάζεται.  (13) Ονομασία της αρχής που εξέδωσε το πιστοποιητικό.  (14) Διαγράφεται ό,τι δεν χρειάζεται.  (15) Διαγράφεται ό,τι δεν χρειάζεται.  (16) Ονομασία της αρχής που εξέδωσε το πιστοποιητικό.       ΠΑΡΑΡΤΗΜΑ IV   ΥΠΟΔΕΙΓΜΑ ΤΟΥ ΣΥΜΠΛΗΡΩΜΑΤΙΚΟΥ ΚΟΙΝΟΤΙΚΟΥ ΠΙΣΤΟΠΟΙΗΤΙΚΟΥ ΓΙΑ ΤΑ ΠΛΟΙΑ ΕΣΩΤΕΡΙΚΗΣ ΝΑΥΣΙΠΛΟΪΑΣ (Άρθρο 4 της οδηγίας)  Παράρτημα του πιστοποιητικού επιθεώρησης για τον Ρήνο αριθ....    Σελίδα 1 ΣΥΜΠΛΗΡΩΜΑΤΙΚΟ ΚΟΙΝΟΤΙΚΟ ΠΙΣΤΟΠΟΙΗΤΙΚΟ ΣΚΑΦΟΥΣ ΕΣΩΤΕΡΙΚΗΣ ΝΑΥΣΙΠΛΟΪΑΣ (Χώρος για το έμβλημα του κράτους) ΟΝΟΜΑ ΤΟΥ ΚΡΑΤΟΥΣ Ονομασία και διεύθυνση της αρμόδιας αρχής που εκδίδει το συμπληρωματικό πιστοποιητικό 1. Όνομα του σκάφους... 2. Επίσημος αριθμός...  3. Τόπος και αριθμός νηολόγησης...  4. Χώρα νηολόγησης και/ή λιμένας αναχώρησης (1)...  5. Βάσει του πιστοποιητικού επιθεωρήσης για τον Ρήνο αριθ. ...  με ημερομηνία... το οποίο ισχύει μέχρι τις...  6. Βάσει του πορίσματος της επιθεώρησης από... με ημερομηνία...  7. Το εν λόγω σκάφος αναγνωρίζεται ως κατάλληλο να πλέει στις κοινοτικές πλωτές οδούς της(των) ζώνης(ών)...  8. Η ισχύς του παρόντος συμπληρωματικού πιστοποιητικού λήγει στις...  9. Εκδόθηκε στ... στις...  10. ... Η αρμόδια αρχή ... (Υπογραφή) Σελίδα 2 Παράρτημα του πιστοποιητικού επιθεώρησης για τον Ρήνο αριθ...  11.  >(2)""> ID="1"""" 12. Παρεκκλίσεις από το πιστοποιητικό επιθεώρησης για τον Ρήνο αριθ....  13. Οι ενδείξεις του πιστοποιητικού επιθεώρησης για τον Ρήνο οι σχετικές με τον αριθμό των μελών του πληρώματος δεν ισχύουν.  14. Βάσει του πιστοποιητικού επιθεώρησης για τον Ρήνο αριθ.... με ημερομηνία... το οποίο ισχύει μέχρι τις...  Βάσει του πορίσματος της επιθεώρησης από... με ημερομηνία... η διάρκεια της ισχύος του παρόντος συμπληρωματικού πιστοποιητικού παρατείνεται/ανανεώνεται (1) μέχρι τις...  ... (Τόπος)... (Ημερομηνία) ... Η αρμόδια αρχή ... (Υπογραφή)   (1) Διαγράφεται ό,τι δεν χρειάζεται.  (2) Διαγράφεται ό,τι δεν χρειάζεται